text: মেলাটি জয়পাল থিম গ্রামে, ভাটিণ্ডা ক্রীড়া স্টেডিয়ামে আয়জম করা হয়। মেলাটিতে বিশেষত পাঞ্জাবের ঐতিহ্যবাহী সংস্কৃতিকে তুলে ধরা হয়। এছাড়াও মেলাটির সাথে, গুরুদ্বার হাজী বেত থেকে জয়পালগড় গ্রাম পর্যন্ত ঐতিহ্যবাহী পদযাত্রাও জড়িত।


title: ভারতীয় পাঞ্জাবের উৎসব ও মেলাসমূহের তালিকা

text: বৈশালীর সময় পাঞ্জাবের বিভিন্ন স্থানে মেলার আয়োজন করা হয়।


text: মুক্তসরে আয়োজিত মাঘী মেলা তিন দিন যাবত উৎযাপন করা হয়।


text: বাবা ফরিদ, একজন সুফি শাধক যিনি ১২ শতাব্দী নাগাদ ফরিদকোটে আগমন করেন; "ফরিদকোট" নামটিও তাঁর নামানুসারে রাখা হয়। এই মেলাটি ফরিদকোটের "তিল্লা বাবা ফরিদ গুরুদ্বারে" অনুষ্ঠিত হয়; যেখানে সাংস্কৃতিক সহ বিভিন্ন ক্রীড়ার আয়োজন করা হয়ে থাকে।


text: মেলাটি ১৯শে সেপ্টেম্বর থেকে ২৩শে সেপ্টেম্বরের মধ্যে অনুষ্ঠিত হয়।


text: স্থানীয় ঘুড়ি মেলা বসন্তের সময় বিভিন্ন স্থানে আয়োজন করা হয়। বসন্ত পঞ্চমীর এই মেলাটি দেশীয় রাজ্য, কাপুরথালার মহারাজ জগজিৎ সিং আজ থেকে ৯৯ বছর আগে শুরু করে। মেলাটিতে লোকজন সধারণত হলুদ কাপড় ও পাগড়ি পরে শালিমার বাগে উপস্থিত হয়।


title: ভিউয়িলিং

text: ভিউয়িলিং এয়ারলাইন্স, এস.এ. একটি কম খরচে চলাচলের জন্য এয়ারলাইন যা বার্সেলোনার এল প্রাট ডি লুব্রাগাটে অবস্থিত বার্সেলোনার এল প্রাট এয়ারপোর্ট এবং ইটালীর লিওনার্দো দ্যা ভিঞ্চি ফিউমিচিনো এয়ারপোর্টকে প্রধান কেন্দ্র নির্ধারণ করে চলাচল করে থাকে । ভিউয়িলিং এয়ারলাইন্সের বিমান বিভিন্ন মহাদেশের প্রায় ১৫০ টিরও অধিক দেশে চলাচল করে থাকে । এয়ারলাইন্সের নামটি একটি স্পেনিশ শব্দ ‘ভিউয়িলো’ হতে এসেছে যার ইংরেজি অর্থ হয় ফ্লাইট। আইএজি (আন্তর্জাতিক এয়ারলাইন্স গোষ্ঠী) ভিউয়িলিং এয়ারলাইন্সের একটি প্যারেন্ট কোম্পানি। ২০১২ সালে এয়ারলাইনটির রেভ্যুনিউ ছিল ১১০২.৬ মিলিয়ন ইউরো। ভিউয়িলিং আফ্রিকা, এশিয়া এবং ইউরোপের ১৫০ টিরও অধিক গন্তব্যে বিমান পরিচালনা করে থাকে এবং বর্তমানে এটি স্পেনের দ্বিতীয় বৃহত্তম এয়ারলাইন্স। ২০১৪ সালে এয়ারলাইন্সটি ১৭.২ মিলিয়ন এরও অধিক যাত্রী বহন করেছে।


title: ভিউয়িলিং

text: ভিউয়িলিং ২০০৪ সালের ফেব্রুয়ারীতে প্রতিষ্ঠিত হয় এবং বার্সেলোনা এবং আইবাইজ়ার মধ্যে একটি ফ্লাইট পরিচালনার মাধ্যমে এর কার্যক্রম শুরু করে । প্রাথমিক বিমান বহরটি দুইটি এয়ারবাস এ৩২০(A320) বিমান নিয়ে গঠিত হয়েছিলো, বার্সেলোনা হতে ব্রাসেলস, আইবাইজ়া, পালমা ডি মায়োর্কা ও প্যারিসের চার্লস ডি গল প্রভৃতি স্থানে চলাচলের জন্য ।ভিউয়িলিং দুটি ফ্রিকোয়েন্ট ফ্লায়ার প্রোগ্রাম অফার করে থাকে । পুন্তো (পয়েন্ট এর স্পেনীশ উচ্চারণ), যা যাত্রীদের পয়েন্ট সংগ্রহ করতে দেয় এবং পরবর্তীতে ভিউয়িলিং এর যে কোনো গন্তব্যস্থলে ফ্লাইট পরিচালনার ক্ষেত্রে যাত্রীরা তাদের পয়েন্ট বিনিময় করতে সক্ষম হন । আইবেরিয়া প্লাস সার্ভিস যাত্রীদের ফ্লাইট সুবিধা পেতে অথবা আইবেরিয়ার অন্যান্য সার্ভিস প্রাপ্তির ক্ষেত্রে নগদ ক্যাশ প্রাপ্তির ক্ষেত্রে কিংবা অন্যান্য যে সকল কোম্পানী আইবেরিয়া প্লাস প্রোগামের সাথে যুক্ত তাদের সেবা পেতে যাত্রীদের সহযোগিতা করে থাকে ।


title: ভিউয়িলিং

text: ভিউয়িলিং এয়ারলাইন্স এর বিমানগুলো নিন্মের গন্তব্যস্থলগুলোতে চলাচল করে থাকে-


title: ভিউয়িলিং

text: আলজেরিয়া, কেপ ভার্ডা, গাম্বিয়া, ঘানা, মরক্কো, সেনেগাল, তিউনিশিয়া, আর্মেনিয়া, ইসরাঈল, লেবানন, অস্ট্রিয়া, বেলারুস, বেলজিয়াম, বুলগেরিয়া, ক্রোয়েশিয়া, সাইপ্রাস, চেক রিপাবলিক, ডেনমার্ক, এস্তোনিয়া, ফিনল্যান্ড, ফ্রান্স, জার্মানী, গ্রীস, হাঙ্গেরী, আয়ারল্যান্ড, আইসল্যান্ড, ইটালী, লাটভিয়া, লিউথিনিয়া, লুক্সেমবার্গ, মাল্টা, নেদারল্যান্ড, নরওয়ে, পোল্যান্ড, পর্তুগাল, রোমানিয়া, রাশিয়া, সার্বিয়া, স্পেন, সুইডেন, সুইজারল্যান্ড, ইউক্রেন এবং যুক্তরাজ্য ।


title: ভিউয়িলিং

text: ভিউয়িলিং এয়ারলাইনের সাথে এর সিস্টার কোম্পানী এয়ার লিংগাস, ব্রিটিশ এয়ারওয়েজ আইবেরিয়া এবং কাতার এয়ারওয়েজের সাথে কোড শেয়ার চুক্তি রয়েছে ।


title: ভিউয়িলিং

text:
২০১৬ সালের মে অনুসারে ভিউয়িলিং এয়ারলাইন্সের বিমান বহরে নিন্মলিখিত বিমানগুলো রয়েছে-
এয়ারবাস এ৩১৯-১০০, এয়ারবাস এ৩২০-২০০ এবং এয়ারবাস এ৩২১-২০০ ।


title: ভিউয়িলিং

text: আন্তর্জাতিক দীর্ঘ ভ্রমনের ক্ষেত্রে ভিউয়িলিং এয়ারলাইন্স সিঙ্গেল ইকোনমি ক্লাস কেবিন ও অন্যান্য ফিচার অফার করে থাকে । ভিউয়িলিং এয়ারলাইন্সের বিমানে ভ্রমনের ক্ষেত্রে প্রথম সারির আসনগুলো খুবই আরামদয়ক । এছাড়া এক্স এল আসনগুলোর সাথে সেলফ এর সংযুক্তি রয়েছে, যাতে যা্ত্রীরা আসনে বসে তাদের কাজ করতে পারে ।


title: ভিউয়িলিং

text: ভিউয়িলিং এয়ারলাইন্স এর যাত্রীদের জন্য প্রথম শ্রেণীর খাবার নির্বাচিত হয়ে থাকে । অত্যন্ত উন্নতমানের এবং সুস্বাদু খাবার এবং পানীয় ভিউয়িলিং এর বিমানে ভ্রমণ অবস্থায় পরিবেশিত হয়ে থাকে । এছাড়া ভিউয়িলিং এয়ারলাইন্স এর বিমান এ ভ্রমনকালে সন্মানিত যাত্রীদের জন্য সুপেয় পানীয় এর ব্যবস্থা রয়েছে ।


title: ভিউয়িলিং

text:
সাধারনভাবে যাত্রীদের আনন্দদায়ক ভ্রমনের লক্ষ্যে অডিও, ভিডিও, মিউজিক, গেমস ইত্যাদি বিনোদনের ব্যবস্থা রয়েছে । এছাড়াও বিভিন্ন ধরনের ম্যাগাজিনসহ যাত্রীদের ভ্রমনটি উপভোগ্য করে তোলার লক্ষ্যে বিভিন্ন বিনোদনের ব্যবস্থা রাখা হয় ।
এছাড়াও বিমানগুলোতে ইন্টারনেট ব্যবহারের সুবিধা চালু রয়েছে ।


title: ২০১৪ সালের বাংলাদেশী চলচ্চিত্রের তালিকা

text: ২০১৪ সালে বাংলাদেশে মুক্তিপ্রাপ্ত চলচ্চিত্রের তালিকা।


title: আল-হাশিম

text: আল-হাশিম (, "al-Hāshimīyūn") হল হেজাজ (১৯১৬-১৯২৫), ইরাক (১৯২১-১৯৫৮) এবং জর্ডানের (১৯২১-বর্তমান) শাসক রাজবংশ। এই পরিবার হাসান ইবনে আলির বংশধর। ১০ম শতাব্দী থেকে শুরু করে ১৯২৪ সালে আল সৌদ কর্তৃক হেজাজ বিজিত হওয়ার পূর্ব পর্যন্ত তারা নিরবচ্ছিন্নভাবে মক্কা শাসন করেছে। মুহাম্মাদ (সা) এর প্রপিতামহ হাশিম ইবনে আবদ মানাফ এই পরিবারের প্রথম পূর্বপুরুষ এবং তার নামানুসারে আল-হাশিম নামের উদ্ভব। বর্তমান রাজবংশটি হুসাইন বিন আলি প্রতিষ্ঠা করেছেন। ১৯০৮ সালে খলিফা দ্বিতীয় আবদুল হামিদ তাকে মক্কার আমির ও শরিফ নিযুক্ত করেন। ১৯১৬ সালে হুসাইন নিজেকে আরবের বাদশাহ ঘোষণা দেন এবং উসমানীয়দের বিরুদ্ধে আরব বিদ্রোহের সূচনা করেন। ১৯২১ সালে তার পুত্র আবদুল্লাহ ও ফয়সাল যথাক্রমে জর্ডান ও ইরাকের সিংহাসনে বসেন।


title: আল-হাশিম

text: প্রথম বিশ্বযুদ্ধ শুরু হওয়ার পর ১৯১৬ সালে শরিফ হুসাইন বিন আলি উসমানীয়দের বিরুদ্ধে বিদ্রোহ করেন। ১৯১৭ থেকে ১৯২৪ সাল পর্যন্ত তিনি স্বাধীনভাবে হেজাজ শাসন করেছেন। তিনি নিজেকে হেজাজের বাদশাহ ঘোষণা দেন। বিশ্বযুদ্ধের সময় ব্রিটিশরা উসমানীয়দের বিপক্ষে ছিল এবং তারা হুসাইনকে সমর্থন ও সহায়তা প্রদান করে। আরবে হুসাইন বিন আলির প্রধান প্রতিপক্ষ নজদের আবদুল আজিজ ইবনে সৌদ ১৯২৫ সালে হেজাজ দখল করেন। এরপর এই অঞ্চল সৌদি আরবের সাথে একীভূত করে নেয়া হয়।


title: আল-হাশিম

text: হুসাইন বিন আলির পাঁচজন পুত্র ছিল:


title: সৌদ ইবনে মুহাম্মদ ইবনে মুকরিন

text: শেখ সৌদ ইবনে মুহাম্মদ ইবনে মুকরিন (মৃত্যু: ১৭২৫) ছিলেন আল সৌদ রাজবংশের প্রথম পূর্বপুরুষ।


title: সৌদ ইবনে মুহাম্মদ ইবনে মুকরিন

text: আধুনিক রিয়াদ শহরের নিকটবর্তী দিরিয়া শহরে আল-সৌদের উদ্ভব ঘটে। ১৬শ শতাব্দীর প্রথমদিকে সৌদ ইবনে মুহাম্মদ এখানে বসতি স্থাপন করেন। পরবর্তীতে এটি ছোট শহরে পরিণত হয় এবং আল-সৌদ এর নেতৃত্ব লাভ করে।


title: সৌদ ইবনে মুহাম্মদ ইবনে মুকরিন

text: তার মৃত্যুর দুই দশক পরে তার পুত্র মুহাম্মদ বিন সৌদের সাথে মুহাম্মদ ইবনে আবদুল ওয়াহাবের সন্ধি হয়। মুহাম্মদ বিন সৌদ প্রথম সৌদি রাষ্ট্র দিরিয়া আমিরাত প্রতিষ্ঠা করেছিলেন।


title: মুহাম্মদ বিন সৌদ

text: মুহাম্মদ বিন সৌদ (; মৃত্যু ১৭৬৫) ছিলেন দিরিয়ার আমির এবং প্রথম সৌদি রাষ্ট্র ও আল সৌদ রাজবংশের প্রতিষ্ঠাতা। তার পিতা সৌদ ইবনে মুহাম্মদ ইবনে মুকরিনের নামানুসারে আল সৌদ নামের উদ্ভব হয়েছে।


title: মুহাম্মদ বিন সৌদ

text: দিরিয়ায় তার সাথে সংস্কারক মুহাম্মদ ইবনে আবদুল ওয়াহাবের সাক্ষাত হয়। এরপর থেকে তারা একত্রে কাজ শুরু করেন। ১৭৪৪ সালে মুহাম্মদ বিন সৌদের পুত্র আবদুল আজিজ বিন মুহাম্মদ বিন সৌদের সাথে মুহাম্মদ ইবনে আবদুল ওয়াহাবের কন্যার বিয়ে হয়। ফলে তাদের মিত্রতা আরো ঘনিষ্ঠ হয়।


title: মুহাম্মদ বিন সৌদ

text: মুহাম্মদ বিন সৌদ প্রথম সৌদি রাষ্ট্র প্রতিষ্ঠা করেছিলেন। ইসলামের নীতির ভিত্তিতে এই রাষ্ট্র গঠিত হয়। ১৭৬৫ সালে মৃত্যুর পূর্ব পর্যন্ত তিনি শাসন করেছেন। এরপর তার পুত্র আবদুল আজিজ বিন মুহাম্মদ দ্বিতীয় শাসক হন।


title: মুহাম্মদ বিন সৌদ

text: তার নামানুসারে সৌদি আরবে ইমাম মুহাম্মদ ইবনে সৌদ ইসলামি বিশ্ববিদ্যালয় স্থাপিত হয়েছে।


title: বাংলাদেশের থানা

text:
থানা একটি পুলিশি প্রশাসনিক ইউনিট। বাংলাদেশে সামরিক শাসক এরশাদ কর্তৃক ১৯৮২ সালের পর প্রশাসনিক কেন্দ্র হিসেবে থানাকে উপজেলায় উন্নীত করা হয়, তবে পুলিশি ব্যবস্থাপনায় ইউনিট হিসেবে থানা এখনো বিদ্যমান আছে।
১৭৯২ সালের ৭ নভেম্বর বেঙ্গল প্রেসিডেন্সি সরকার কর্তৃক জারিকৃত একটি প্রবিধানে জেলা ম্যাজিস্ট্রেটদের নিজ নিজ জেলাকে কয়েকটি পুলিশি এখতিয়ারভুক্ত এলাকায় (থানা) বিভক্ত করার আদেশ দেওয়া হয়। থানার সর্বোচ্চ পরিধি নির্ধারণ করা হয় ১০ বর্গ ক্রোশ বা ৪০ বর্গমাইল।


title: পাঁচলাইশ থানা

text: পাঁচলাইশ বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।


title: পাঁচলাইশ থানা

text: পাঁচলাইশ থানার মোট আয়তন ৮.৩০ বর্গ কিলোমিটার।


title: পাঁচলাইশ থানা

text: ১৯৭৮ সালের ৩০ নভেম্বর হাটহাজারী উপজেলার ১টি ওয়ার্ড এবং আরো ৬টি মেট্রোপলিটন থানা নিয়ে চট্টগ্রাম সিটি কর্পোরেশন গঠিত হয়, তন্মধ্যে পাঁচলাইশ থানা অন্যতম। ২০০৭ সালে এ থানা পুলিশ রিফর্ম প্রোগ্রাম (পিআরপি)-র আওতায় প্রথম ধাপে মডেল থানা হিসেবে স্বীকৃতি পায়।


title: পাঁচলাইশ থানা

text: ২০০১ সালের পরিসংখ্যান অনুযায়ী পাঁচলাইশ থানার আওতাধীন এলাকার লোকসংখ্যা ১,৫৫,৪২৯ জন। এর মধ্যে পুরুষ ৮৮,১৪৮ জন এবং মহিলা ৬৭,২৮১ জন।


title: পাঁচলাইশ থানা

text: চট্টগ্রাম সিটি কর্পোরেশনের মধ্যভাগে পাঁচলাইশ থানার অবস্থান। এর পূর্বে চান্দগাঁও থানা ও বায়েজিদ বোস্তামী থানা, উত্তরে বায়েজিদ বোস্তামী থানা, পশ্চিমে বায়েজিদ বোস্তামী থানা ও খুলশী থানা এবং দক্ষিণে চকবাজার থানা অবস্থিত।


title: পাঁচলাইশ থানা

text: পাঁচলাইশ থানার আওতাধীন চট্টগ্রাম সিটি কর্পোরেশনের এলাকাসমূহ হল:


title: আবদুল আজিজ বিন মুহাম্মদ

text: ইমাম আবদুল আজিজ বিন মুহাম্মদ বিন সৌদ () (মৃত্যু ১৮০৩) ছিলেন প্রথম সৌদি রাষ্ট্রের দ্বিতীয় শাসক। তিনি রাষ্ট্রের প্রতিষ্ঠাতা মুহাম্মদ বিন সৌদের পুত্র। এছাড়াও তিনি মুহাম্মদ ইবনে আবদুল ওয়াহাবের দৌহিত্র। ১৭৬৫ থেকে ১৮০৩ সাল পর্যন্ত তিনি শাসন করেছেন।


title: সৌদ বিন আবদুল আজিজ বিন মুহাম্মদ বিন সৌদ

text: সৌদ আল কবির বিন আবদুল আজিজ বিন মুহাম্মদ বিন সৌদ () (মৃত্যু ১৮১৪) ছিলেন প্রথম সৌদি রাষ্ট্রের তৃতীয় শাসক। ১৮০৩ সাল থেকে ১৮১৪ সাল পর্যন্ত তিনি শাসন করেছেন। তিনি উসমানীয়দের কাছ থেকে মক্কা ও মদিনা দখল করেছিলেন।


title: সৌদ বিন আবদুল আজিজ বিন মুহাম্মদ বিন সৌদ

text: তার শাসনামলে সৌদিরা মক্কা ও মদিনা দখল করে। মদিনায় বিভিন্ন সম্মানিত ব্যক্তির কবরে ধ্বংস করা হয়। ইসলামে নিষিদ্ধ কবরের প্রতি সম্মান বিলুপ্ত করা এর উদ্দেশ্য হলেও অন্য মুসলিমরা এসব কর্মকাণ্ডকে নেতিবাচকভাবে দেখেছিল।


title: সৌদ বিন আবদুল আজিজ বিন মুহাম্মদ বিন সৌদ

text: উসমানীয়রা ইউরোপের দিকে ব্যস্ত থাকায় সরাসরি মক্কা ও মদিনার অধিকার ফিরে পাওয়া সম্ভব ছিল না। এ কারণে মিশরের ওয়ালি মুহাম্মদ আলি পাশাকে এ কাজের দায়িত্ব দেয়া হয়। সৌদিদের বিরুদ্ধে তিনি তার পুত্রকে প্রেরণ করেছিলেন এবং ১৮১২ সালে হেজাজ পুনরুদ্ধার করা হয়।


title: বার্ট ওল্ডফিল্ড

text: উইলিয়াম আলবার্ট স্ট্যানলি বার্ট ওল্ডফিল্ড (; জন্ম: ৯ সেপ্টেম্বর, ১৮৯৪ - মৃত্যু: ১০ আগস্ট, ১৯৭৬) নিউ সাউথ ওয়েলসের সিডনিতে জন্মগ্রহণকারী বিশিষ্ট অস্ট্রেলীয় ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন বার্ট ওল্ডফিল্ড। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন তিনি। দলে তিনি মূলতঃ উইকেট-রক্ষক হিসেবে খেলতেন। পাশাপাশি ডানহাতে ব্যাটিংয়ে অভ্যস্ত ছিলেন।


title: বার্ট ওল্ডফিল্ড

text: ১৫শ ফিল্ড অ্যাম্বুলেন্সে কর্পোরাল হিসেবে প্রথম অস্ট্রেলীয় রাজকীয় বাহিনীতে চাকুরী করেন। ১৯১৭ সালে পায়ে গুলি লাগলে আহত হন তিনি। যুদ্ধ শেষ হলে অস্ট্রেলিয়ান ইম্পেরিয়াল ফোর্সেস ক্রিকেট দলের সদস্য মনোনীত হন। দলটি ব্রিটেন, দক্ষিণ আফ্রিকা ও অস্ট্রেলিয়ায় ২৮টি প্রথম-শ্রেণীর ক্রিকেটে অংশ নেয়।


title: বার্ট ওল্ডফিল্ড

text: ১৯১৯ সালে ইংল্যান্ডের বিপক্ষে প্রথম-শ্রেণীর ক্রিকেটে অভিষেক ঘটে তাঁর। ১৯২০-২১ মৌসুমে নিজ শহর সিডনিতে সফরকারী ইংল্যান্ডের বিপক্ষে তিনি তাঁর প্রথম টেস্টে অংশ নেন। পরবর্তী বেশ কয়েকবছর দল থেকে বাদ পড়েন। কিন্তু উইকেট-রক্ষক হিসেবে স্বয়ংক্রিয়ভাবে ১৯২৪-২৫ মৌসুমের অ্যাশেজ সিরিজে ইংল্যান্ডের বিপক্ষে খেলার জন্য মনোনীত হন।


title: বার্ট ওল্ডফিল্ড

text: এরপর তাঁর খেলোয়াড়ী জীবনে আরও একটি টেস্টে অংশগ্রহণ করতে পারেননি। ১৯৩২-৩৩ মৌসুমের কুখ্যাত বডিলাইন সিরিজের চতুর্থ টেস্টে অনুপস্থিত ছিলেন তিনি। অ্যাডিলেডের প্রসিদ্ধ তৃতীয় টেস্টে ইংরেজদের বডিলাইন কৌশলের প্রয়োগ ঘটে। ইংরেজ বোলাররা অস্ট্রেলীয় ব্যাটসম্যানদের শরীর লক্ষ্য করে বোলিং করার নির্দেশনা ছিল। কিন্তু ফাস্ট বোলার হ্যারল্ড লারউডের ছোঁড়া বল অপ্রত্যাশিতভাবে তাঁর মাথায় আঘাত করলে সর্বাপেক্ষা নাটকীয় পরিস্থিতির উদ্ভব ঘটে। ফলশ্রুতিতে উডফুলের সহায়তায় তাঁকে মাঠ ত্যাগ করে ড্রেসিং রুমে পাঠানো হয়। এরফলে দ্বিতীয় ইনিংসে তিনি ব্যাটিংয়ে নামতে পারেননি ও অস্ট্রেলিয়া ১৯৩ রানে অল আউট হয়। পরবর্তীতে বডিলাইন ক্রীড়ার বিষয়ে অস্ট্রেলিয়া ক্রিকেট বোর্ড আনুষ্ঠানিকভাবে ইংরেজ প্রশাসনের কাছে অভিযোগ প্রেরণ করে। ১৯৩৭ সালে টেস্ট ক্রিকেটে সর্বশেষবারের মতো অংশ নেন।


title: বার্ট ওল্ডফিল্ড

text: সমগ্র খেলোয়াড়ী জীবনে অস্ট্রেলিয়ার পক্ষে ৫৪ টেস্টে অংশ নিয়ে ২২.৬৫ গড়ে ১,৪২৭ রান তুলেছেন। এছাড়াও ৭৮ ক্যাচ ও ৫২ স্ট্যাম্পিংয়ের সাথে নিজেকে জড়িয়ে রেখেছেন তিনি। টেস্টে ৫২ স্ট্যাম্পিং অদ্যাবধি বিশ্বরেকর্ড হিসেবে স্বীকৃত। প্রথম-শ্রেণীর ক্রিকেটে ২৪৫ খেলায় ৬,১৩৫ রান করেছেন ২৩.৭৭ গড়ে। পাশাপাশি ৩৯৯ ক্যাচ ও ২৬৩ স্ট্যাম্পিং করেছেন তিনি।


title: বার্ট ওল্ডফিল্ড

text: ১৯২৭ সালে উইজডেন কর্তৃক বর্ষসেরা ক্রিকেটার হিসেবে মনোনীত হন তিনি। তাঁর সম্মানার্থে সিডনির কাছাকাছি কিলারায় একটি ওভালের নামকরণ হয়েছে।


title: দ্য প্রফেট (বই)

text: দ্য প্রোফেট হচ্ছে লেবাননী-আমেরিকান কবি, চিত্রশিল্পী, লেখক, দার্শনিক, ধর্মতত্ত্ববিদ, চাক্ষুষ শিল্পী কাহলিল জিবরানের লিখা ২৬টি গদ্য কবিতার একটি বই যা ইংরেজিতে লিখা হয়েছে। এটি ১৯২৩ সালে মূলত আলফ্রেড এ. নফ প্রকাশ করে। এটি জিবরানের পরিচিত সেরা কাজ। দ্য প্রোফেট বইটি ৮০টির বেশি ভাষায় প্রকাশ করা হয়েছে এবং এখনো ছাপানো হচ্ছে।


title: দ্য প্রফেট (বই)

text: দ্য প্রোফেট বইটিতে কেন্দ্রীয় চরিত্র "আল-মুস্তফা" যে, বিদেশী আরফালিস শহরে ১২ বছর ধরে বসবাস করেছে এবং একটি জাহাজ সম্পর্কে যা তাকে তার দেশে নিয়ে যাবে। বিদায়লগ্নে তিনি একটি দল মানুষের উদ্দেশ্যে জীবন এবং মানুষের অবস্থার বিষয় সম্পর্কে আলোচনা করে। বইটি প্রেম, বিয়ে, সন্তান, দান, খাওয়া-দাওয়া, কাজ, আনন্দ ও দুঃখ, ঘর, কাপড়-চোপড়, ক্রয় এবং বিক্রয়, অপরাধ ও শাস্তি, আইন, স্বাধীনতা, কারণ এবং আবেগ, ব্যথা, আত্মদর্শন, শিক্ষাদান, বন্ধুত্ব, কথা, সময়, ভালো এবং মন্দ, প্রার্থনা, আনন্দ, সৌন্দর্য, ধর্ম, এবং মৃত্যু অনুচ্ছেদে বিভক্ত।


title: দ্য প্রফেট (বই)

text: প্রত্যেক অনুচ্ছেদে আছে কাব্যিক ঢঙে জীবনের নানা দিকের দার্শনিক উপস্থাপন। আলামিত্রা নামক জনৈক নারীর ভালোবাসা বিষয়ক প্রশ্নের মাধ্যমেই মূলত পুস্তকের শুরু। একে একে কবি, কৃষক, শিক্ষক, ব্যবসায়ী, আইনজীবী, পান্থশালার মালিকসহ নগরের বিভিন্ন শ্রেণির মানুষ বিভিন্ন বিষয়ে প্রশ্ন তুলে। প্রতিক্ষেত্রে আল মুস্তফার সস্নেহ উত্তর স্বভাবতই হৃদয়গ্রাহী।


title: দ্য প্রফেট (বই)

text: বইতে জীবরানের নিজের আঁকা ১২ টি চিত্রকর্ম আছে। এজন্যই শেক্সপিয়ার আর লাউজির পরে জিবরানের বই-ই এখন পর্যন্ত সব থেকে বেশি বিক্রিত বই।


title: কাদম্বরী (চলচ্চিত্র)

text: কাদম্বরী হল ২০১৫ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবির পরিচালক সুমন ঘোষ এবং প্রযোজক রাকেশ সিং। এই ছবিটি রবীন্দ্রনাথ ঠাকুরের ভ্রাতৃজায়া কাদম্বরী দেবীর বায়োপিক। কঙ্কনা সেন শর্মা ও পরমব্রত চট্টোপাধ্যায় এই চলচ্চিত্রে মুখ্য ভূমিকায় অভিনয় করেছেন।


title: কাদম্বরী (চলচ্চিত্র)

text: এই ছবিটি রবীন্দ্রনাথ ঠাকুরের ভ্রাতৃজায়া ও দেবেন্দ্রনাথ ঠাকুরের পুত্রবধূ কাদম্বরী দেবীর বায়োপিক। রবীন্দ্রনাথের দাদা জ্যোতিরিন্দ্রনাথ ঠাকুর কাদম্বরী দেবীকে বিবাহ করেছিলেন। ১৮৬৮ সালে কাদম্বরী যখন জোড়াসাঁকো ঠাকুরবাড়িতে আসেন তখন রবীন্দ্রনাথের বয়স ৭। কাদম্বরী তাঁর থেকে দুই বছরের বড়ো ছিলেন। অল্পদিনের মধ্যে রবীন্দ্রনাথ কাদম্বরীর বন্ধু ও খেলার সঙ্গীতে পরিণত হন। তিনি রবীন্দ্রনাথকে অনেক কবিতা ও গান লিখতে অনুপ্রাণিত করেন।। ১৮৮৩ সালের ৯ ডিসেম্বর রবীন্দ্রনাথ মৃণালিনী দেবীকে বিবাহ করেন। এই বিবাহের চার মাস পরে ১৮৮৪ সালের ২১ এপ্রিল কাদম্বরী দেবী আত্মহত্যা করেছিলেন। পরিচালক এই ঘটনাগুলিকেই এই ছবিতে তুলে ধরেছেন এবং রবীন্দ্রনাথ ও কাদম্বরী দেবীর সম্পর্কটিকে বিশেষভাবে উল্লেখ করেছেন।


title: আবদুল্লাহ বিন সৌদ

text: আবদুল্লাহ বিন সৌদ () (মৃত্যু ১৮১৮) প্রথম সৌদি রাষ্ট্রের শেষ শাসক। ১৮১৪ থেকে ১৮১৮ সাল পর্যন্ত তিনি শাসন করেছেন। ১৮১৮ সালে ক্ষমতাচ্যুত হওয়ার পর তাকে মৃত্যুদন্ড দেয়া হয়েছিল। পরবর্তীতে আল সৌদ বংশের আরেকটি শাখা তুর্কি বিন আবদুল্লাহ বিন মুহাম্মদ বিন সৌদের নেতৃত্বে দ্বিতীয় সৌদি রাষ্ট্র গঠন করে।


title: আবদুল্লাহ বিন সৌদ

text: তিনি তার পিতা সৌদ বিন আবদুল আজিজের উত্তরসূরি হন। মক্কা ও মদিনা দখল করার কারণে সৌদের সাথে উসমানীয়দের যুদ্ধ শুরু হয়েছিল। এর ফলে আবদুল্লাহকেও উসমানীয়দের মুখোমুখি হতে হয়। মিশরের ওয়ালি মুহাম্মদ আলি পাশার পুত্র ইবরাহিম পাশার নেতৃত্বে উসমানীয়-মিশরীয় সেনারা মক্কা ও মদিনা পুনরুদ্ধার করে। এর ফলে সৌদিরা নজদের দিকে পিছু হটে।


title: আবদুল্লাহ বিন সৌদ

text: ইবরাহিম পাশা অগ্রসর হয়ে সৌদিদের রাজধানী দিরিয়া দখল করে নেন। কয়েক মাস অবরোধের পর ১৮১৮ সালের শীতে আবদুল্লাহ আত্মসমর্পণ করেন। এর ফলে প্রথম সৌদি রাষ্ট্রের অবসান হয়। ইবরাহিম পাশার নির্দেশ দিরিয়া ধ্বংস করে দেয়া হয় এবং আল সৌদ বংশের অনেককে বন্দী করে মিশর ও কনস্টান্টিনোপল প্রেরণ করা হয়। কনস্টান্টিনোপলে প্রেরণের পর আবদুল্লাহকে মৃত্যুদন্ড দেয়া হয়।


title: আবদুল্লাহ বিন সৌদ

text: ১৮০১ সালে সৌদি বাহিনীর হাতে কারবালায় হুসাইন বিন আলির মাজার ধ্বংস হয়েছিল। অধিকন্তু পবিত্র মক্কা ও মদিনা শহরে আক্রমণের সময় অনেকে নিহত হয় এবং মসজিদে নববী ক্ষতিগ্রস্ত হয়। উসমানীয়রা আরবের আইনসঙ্গত শাসক ছিল এ কারণে তারা সৌদিদের দমন করা সিদ্ধান্ত দেয়। আবদুল্লাহ বিন সৌদকে উৎখাত করার জন্য খলিফা দ্বিতীয় মাহমুদ মিশরীয়দের নির্দেশ দেন। ১৮১৮ সালে ইবরাহিম পাশার নেতৃত্বে আবদুল্লাহর বাহিনীকে ধ্বংস করে দেয়া হয় এবং রাজধানী দিরিয়া দখল করে নেয়া হয়। পবিত্র শহর ও মসজিদের বিরুদ্ধে অপরাধের জন্য আবদুল্লাহকে কনস্টান্টিনোপলে প্রকাশ্যে শিরশ্ছেদ করা হয়।


title: তুর্কি বিন আবদুল্লাহ বিন মুহাম্মদ

text: তুর্কি বিন আবদুল্লাহ বিন মুহাম্মদ () (১৭৫৫–১৮৩৪) ছিলেন দ্বিতীয় সৌদি রাষ্ট্র নজদ আমিরাতের প্রতিষ্ঠাতা। তিনি ১৮২৩ থেকে ১৮৩৪ সাল পর্যন্ত নজদ শাসন করেছেন। সৌদি আরবের প্রতিষ্ঠাতা আবদুল আজিজ ইবনে সৌদ তার প্রপৌত্র।


title: তুর্কি বিন আবদুল্লাহ বিন মুহাম্মদ

text: তুর্কির পিতা আবদুল্লাহ বিন মুহাম্মদ বিন সৌদ ছিলেন প্রথম সৌদি রাষ্ট্রের প্রতিষ্ঠাতা মুহাম্মদ বিন সৌদের পুত্র এবং আবদুল আজিজ বিন মুহাম্মদের ছোট ভাই।


title: সাতকানিয়া সরকারি কলেজ

text: সাতকানিয়া সরকারি কলেজ বাংলাদেশের চট্টগ্রাম জেলার সাতকানিয়া উপজেলার একমাত্র সরকারি কলেজ।


title: সাতকানিয়া সরকারি কলেজ

text: অত্র কলেজটি ১৯৪৯ সালে প্রতিষ্ঠিত হয়।


title: সাতকানিয়া সরকারি কলেজ

text: বর্তমানে কলেজটিতে উচ্চমাধ্যমিক শ্রেণির পাশাপাশি জাতীয় বিশ্ববিদ্যালয়ের অধীনে ডিগ্রী কোর্স চালু রয়েছে। সম্প্রতি জাতীয় বিশ্ববিদ্যালয়ের অধিনে স্নাতক সম্মান কোর্স চালু করেছে কলেজটি। বর্তমানে গণিত, হিসাববিজ্ঞান, ব্যবস্থাপনা, রাষ্ট্রবিজ্ঞান, ইতিহাস বিষয়ের উপর স্নাতক সম্মান চালু রয়েছে৷ উচ্চ মাধ্যমিক শাখায় বিজ্ঞান, মানবিক ও ব্যবসায় শিক্ষা বিভাগ চালু রয়েছে।


title: সাতকানিয়া সরকারি কলেজ

text: সুবিস্তৃত ক্যাম্পাস, খেলার মাঠ, একাডেমিক ও প্রশাসনিক ভবন, গ্রন্থাগার, বিএনসিসি, শিক্ষক ও কর্মচারি কোয়ার্টার, পুকুর, খোলা জায়গা সমৃদ্ধ বিদ্যায়তন এটি।এই কলেজের মোট ৬ টি ভবন রয়েছে.


title: সাতকানিয়া সরকারি কলেজ

text: এই কলেজের লাইব্রেরী খুবই সমৃদ্ধ৷এর গ্রন্থাগারটি ঐতিহ্য বহন করে।বর্তমানে এর সুপ্রশস্ত পাঠগৃহ এবং রেফারেন্স বিভাগ রয়েছে যা টিচার এবং ছাত্রদের নিরিবিলিতে পড়াশোনা করার জন্য খুবই উপযোগী৷


title: সাতকানিয়া সরকারি কলেজ

text:
এই কলেজে বিজ্ঞান,মানবিক ও ব্যবসায় শিক্ষা বিভাগে মোট ৭ টি বিভাগ চালু আছে ৷
এই ৭ টি বিভাগ হলো -


title: অলিম্পিকে মন্টিনিগ্রো

text: মন্টিনিগ্রো প্রথম অলিম্পিক গেমসে অংশগ্রহণ করে ২০০৮ বেইজিং অলিম্পিকে। এর পূর্বে ২০০৪ সালে মন্টিনিগ্রো সার্বিয়া ও মন্টিনিগ্রো এবং তার পূর্বে যুগোস্লাভিয়ার অংশ হিসাবে অংশগ্রহণ করেছিল।


title: অলিম্পিকে মন্টিনিগ্রো

text: মন্টিনিগ্রো অলিম্পিক কমিটি ২০০৬ সালে গঠিত হয় এবং ২০০৭ সালে আন্তর্জাতিক অলিম্পিক কমিটি আইওসির স্বীকৃতি পায়।


title: ২০১৫ সালের বাংলাদেশী চলচ্চিত্রের তালিকা

text: ২০১৫ সালে বাংলাদেশে মুক্তিপ্রাপ্ত চলচ্চিত্রের তালিকা।


title: কেষ্টপুর

text: কেষ্টপুর বা কৃষ্ণপুর হল বিধাননগর পৌরসংস্থার অন্তর্গত একটি অঞ্চল। এটি কাজী নজরুল ইসলাম সরণি বা ভি,আই,পি রোডের পাশে ও কেষ্টপুর খাল সংলগ্ন এলাকা নিয়ে এই জনপথটি গড়ে উঠেছে। এখান থেকে নেতাজি সুভাষচন্দ্র বসু আন্তর্জাতিক বিমানবন্দর মাত্র ৭ কিলোমিটার দূরত্বে অবস্থিত। এটি ভিআইপি রোড-এর একটি ব্যস্ত এলাকা। এই অঞ্চলটির অবস্থান খুবই গুরুত্বপূর্ণ কারণ এখান থেকে সামান্য দূরত্বে বিধাননগর বা সল্টলেক, সেক্টর পাঁচ বা নবদিগন্ত, রাজারহাট, নিউ টাউনের মতো কলকাতার গুরুত্বপূর্ণ অঞ্চলগুলোর অবস্থান।


title: কেষ্টপুর

text: কেষ্টপুর থেকে বারাসাত, রাজারহাট, বিধাননগর, দমদম, হাওড়া ও বৃহত্তর কলকাতার বিভিন্ন এলাকার সঙ্গে বাস যোগাযোগ রয়েছে। এখান থেকে সরকারী বা বেসরকারী উভয় বাস এবং এসি বাস পরিসেবা চালু আছে। এছাড়া স্বল্প দূরত্বের জন্য এখানে অটোরিক্সা ও টোটো পরিসেবা ব্যবস্থা আছে।


title: কেষ্টপুর

text: ২০১৬ সালের রেল বাজেটে কলকাতা মেট্রোর পূর্ব-পশ্চিম মেট্রো করিডরের বর্ধিত পথে কেষ্টপুর যুক্ত হতে চলেছে।


title: খিদিরপুর

text:
খিদিরপুর হল কলকাতা পৌরসংস্থার অন্তর্গত একটি আঞ্চল। এই অঞ্চলের পূর্বে আলিপুর, দক্ষিণে মমিনপুর, দক্ষিণ-পশ্চিমে গার্ডেনরিচ ও মেটিয়াবুরুজ ,পশ্চিমে গঙ্গা ও উত্তর দিকে রয়েছে হিস্টিং অঞ্চল। খিদিরপুর অঞ্চলটি কলকাতার মধ্য-পশ্চিম ভাগে অবস্থিত।
খিদিরপুর এলাকাটি সমুদ্র পৃষ্ঠ থেকে ৯ মিটার উচ্চতায় অবস্থিত। এর অবস্থান ২২.৫৩ উত্তর ও ৮৮.৩২ পূর্ব। এই এলাকাটি হুগলি নদীর তীরে অবস্থিত।


title: খিদিরপুর

text:
খিদিরপুর ব্রিটিশ ভারত এর সূচনা কাল থেকেই গুরুত্ব পেয়ে আসচ্ছে। ব্রিটিশরা এখানে একটি আধুনিক সমুদ্র বন্দর গড়ে তোলে। এর পর এলাকাটির দ্রুত উন্নয়ন ঘটে ও কর্ম ব্যবস্থ হয়ে ওঠে। এখনও এই বন্দরটি চালু রয়েছে কলকাতা বন্দর নামে। এই অঞ্চলে কাজের খোজে ভারতীয় উপমহাদেশের বিভিন্ন প্রান্ত থেকে বহু মানুষ চলে আসে। ফলে এই অঞ্চলটিতে অবাঙালিরা সংখ্যাগরিষ্ঠ। এখানে হিন্দি ভাষা বহুলপ্রচলিত।
খিদারপুরে কলকাতা বন্দর এর দুটি ডক অবস্থিত। এই ডক দুটি হল খিদিরপুর ডক ও নেতাজি সুভাষ ডক।
খিদিরপুর কলকাতার একটি গুরুত্বপূর্ণ জায়গা। এসপ্ল্যানেড থেকে প্রচুর বাস আছে তাছাড়া মিনিবাস ট্রাম এবং ট্রেনে আসা যায়। খিদিরপুর নামে একটি রেলস্টেশন আছে। শিয়ালদা স্টেশন থেকে বি বা দী বাগ গামী ট্রেনে খিদিরপুর স্টেশনে আসা যায়। বা দমদম থেকে চক্ররেলের ট্রেনে খিদিরপুর স্টেশনে নামা যায়।


title: খিদিরপুর

text:
কলকাতার অন্যান্য জায়গার তুলনায় অর্থনীতি উন্নত, ব্যবসার সুযোগ ভালো - বহু লোক খিদিরপুরে বন্দরে কাজের খোঁজে আসে।
কলকাতার অন্যান্য জায়গার মতই। অনেক স্কুল আছে প্রধানতঃ বাংলা মাধ্যম, তাছাড়া তিনটি ইংরেজী মাধ্যম স্কুল আছে। এছাড়া হিন্দী মাধ্যমের স্কুলও আছে। কলেজ মাত্র এক্টাই "খিদিরপুর কলেজ"।


title: পাঞ্জাবী লোকসঙ্গীত

text: পাঞ্জাবী লোকসংগীত (পাঞ্জাবী:ਪੰਜਾਬੀ ਲੋਕ ਸੰਗੀਤ) পাঞ্জাবের একটি ঐতিহ্যগত সঙ্গীত। পাঞ্জাবের উপ-অঞ্চলগুলির ব্যাপ্তীর দরূন পাঞ্জাবী লোকসঙ্গীতে খানিকটা ভাষাগত তারতম্য দেখা যায়। উপ-অঞ্চলগুলির মধে্য মালয়া, দোয়াবা, মাঝা, পোথয়ার, পুওধ এবং কিছু পাহাড়ি অঞ্চল যেখানে লোকসঙ্গীতের অনেকটাই তারতম্য দেখা যায়। ভাঙ্গরা সঙ্গীতের সাথে পাঞ্জাবী লোকসঙ্গীতের একটা দ্বন্দ্ব লক্ষ্য করা যায়।


title: পাঞ্জাবী লোকসঙ্গীত

text: পাঞ্জাবী লোকসঙ্গীতের তাল খুবই সরল । কিন্তু সাধারণত ভাঙ্গারা সঙ্গীতের তাল তুলনামূলকভাবে কিছুটা জটিল।


title: পাঞ্জাবী লোকসঙ্গীত

text: কিছু গান আছে যেমন হীরা এবং মিরজা যেগুলো সাধারণত চিরাচরিত রচনাতেই গাওয়া হয়। পাঞ্জাবী লোকসঙ্গীতে সুরকারের অভাবজনিত কারণে প্রায় একশ বছর ধরে একই সুরে গান বাধা হচ্ছে।


title: পাঞ্জাবী লোকসঙ্গীত

text: জন্ম, বিবাহ, মৃত্যু, ভালোবাসা, বিচ্ছেদ, সামাজিক ও অর্থনৈতিক পরিকাঠামো, গ্রাম্য জীবনযাত্রা, খাদ্য, প্রকৃতি, সাহসীকতা, লোকাচারবিদ্যা এবং লোককথামূলক, ঐতিহাসীক নায়ক, সংস্কৃতি, অনুষ্ঠান এবং আরো বিভিন্ন বিষয়ের উপর পাঞ্জাবী লোকসঙ্গীত রচনা হয়েছে। পাঞ্জাবের এই লোকসঙ্গীতকে অনেকেই পেশাগতভাবে গ্রহন করে নিয়েছে. তাঁরা নিম্নলিখিত কতোগুলি বিভাগে এটাকে বিভক্ত করেছে।


title: পাঞ্জাবী লোকসঙ্গীত

text: পাঞ্জাবী লোকগীতি পাঞ্জাবের জীবনযাত্রার এবং সংস্কৃতির সাথে ওতপ্রোতভাবে জডিয়ে রয়েছে. তুলনামূলকভাবে অন্যান্য অনুষ্ঠান ও মেলার বিষয় থেকে পাঞ্জাবী লোকসঙ্গীতের বেশীরভাগটাই মানুষের জন্ম ও মৃত্যু নিয়ে রচিত. মহিলারা সাধারণত তাঁদের সুখ্ম অনুভূতি, প্রকৃতি ও বিবিধ শখের উপর গান গেয়ে থাকেন এবং কিছু স্বল্প পরিসর নিম্নবিত্ত সামাজিক পরিকাঠামোর মধে্য পুরুষরা তাঁদের স্বাধীনতা, শক্তি, কর্মখমতা প্রকাশ করেন গানের মাধ্যমে. বিবাহের বিভিন্ন ধাপে যেমন সেহেরা, গোরিহান, সিথিনান, সুহাগ বিভিন্নরকম গান শোনা যায়. পাঞ্জাবী লোকগীতিতে মেয়েদের অনুভূতির একটা বিশেষ জায়গা আছে যে কিনা তাঁর পিতাকে জিঞ্জাসা করছে তার জন্য একটা ভালো মানুষ ও একটা ভালো পরিবারের জন্য. ব্যাপ্তি ও মেজাজের উপর নি্রভর করে বিভিন্ন রকম গান যোগ করা হয়েছে সুহাগ, গোরহিয়ান, বোলিয়ান, Tappe, টাপ্পে, সিথনিয়া, চান্দ, হীরা, লোরিয়ান ইত্যাদির সাথে.


title: পাঞ্জাবী লোকসঙ্গীত

text: প্রতিটি অনুষ্ঠানেই গানের ভূমিকা অনস্বীকার্য. বৈশাখ মাসের নবান্ন উতসবের সময় ঋতু পরিবতনের সাথে লহরী এবং মাঘী এই দুই ধরনের গান জডিয়ে রয়েছে. পুরুষের মধ্যে ভাঙ্গরা ও স্ত্রীলোকেদের মধ্যে গিধ্ধা নৃত্য দেখা যায়. বর্ষা ঋতুতে চাষীরা তিয়ান উতসবের পালন করেন. বিবাহিত মহিলারা তাঁর পিত্রালয়ে আসেন তাঁর বন্ধু ও পরিবারের লোকজনদের সাথে দেখা করতে এবং খোলা মাঠে গিধ্ধা নাচ করেন. তাঁরা ফুলকারী জাতীয় রঙীন জামা এবং তাঁরা তাদের হাতে কাচের চুডি ও মেহেন্দী পডেন.


title: পাঞ্জাবী লোকসঙ্গীত

text: জুগনী, মাহীয়া, টাপ্পে, ঝিন্দুয়া, ঢোলা, কাফিন, ডোহরে, বোলিয়ান, সাধ্ধা এবং হীর রাঞ্ঝা, সোহনি মাহীয়াল, সাসী পুনাম এগুলি প্রধানত পাঞ্জাবী রোমান্টিক সঙ্গীতের মধ্যে উল্লেখযোগ্য.. হীর এবং মীর্জা ঐতিহ্যবাহী সুরেই গাওয়া হয়ে থাকে.


title: পাঞ্জাবী লোকসঙ্গীত

text: নায়কত্ব এবং সাহসীকতা নিয়ে বহু পাঞ্জাবী গান রচিত ও গাওয়া হয়েছে যেমন ডুল্লা ভাট্টী, রাজা রাসালু, জাগ্গা জাট্ট, এস. ভগত সিং, এস. উধাম সিং, সুচা সুরমা এবং জিওনা মরহ. and Jiona Maurh.


title: পাঞ্জাবী লোকসঙ্গীত

text:
পূজা, ধার্মিক অনুষ্ঠান এবং উৎসব সংক্রান্ত যেকোন রকম গানই একটা ধর্মীয় অনুভূতির সৃষ্টি করে. শিখ সম্প্রদায়ের লোকেরা গভীরভাবে সঙ্গীতের সাথে যুক্ত. ষষ্ঠ শিখগুরু হরগোবিন্দ দ্বারা প্রবর্তিত ধাধিস যাঁরা দুটি প্রধান লোক সঙ্গীতযন্ত্র ধাদ এবং সারঙ্গী বাজিয়ে গুরবানি ও ভার্স গাইতেন.
আর অন্যন্য জাতী যেমন ইসলামীদের কোয়ালিস, নাট্সেদর হাম্ড, হিন্দুদের ভজন এবং পাঞ্জাবীদের পাঞ্জাবী  এবং হিন্দি গান.


title: পাঞ্জাবী লোকসঙ্গীত

text: পাঞ্জাবী সঙ্গীত শিল্পীরা একাকী অথবা কিছু ঐতিহ্যবাহী বাদ্যযন্ত্র যেমন ঢোল , টুম্বি, ধাদ, সারঙ্গী, ঘারহা, গাগর, চিমটা, আলগোস সহযোগে গান গেয়ে থাকেন.


title: জাভেদ আখতার (ক্রিকেটার)

text: জাভেদ আখতার (; জন্ম: ২১ নভেম্বর, ১৯৪০ - মৃত্যু: ৮ জুলাই, ২০১৬) ব্রিটিশ ভারতের দিল্লিতে জন্মগ্রহণকারী পাকিস্তানের বিশিষ্ট আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে রাওয়ালপিন্ডি ও সার্ভিসেস দলের প্রতিনিধিত্ব করেন। দলে তিনি মূলতঃ ডানহাতে অফ স্পিন বোলিং করতেন। এছাড়াও ডানহাতে ব্যাটিংয়ে পারদর্শিতা দেখিয়েছেন।


title: জাভেদ আখতার (ক্রিকেটার)

text: দীর্ঘদেহী জাভেদ আখতার তাঁর সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন। ৫ জুলাই, ১৯৬২ তারিখে ২১ বছর বয়সে স্বাগতিক ইংল্যান্ড দলের বিপক্ষে হাসিব আহসানের পরিবর্তে পাকিস্তান দলে অন্তর্ভূক্ত হন। লিডসের হেডিংলি স্টেডিয়ামে অনুষ্ঠিত ঐ টেস্টে সর্বমোট চার রান তুলতে সক্ষম হন যাতে একবার অপরাজিত ছিলেন ২* রান নিয়ে। কিন্তু কোন উইকেট লাভে সক্ষমতা দেখাতে পারেননি। ঐ খেলায় তাঁর দল ইনিংস ও ১১৭ রানের ব্যবধানে পরাজিত হয়েছিল। তবে প্রথম-শ্রেণীর ক্রিকেটেই সফলতা পেয়েছেন বেশী। ১৯৫৯-৬৯ মৌসুম থেকে ১৯৭৫-৭৬ মৌসুম পর্যন্ত প্রথম-শ্রেণীর ক্রিকেটে সময় কাঁটান। প্রতি উইকেট নিয়েছেন ১৮.১৭ গড়ে।


title: জাভেদ আখতার (ক্রিকেটার)

text: খেলোয়াড়ী জীবন থেকে অবসর নিয়ে আম্পায়ার হিসেবে অংশ নেন। ১৯৮০ থেকে ১৯৯৯ সাল পর্যন্ত ১৮ টেস্ট ও ৪০ ওডিআইয়ে আম্পায়ারিত্ব করেন। শিয়ালকোটে পাকিস্তান বনাম নিউজিল্যান্ডের মধ্যকার ওডিআইয়ের মাধ্যমে তাঁর আম্পায়ার জীবনের সূচনা ঘটে। ১৯৯৭ থেকে ১৯৯৯ পর্যন্ত আইসিসি প্যানেলে ছিলেন। সর্বশেষ ১৯৯৯ সালের ক্রিকেট বিশ্বকাপে ইংল্যান্ড বনাম ভারতের মধ্যে গ্রুপ পর্যায়ের খেলায় তাঁর সর্বশেষ অংশগ্রহণ ছিল।


title: জাভেদ আখতার (ক্রিকেটার)

text: শীর্ষস্থানীয় আম্পায়ার হিসেবে খ্যাতি কুড়ালেও ১৯৯৮ সালে হেডিংলিতে টেস্ট সিরিজ নির্ধারণী খেলায় আটটি বিতর্কিত সিদ্ধান্ত প্রদান করেন যা ইংল্যান্ডের অনুকূলে ছিল। পরবর্তীতে ২০০০ সালে আলী বাখেরের নেতৃত্বে কিং কমিশনে ঐ খেলার বিষয়ে জাভেদ তাঁর নির্দোষ দাবী করেন। শুক্রবার, ৮ জুলাই, ২০১৬ তারিখে রাওয়ালপিন্ডিতে তাঁর দেহাবসান ঘটে।


title: বাটানগর উড়ালপুল

text: বাটানগর উড়ালপুল হল কলকাতার দক্ষিণ শহরতলি এলাকায় নির্নিয়মান একটি উড়ালপুলের মোট দৈর্ঘ্য ৭.৫ কিলোমিটার ও চওড়া ১৫ ফুট দুই লেনের উড়ালপুল।উড়ালপুলটি ঝিনঝিরা বাজারের সঙ্গে বাটানগরকে যুক্ত করবে।


title: বাটানগর উড়ালপুল

text:
মূল কলকাতার সঙ্গে বাটানগর ও বজবজকে যুক্তকারী বজবজ ট্রাঙ্ক রোড প্রয়োজনের তুলনায় সংকীর্ণ ফলে এই সড়কটিতে সব সময় যানজট লেগে থাকত। এই সমস্যা সমাধানের জন্য বাটানগর উড়ালপুল নির্মাণের কথা ভাবা হয়।
বাটানগর উড়ালপুল নির্মাণের কথা ঘোষনা করেন মুখ্যমন্ত্রী মমতা ব্যানার্জি ২০১৪ সালে। এর পর এই উড়ালপুল নির্মাণের ততপরতা শুরু হয়। বর্তমানে উড়ালপুলটি নির্মাণের দরপত্র গ্রহণ করা হয়েছে। এটি নির্মাণে খরচ হচ্ছে ২৫৫ কোটি টাকা। যার মধ্য ৮৬.৮ কোটি টাকা দেবে কেন্দ্র সরকার ও বাকি টাকা দেবে নির্মাণ সংস্থা।


title: বাটানগর উড়ালপুল

text:
বর্তমানে উড়ালপুলটি নির্মাণ শুরু হয়েছে। এটি নির্মাণ করছে এল অ্যান্ড টি কোম্পানি। অনুমান করা হয়েছে উড়ালপুলটি আগামি দুই বছরের মধ্যে এর নির্মাণ শেষ হবে।উড়ালপুল নির্মাণের সঙ্গে সঙ্গে উড়ালপুলের নিচের বজবজ ট্রাঙ্ক রোড চওড়া করা হবে ও এর সৌন্দর্যয়ায়ন করা হবে।
মহেশতলা, বাটানগর, বজবজ, পূজালি প্রভৃতি এলাকার মানুষের কাছে এই উড়ালপুলের গুরুত্ব অপরিসীম। এর নির্মাণ শেষ হলে এই এলাকার ১৫ লক্ষ মানুষ সহজে কলকাতা যাতায়াত করতে পারবে ও যাতায়াতের সময় কমবে। এলাকার যানজট কমবে।


title: এজ অফ এমপায়ার

text: এজ অফ এম্পায়ারস এনসেম্বল স্টুডিওস (২০০৯-সালে অবলুপ্ত) দ্বারা উন্নত এবং মাইক্রোসফট স্টুডিওস দ্বারা প্রকাশিত পার্সোনাল কম্পিউটার গেম একটি সিরিজ. সিরিজের প্রথম সংস্করণ ছিল "এজ অফ এমপায়ার"(সাম্রাজ্যের যুগ), যা ১৯৯৭ সালে প্রথম মুক্তি পায়। তারপর থেকে, সাতটি সংস্করণ এবং তিনটি স্পিন-অফ মুক্তি দেয়া হয়েছে. সংস্করণগুলো ঐতিহাসিক বাস্তব এবং কৌশল খেলা, এবং তাদের গেমপ্লের দুইটি প্রধান মোড রয়েছে: একক খেলোয়াড় এবং মাল্টিমিডিয়া।


title: এজ অফ এমপায়ার

text: খেলাটি মূলত এশিয়া, ইউরোপ ও আফ্রিকার সভ্যতাকে প্রতিফলিত করেছে। খেলাটির প্রথম সংস্করণে প্রস্তর যুগ থেকে লৌহ যুগের সভ্যতা নিয়ে খেলতে হয়। "এজ অফ এমপায়ার ২ঃ এজ অফ কিংগস" সংস্করণে মধ্যযুগের কাহিনি এবং স্প্যানিশদের মেক্সিকো দখলের কাহিনী স্থান পেয়েছে। "এজ অফ এমপায়ারঃ ৩" সংস্করণটিতে আধুনিক নব্য যুগ, মূলত আমেরিকায় ইউরোপের উপনিবেশ স্থাপন করার কাহিনী ও কিছু এশীয় সভ্যতা প্রতিফলিত হয়েছে।এজ অফ এমপায়ার খেলাটি ব্যবসায়িক সাফল্য লাভ করে এবং খেলাটি ২০ মিলিয়ন কপি বিক্রিত হয়।


title: ফয়সাল বিন তুর্কি বিন আবদুল্লাহ আল সৌদ

text: ফয়সাল বিন তুর্কি বিন আবদুল্লাহ () (১৭৮৫–১৮৬৫) ছিলেন দ্বিতীয় সৌদি রাষ্ট্রের দ্বিতীয় শাসক। তিনি তুর্কি বিন আবদুল্লাহর পুত্র ছিলে।


title: ফয়সাল বিন তুর্কি বিন আবদুল্লাহ আল সৌদ

text: ইমাম ফয়সাল ১৮৩৪ থেকে ১৮৩৮ সাল পর্যন্ত শাসন করেছেন। এরপর উসমানীয়রা তাকে নির্বাসন দেয়। ১৮৪৩ সালে তিনি ক্ষমতা পুনরুদ্ধারে সক্ষম হন এবং ১৮৬৫ সাল পর্যন্ত শাসন করেন।


title: অলিম্পিকে মোনাকো

text: মোনাকো প্রথম অলিম্পিক গেমসে করে ১৯২০ সালে, তারপর থেকে অধিকাংশ গ্রীষ্মকালীন অলিম্পিক গেমসে মোনাকো অংশগ্রহণ করেছে। তবে তারা ১৯৩২, ১৯৫৬ এবং ১৯৮০ গেমস বয়কট করেছিল। শীতকালীন অলিম্পিক গেমসে মোনাকো ১৯৮৪ সাল থেকে অংশগ্রহণ করে আসছে।


title: অলিম্পিকে মোনাকো

text: মোনাকোর ক্রীড়াবিদগন এখনও কোন পদক জিততে পারেনি। যদিও ১৯২৪ অলিম্পিকে জুলিয়ান নামের ক্রীড়াবিদ একটি ব্রোঞ্জ পদক জিতেছিল, কিন্ত তা অফিসিয়ালভভাবে স্বীকৃতি পায়নি।


title: অলিম্পিকে মোনাকো

text: মোনাকোর জাতীয় অলিম্পিক কমিটি ১৯০৭ সালে গঠিত হলে আন্তর্জাতিক অলিম্পিক কমিটি আইওসির স্বীকৃতি পায় ১৯৫৩ সালে।


title: অলিম্পিকে সাইপ্রাস

text: সাইপ্রাস ১৯৮০ সালে অভিষেকের পর থেকে প্রতিটি গ্রীষ্মকালীন ও শীতকালীন অলিম্পিক গেমসে অংশগ্রহণ করেছে। সাইপ্রাস প্রথম পদক জিতে ২০১২ গ্রীষ্মকালীন অলিম্পিকে, যেখানে পুরুষদের সেইলিং প্রতিযোগিতায় ব্রোঞ্জ পদক জিতেছিল।


title: শান্তা

text: শান্তা রামায়ণের একটি চরিত্র। অযোধ্যাপতি দশরথ ও তার প্রধানমহিষী কৌশল্যার প্রথম সন্তান হলেন শান্তা। রাম, ভরত, লক্ষ্মণ এবং শত্রুঘ্নের জন্মের পিছনে শান্তা ও তার স্বামী ঋষ্যশৃঙ্গ মুনির অবদান আছে।


title: শান্তা

text: দশরথ ও কৌশল্যার মেয়ে হয়ে জন্মালেও অঙ্গরাজ রোমপাদ ও তার মহিষী বর্ষিণী (যে সম্পর্কে কৌশল্যার বোন) তাকে দত্তক নেয়। ঋষি বিভাণ্ডক ও অপ্সরা উর্বশীর পুত্র ঋষ্যশৃঙ্গকে বিবাহ করে শান্তা তার পালক পিতার রাজ্যকে খরামুক্ত করেন। পরবর্তীকালে শান্তা ও রাজা দশরথের অনুরোধে ঋষ্যশৃঙ্গ পুত্রকামাষ্টি যজ্ঞ করেন। যার ফলে কৌশল্যা ও দশরথের অন্য দুই স্ত্রী কৈকেয়ী ও সুমিত্রাও গর্ভধারন করেন।


title: শান্তা

text: কথিত আছে বিভাণ্ডক মুনির তপস্যা ভঙ্গ করতে দেবরাজ ইন্দ্র উর্বশীকে পাঠালে অপ্সরা মুনিকে প্রেমজালে আবদ্ধ করেন ও মুনির ঔরসে উর্বশীর গর্ভে ঋষ্যশৃঙ্গ জন্মায়। পুত্রের জন্মের পর উর্বশী স্বর্গে ফিরে গেলে বিভাণ্ডকের মনে খুব ক্রোধ জন্মায়। তাই সে নিজের পুত্রকে নারীদের সংশ্রব থেকে দূরে রাখার জন্য এক নির্জন ও গভীর অরণ্যে প্রবেশ করেন। সেই থেকে ঋষ্যশৃঙ্ঙ্গ একা বেড়ে ওঠে প্রকৃতির কোলে। রোমপাদ একবার এক ব্রাহ্মণ অপমান করায় সে তাকে অভিশাপ দেয় যে রাজ্যে খরা নেমে আসুক। তখন শান্তা অনেক অনুনয় করলে ব্রাহ্মণ বলেন যে জন্মের পরমূহুর্ত থেকে যে পুরুষ কোন নারীকে দর্শন করেনি সে যদি অঙ্গ্রাজ্যে এসে শান্তাকে বিবাহ করে তবেই বৃষ্টি নামবে। ফলে অনেক তপস্যা ও কষ্ট স্বীকার করে শান্তা ঋষ্যশৃঙ্গকে পরিণয় করে ও অবশেষে ব্রাহ্মণের অভিশাপ থেকে রাজ্যকে রক্ষা করেন।


title: ঋষ্যশৃঙ্গ

text: ঋষ্যশৃঙ্গ হিন্দু-বৌদ্ধ পুরাণে বর্ণিত চরিত্র, যার হরিণের শিং ছিলো।


title: লারস আলরিক

text: লারস আলরিক একজন ড্যানিশ ড্রামার যিনি আমেরিকার জনপ্রিয় ব্যান্ড মেটালিকার প্রতিষ্ঠাতা ও সদস্য। তিনি ডেনমার্কের একটি উচ্চ মধ্যবিত্ত পরিবারে জন্মগ্রহন করেন। তার পিতা ছিলেন তৎকালীন একজন টেনিস খেলোয়ার। লারস আলরিক প্রথমে সানফ্রান্সিসকোতে থাকলেও পরে তিনি লস এঞ্জেলস-এ চলে আসেন। টেনিস খেলার পরিবর্তে ড্রামিংকে তিনি তার পেশা হিসেবে বেছে নেন।


title: লারস আলরিক

text: ১৯৮১ সালে লারস আলরিক স্থানীয় একটি পত্রিকা "দা রিসাইকেলার" এ একটি বিজ্ঞাপন দেন যে একজন ড্রামার জ্যাম করার জন্য অন্যান্য মিউজিশিয়ান খুঁজছে। বিজ্ঞাপনে সাড়া দেন জেমস হেটফিল্ড। এভাবেই মেটালিকা ব্যান্ডটির যাত্রা শুরু হয়। স্লেয়ার এর সাবেক ড্রামার ডেভ লম্বারডো ২০১৪ সালের একটি সাক্ষাৎকারে বলেন, “লারস ছাড়া মেটালিকা ব্যান্ডটি আজকের অবস্থায় আসতে পারতো না।”


title: লারস আলরিক

text: হেভি মেটাল সংগীতের বাইরে লারস আলরিক একজন জ্যাজ সংগীতের দারুণ ভক্ত।


title: লারস আলরিক

text: মেটালিকা


title: আসাফউদ্দৌলা

text: আসাফউদ্দৌলা (, ) (২৩ সেপ্টেম্বর ১৭৪৮ – ২১ সেপ্টেম্বর ১৭৯৭) ছিলেন আওয়াধে নবাব উজির। ১৭৭৫ সালের ২৬ জানুয়ারি থেকে ১৭৯৭ সালের ২১ সেপ্টেম্বর পর্যন্ত তিনি এই পদে ছিলেন।


title: আসাফউদ্দৌলা

text: পিতা সুজাউদ্দৌলা মারা যাওয়ার পর আসাফউদ্দোউলা ২৬ বছর বয়সে নবাব হন।


title: আসাফউদ্দৌলা

text: ১৭৭৫ সালে তিনি ফৈজাবাদ থেকে লখনৌয়ে রাজধানী স্থানান্তর করে। বড় ইমামবাড়া এবং আরো অন্যান্য স্থাপনা এখানে গড়ে তোলা হয়।


title: আসাফউদ্দৌলা

text: নবাব আসাফউদ্দৌলা লখনৌয়ে বেশ কিছু স্থাপত্য গড়ে তুলেছেন। এর মধ্যে রয়েছে বড় ইমামবাড়া, আসফি মসজিদ ইত্যাদি। তিনি তার দানশীলতার জন্য খ্যাত ছিলেন।


title: আসাফউদ্দৌলা

text: ৬০ ফুট উচু রুমি দারওয়াজা ইস্তানবুলের বাব-ই-হুমায়ুনের আদলে নির্মিত হয়েছিল। এটি দুই সংস্কৃতির মধ্যে বিনিময়ের একটি উদাহরণ।


title: আসাফউদ্দৌলা

text: আসাফউদ্দৌলা ১৭৯৭ সালের ২১ সেপ্টেম্বর ইন্তেকাল করেন। তাকে লখনৌয়ের বড় ইমামবাড়ায় দাফন করা হয়।


title: কারক হ্যামেট

text: কারক হ্যামেট আমেরিকার সানফ্রানসিস্কোতে ১৯৬২ সালে জন্মগ্রহণ করেন। তিনি ১৯৮৩ সাল থেকে আমেরিকান হেভি মেটাল ব্যান্ড মেটালিকায় লিড গিটারিস্ট হিসেবে আছেন। মেটালিকায় যোগদানের পূর্বে তিনি ‘এক্সোডাস’ ব্যান্ডের প্রতিষ্ঠাকালীন সদস্য ছিলেন। ২০১৩ সালে আমেরিকান ম্যাগাজিন "রোলিং স্টোন" তাকে সর্বকালের সেরা ১০০ জন গিটারিস্টের ভেতরে ১১ তম স্থানে মনোনীত করেন।


title: কারক হ্যামেট

text: মেটালিকা


title: বিরজিস কদর

text: বিরজিস কদর ( ২০ আগস্ট ১৮৪৫– ১৪ আগস্ট ১৮৯৩) ছিলেন ওয়াজেদ আলি শাহর পুত্র এবং আওধের শেষ নবাব।


title: বিরজিস কদর

text: সিপাহী বিদ্রোহের সময় বিরজিস কদর ব্রিটিশদের বিপক্ষে অবস্থান নিয়েছিলেন।


title: বিরজিস কদর

text: ব্রিটিশদের হাত থেকে বাঁচার জন্য বিরজিস কদর কাঠমান্ডুতে আশ্রয় নিয়েছিলেন। দামি রত্নের বিনিময়ে জং বাহাদুর রানা তাকে আশ্রয় দেন। কলকাতা ফেরার পূর্বে ইনি ১৮ বছর কাঠমান্ডুতে ছিলেন। তিনি একজন কবিও ছিলেন। কাঠমান্ডুতে তিনি অনেক "তারাহি মাহফিল ই মুশাইরা" বা কবিতা আসরের আয়োজন করেছেন। তৎকালীন লেখক খাজা নাইমউদ্দিন বাদাখশি এসব লিপিবদ্ধ করেছিলেন। ১৯৯৫ সালে অধ্যাপক আবদুর রউফ ও আদিল সরওয়ার নেপালি কাঠমান্ডু থেকে তার "মজলিস ই মুশাইরা" উদ্ধার করেন এবং তা "নেপাল মে উর্দু শাইরি" নামে প্রকাশিত হয়।


title: পাঞ্জাবী ঘাঘরা

text: পাঞ্জাবী ঘাঘরা একপ্রকারের পোষাক, যা ভারত ও পাকিস্তানের পাঞ্জাব অঞ্চলের নারীরা পরিধান করে থাকে।


title: পাঞ্জাবী ঘাঘরা

text: ঘাগরার নীচে সুথান অথবা সালোয়ার পরিধান করা, পাঞ্জাবের ঐতিহ্য। লাহোর এবং পূর্ব পাঞ্জাবে শুধুমাত্র বাইরে যাওয়ার জন্য সুথান অথবা সালোয়ার ব্যবহার করা হত, অথবা কিছু ক্ষেত্রে অন্য গ্রামে যাওয়ার সময় কুর্তা অথবা কুর্তির বদলে চোলি পরিধান করার চল ছিল। প্রথম সন্তানের বিয়ে না হওয়া অবধি পাঞ্জাবী মহিলাদের বৃদ্ধ বয়স পর্যন্ত ঘাগরার নীচে সুথান অথবা সালোয়ার পরার চল ছিল। উৎসব এবং শ্রাদ্ধবাড়িতে ঘাগরা পরে যাওয়ার রীতি ছিল। বর্তমানে বৃদ্ধা মহিলারা এখনও এই পোষাক ব্যবহার করেন এবং বিশেষ অনুষ্ঠানে পরিধান করেন। ইংল্যান্ডে বসবাসকারী বৃদ্ধা পাঞ্জাবী মহিলারা এই ঘাগরার নীচে সালোয়ার অথবা সুথান পরার কথা স্মরন করতে পারেন।


title: পাঞ্জাবী ঘাঘরা

text: ১৯৬০ সালে এই পাঞ্জাবী ঘাগরা ব্যবহারের ব্যাপী ছিল পশ্চিম এবং পূর্ব পাঞ্জাবের বিভিন্ন অঞ্চল জুড়ে। কিন্তু পরবর্তীকালে, পাঞ্জাবী ঘাগরা তার কৌলিন্য হারিয়ে ফেলে এবং পাঞ্জাবী সালোয়ার সুট জনপ্রিয় হয়ে ওঠে। পূর্ব পাঞ্জাবের কিছু গ্রামাঞ্চলে অন্তোষ্টিক্রিয়াকর্ম উপলক্ষ্যে, পাঞ্জাবী ঘাগরার প্রচলন এখনো আছে। হরিয়ানা, হিমাচল প্রদেশ এবং পশ্চিম পাঞ্জাবের কিছু অংশে এখনো ঘাগরার ব্যবহার দেখা যায়।


title: পাঞ্জাবী ঘাঘরা

text: লেহেঙ্গা হল ঘাগরার রকমফের এবং ১৮৭৮সালের তথ্য অনুযায়ী এটি তৈরী করা হয় ঘাগরার থেকে উৎকৃষ্ট দ্রব্য দিয়ে। শহরতলি অঞ্চলে লেহেঙ্গা জনপ্রিয় ছিল এবং পাঞ্জাবী কনেরা এই লেহেঙ্গা বিয়েতে ব্যবহার করেন।


title: পাঞ্জাবী ঘাঘরা

text: ছোট ঝুলের ঘাগরাকে ঘাগরী বলা হয়, যা ঘাগরার মতো পা এর গোড়ালি অবধি লম্বা নয়। এই ঘাগরীর প্রচলন ছিল হরিয়ানা এবং হিমাচল প্রদেশের বিভিন্ন অঞ্চলে, কিন্তু ১৯৬০ সালের সময়কাল থেকে এই পোষাকটি জনপ্রিয়তা লঘু হতে থাকে। পাঞ্জাবে এখনো এই পোষাকের প্রচলন আছে তবে অন্তরমহলে।


title: পাঞ্জাবী ঘাঘরা

text: লুয়ানচারি হল এক ধরনের পোষাক, যাতে উপরের চোলি এবং নিচের লেহেঙ্গা অংশটি একসাথেই সেলাই করা থাকে। এই ধরনের ঐতিহ্যবাহী পোষাক হিমাচল প্রদেশের গাড্ডিরা ব্যবহার করেন।


title: ভেসেলিন তোপালভ

text: ভেসেলিন আলেকজান্দ্রভ তোপালভ (উচ্চারণ ; ; জন্ম: ১৫ মার্চ, ১৯৭৫) রুজ এলাকায় জন্মগ্রহণকারী বিখ্যাত বুলগেরীয় দাবার গ্র্যান্ডমাস্টার। ২০০৫ সালে ফিদে বিশ্ব দাবা চ্যাম্পিয়নশীপ শিরোপা জয়ের মধ্য দিয়ে ফিদে বিশ্ব দাবা চ্যাম্পিয়ন হন তোপালভ। পরের বছর ২০০৬ সালের বিশ্ব দাবা চ্যাম্পিয়নশীপের খেলায় ভ্লাদিমির ক্রামনিকের কাছে শিরোপা হারান তিনি। এছাড়াও ২০০৫ সালে দাবা অস্কার লাভ করেন ভেসেলিন তোপালভ।


title: ভেসেলিন তোপালভ

text: বুলগেরিয়ার রুজ এলাকায় তার জন্ম। আট বছর বয়সে তার পিতার কাছে দাবায় হাতেখড়ি ঘটে। শৈশবে তোপালভ বেশ কঠিন পরিস্থিতির মুখোমুখি হন। কিন্তু খুব দ্রুততার সাথে নিজেকে অসাধারণ প্রতিভাসম্পন্ন দাবাড়ুতে পরিণত করে তোলেন। ১২ বছর বয়স থেকে সিলভিও দানাইলভের কাছে প্রশিক্ষণ/পরামর্শকের সম্পর্ক গড়ে তোলেন যা অদ্যাবধি টিকে রয়েছে। দানাইলভ তার শিক্ষক হিসেবে আদর্শ খেলোয়াড়রূপে গড়ে তুলতে সচেষ্ট হন। ফলশ্রুতিতে নিজস্ব কর্মজীবন উৎসর্গ করেন। কানাডীয় গ্র্যান্ডমাস্টার কেভিন স্প্রাগেট এ প্রসঙ্গে লিখেছেন যে, "ডানাইলভ তোপালভকে নিজের অ্যাপার্টমেন্টে নিয়ে যান ও তাকে বলেছিলেন এখন থেকে তুমি এখানে থাকবে এবং এটি তোমার নতুন গৃহ। আমি শুধুমাত্র তোমার প্রশিক্ষক নই, পাশাপাশি তোমার মা ও বাবা। আমি তোমার রাধুঁনী। আমি এমনই একজন যে তোমার কাপড় ধৌত করবে। আমি তোমার যাবতীয় খরচাদি বহন করবো ও প্রতিযোগিতার যাবতীয় খরচ পরিশোধ করব। তার বিনিময়ে তুমি কেবলমাত্র দাবার দিকেই মনোনিবেশ ঘটাবে!'"


title: ভেসেলিন তোপালভ

text: ১৯৮৯ সালে পুয়ের্তোরিকোর আগুয়াডিলায় অনুষ্ঠিত বিশ্ব অনূর্ধ্ব-১৯ চ্যাম্পিয়নশীপের শিরোপা জয় করেন। এরপর সিঙ্গাপুরে অনুষ্ঠিত ১৯৯০ সালের বিশ্ব অনূর্ধ্ব-১৬ প্রতিযোগিতায় রৌপ্যপদক পান। ১৯৯২ সালে গ্র্যান্ডমাস্টার হন। ১৯৯৪ সালথেকে বুলগেরিয়া জাতীয় দলের নেতৃত্ব দিয়ে আসছেন। ১৯৯৪ সালে মস্কোয় অনুষ্ঠিত নিজস্ব প্রথম দাবা অলিম্পয়াডে বুলগেরিয়া দলকে নেতৃত্ব দিয়ে চতুর্থ স্থানে নিয়ে যান। তন্মধ্যে প্রথম বোর্ডে গ্যারি কাসপারভের বিপক্ষে জয় পান তিনি। পরবর্তী দশ বছরে অনেকগুলো প্রতিযোগিতার শিরোপা পান।


title: ভেসেলিন তোপালভ

text: ১৯৯৯ সালের কোরাস দাবা প্রতিযোগিতায় ধ্রুপদী বিশ্ব চ্যাম্পিয়ন গ্যারি কাসপারভের কাছ পরাজিত হন। এ খেলাটি দাবার ইতিহাসে অন্যতম সেরা খেলা হিসেবে পরিগণিত হয়। কাসপারভ পরবর্তীতে বলেছিলেন যে, খেলা চলাকালীন তিনি নজর রাখছিলেন। তোপালভ আজ স্মরণীয় খেলা প্রদর্শন করেছেন। এ খেলায় দুইটি দিক রয়েছে। আপনি জানুন ও কি ঘটছে দেখুন।


title: ভেসেলিন তোপালভ

text: ১৯৭১ সালে ফিদে কর্তৃক দাবাড়ুদের জন্য প্রবর্তিত র‌্যাঙ্কিং ব্যবস্থায় সর্বমোট ২৭ সপ্তাহ বিশ্বের ১নং স্থানে ছিলেন তিনি। অন্যান্য দাবাড়ুদের সাথে তুলনান্তে বিশেষতঃ গ্যারি কাসপারভ, আনাতোলি কারপভ, ববি ফিশার ও ম্যাগনাস কার্লসেনের পর তার অবস্থান পঞ্চম। এপ্রিল, ২০০৬ সাল থেকে জানুয়ারি, ২০০৭ সাল পর্যন্ত বিশ্বের ১নং দাবাড়ু ছিলেন তিনি। ইলো রেটিংয়ের সর্বোচ্চ ২৮১৩ তোলেন যা কেবলমাত্র গ্যারি কাসপারভ অতিক্রম করেন। পরবর্তীতে ম্যাগনাস কার্লসেন, বিশ্বনাথন আনন্দ, লেভন আরোনিয়ান, ফাবিয়ানো কারুয়ানা ও হিকারু নাকামুরা এ রেটিং অতিক্রম করেন। জুলাই, ২০১৬ সাল পর্যন্ত তার সর্বোচ্চ রেটিং ছিল ২৮১৬ যা জুলাই, ২০১৫ সালে লাভ করেছিলেন। এরফলে ফিদে রেটিংয়ে সর্বকালের সেরাদের তালিকায় তার অবস্থান ষষ্ঠ স্থানে পৌঁছে।


title: ভেসেলিন তোপালভ

text: অক্টোবর, ২০০৮ সালে পুণরায় বিশ্বের ১নং স্থানে পৌঁছেন যা আনুষ্ঠানিকভাবে জানুয়ারি, ২০১০ পর্যন্ত স্থায়ী ছিল। কিন্তু কার্লসেনের কাছে স্থানচ্যুত হয়ে ২ নম্বরে চলে যান। জুলাই, ২০১৫ সাল পর্যন্ত ২/৩ নম্বরে যৌথভাবে বিশ্বনাথন আনন্দের সাথে রয়েছেন।


title: ভেসেলিন তোপালভ

text: ২০১০ সালের বিশ্ব দাবা চ্যাম্পিয়নশীপে বিশ্ব চ্যাম্পিয়ন বিশ্বনাথন আনন্দের প্রতিপক্ষ হন ও ৬/-৫/ ব্যবধানে পরাজিত হয়েছিলেন।


title: লিবার্টি লিডিং দ্যা পিপল

text: লিবার্টি লিডিং দ্যা পিপল (ইংরেজি:Liberty Leading the People; ফরাসী: La Liberté guidant le peuple) ১৮৩০ সালে শিল্পি ওজেন দ্যলাক্রোয়া এর তেল রং-এ আঁকা একটি বিশ্বখ্যাত চিত্রকর্ম যা সর্বকালের সেরা চিত্রকর্মগুলোর একটি। তৎকালীন সময়কালে স্পেনের স্বাধীনতা যুদ্ধের উপর ভিত্তি করে চিত্রটি অঙ্কিত। একহাতে পতাকা অন্য হাতে অস্ত্রসহ সামনে ধাবমান অর্ধনগ্ন নারী যাকে বিজয় ও স্বাধীনতার প্রতীক হিসাবে উপস্থাপন করা হয়েছে। ছবির নিচের অংশে বিক্ষিপ্তভাবে ছড়িয়ে আছে মৃত সৈনিকের দেহাবশেষ।


title: আটচালা

text: আটচালা হল বঙ্গের মন্দির স্থাপত্যের একটি শৈলী। এটি চতুর্মুখী চারচালা মন্দির স্থাপত্যশৈলীর অনুরূপ। তবে এক্ষেত্রে মূল মন্দিরের উপরিভাগে মূল মন্দিরের একটি ক্ষুদ্রায়তন অণুকৃতি থাকে।


title: আটচালা

text:
আটচালা স্থাপত্যশৈলীটির একাধিক রূপান্তর লক্ষ্য করা যায়।
আটচালা মন্দির আঠারো ও উনিশ শতকে বাংলায়, বিশেষ করে হুগলী ও হাওড়া জেলার নির্মাণশিল্পি ও পৃষ্ঠপোষকদের মধ্যে জনপ্রিয় হয়ে ওঠে। এ ধারার মন্দির চারচালা মন্দিরেরই অনুরূপ, তবে তার সঙ্গে একটি অতিরিক্ত ক্ষুদ্রাকৃতির ছাদের গঠন জোড়া দিয়ে মন্দিরের উচ্চতা বৃদ্ধি করা হয়। বৃহত্তর আট চালা মন্দিরে সাধারণত তিনটি প্রবেশদ্বার থাকে।
আঠারো শতকে নির্মিত নালন্দায় অবস্থিত রামেশ্বরী মন্দিরের বাইরের দু’পাশের দেয়াল পোড়ামাটির ফলক দ্বারা অলংকৃত এবং এতে রয়েছে পাঁচটি প্রবেশদ্বার। এ ছাড়াও আটচালা মন্দিরের অন্যান্য উৎকৃষ্ট দৃষ্টান্ত রয়েছে যশোরের গুঞ্জনাথ শিব মন্দির (১৭৪০), বাগেরহাটের জোড় শিব মন্দির (১৮ শতক) কুমিল্লার চান্দিনার শিব মন্দির (১৯ শতক) প্রভৃতি।


title: অস্ট্রেলিয়ায় জৈনধর্ম

text: অস্ট্রেলিয়ায় জৈনধর্ম উক্ত মহাদেশে খ্রিস্টধর্মের আগমনের অনেক পরে এসেছে। অস্ট্রেলিয়ায় চারটি জৈন কেন্দ্র রয়েছে। এই মহাদেশে মাত্র কয়েকশো জৈন বাস করেন।


title: অস্ট্রেলিয়ায় জৈনধর্ম

text: জৈনরা সাম্প্রতিক কালে অস্ট্রেলিয়ায় পাড়ি দিয়েছে। সিডনিতে একটি জৈন সমাজ গঠিত হয়েছে।


title: অস্ট্রেলিয়ায় জৈনধর্ম

text: ১৯৭২ সালে ইদি আমিনের নীতির ফলে উগান্ডা থেকে এশীয়রা অন্য দেশে চলে আসেন। এই সময় কিছু জৈনও অস্ট্রেলিয়ায় আসেন বা অন্যত্র চলে যান।


title: অস্ট্রেলিয়ায় জৈনধর্ম

text: জৈন কেন্দ্র ও/অথবা সমাজগুলি প্রতিষ্ঠিত হয়েছে সিডনি, পার্থ, ব্রিসবেন, ক্যানবেরা, অ্যাডিলেড ও মেলবোর্নে। অধিকাংশ কেন্দ্রে যাতে প্রত্যেকটি জৈন সম্প্রদায় এসে একসঙ্গে প্রার্থনা করতে পারে তার ব্যবস্থা রাখা আছে। সিডনি কেন্দ্রটি 'বীতরাগ জৈন শ্বেতাম্বর সংঘ' নামে পরিচিত।


title: মেগালিথ সমাধি সৌধ

text: মেগালিথ সমাধি সৌধ বাংলাদেশের সিলেটে অবস্থিত ৩টি বিচ্ছিন্ন পাথুরে সমাধিস্থলের সমষ্টি।


title: মেগালিথ সমাধি সৌধ

text: এই স্থানটি সিলেট শহর থেকে ৪১ কিলোমিটার উত্তর-পূর্ব দিকে জৈন্তাপুর নামক স্থানে অবস্থিত।


title: মেগালিথ সমাধি সৌধ

text: "মেগালিথিক সৌধ" বলতে এমন একটি স্থানকে নির্দেশ করে যেটি বড় বড় পাথর দ্বারা নির্মিত এবং যা ভূগর্ভস্থ অথবা একটি ঢিপি দ্বারা আবৃত ও সাধারণত দৃশ্যমান দীর্ঘ-সংকীর্ণ পথ (সমাধিতে পৌছানোর জন্য) ও সমাধি নিয়ে গঠিত।


title: দক্ষিণ পূর্ব রেল

text: দক্ষিণ পূর্ব রেল হল ভারতীয় রেল এর মোট ১৭ টি রেল জোনের একটি গুরুত্বপূর্ন রেল জোন। এটি পশ্চিমবঙ্গ, ঝাড়খন্ড ও ওড়িশা রাজ্যে বিস্তৃত। এই রেল জোনের অধীনে চারটি রেল বিভাগ রয়েছে। এই বিভাগগুলি হল-এই রেল জোনটি ১৯৫৫ সালে গঠিত হয়। এর পূর্বে এটি বেঙ্গল নাগপুর রেলওয়ে-এর অন্তর্গত ছিল। এর পরে এই রেল জোনকে ভেঙ্গে পূর্ব উপকূলীয় রেল ও দক্ষিণ পূর্ব মধ্য রেল জোন গঠন করা হয় ২০০৩ সালে। এই রেল জোনের সদর দপ্তর কলকাতার গার্ডেনরিচে অবস্থিত। এই রেল জোনের অধীনে ২৬৩১ কিলোমিটার রেলপথ রয়েছে।


title: অজিত পাল সিং

text: অজিত পাল সিং (অজিতপাল সিং জন্মগ্রহণ এপ্রিল ১, ১৯৪৭) ছিলেন পাঞ্জাবের সংসারপুরেের একজন ভারতীয় পেশাদার হকি খেলোয়াড়।


title: অজিত পাল সিং

text: অজিত পাল সিং অলিম্পিকে, ১৯৬৮ থেকে ১৯৭৬  অবধি, তিনবার ভারতের প্রতিনিধিত্ব করেন। তার মধ্যে প্রথম দুটি অলিম্পিক গেমসে. ব্রোঞ্জ পদক জেতেন। ২০১২ গ্রীষ্মকালীন অলিম্পিকে. তিনি শেফ ডি মিশন হিসাবে নিযুক্ত হন। এই  প্রথমবার একজন খেলোয়াড়কে এই সুযোগ দেওয়া হয়, এর আগে এই সম্মান, রাজনীতিবিদ বা প্রশাসকদের দেওয়া হত। গুরুতর স্পন্ডিলাইটিসেের দরুন  তিনি এটিতে যোগ দিতে পারেন নি।। প্রতি বছর অনূর্ধ্ব ১৬র ছাত্রদের 'মাতা প্রকাশ কৌর' কাপেের জন্য 'সারা ভারত বলবন্ত সিং কাপুর' হকি টুর্নামেন্ট  অনুষ্ঠিত হয়, বর্তমানে তিনি এর অর্গানাইজিং দলের সদস্য। ১৯৯২ সালে  তিনি পদ্মশ্রী সম্মানে  সম্মানিত হন।.


title: অজিত পাল সিং

text: অজিত সিং, ৫ এপ্রিল, ১৯৪৭ সালে  পাঞ্জাবেের জলন্ধর ক্যান্টনমেন্ট এর কাছাকাছি সংসারপুর নামে একটি ছোট গ্রামে জন্মগ্রহণ করেন, যা ছিল বহু বিখ্যাত হকি তারকাদের জন্মস্থল। বহু আন্তর্জাতিক হকি খেলোয়াড়েের বাড়ি এই গ্রামে ছিল, যাঁরা হকিতে তাঁদের উল্লেখযোগ্য খেলার দ্বারা ভারতকে গর্বিত করেছেন।


title: অজিত পাল সিং

text: ৭/৮ বছরের, বালক অজিতের হকিতে হাতেখড়ি করিয়েছিলেন তার কাকা। তিনি পড়াশোনা জলন্ধর ক্যান্টনমেন্টেের 'ক্যান্টনমেন্ট বোর্ড উচ্চ মাধ্যমিক বিদ্যালয়ে' করেছেন, এবং ১৯৬৩ সালে ১৬ বছর বয়সে পাঞ্জাবের রাজ্য হকি দলের প্রতিনিধিত্ব করেন। খেলা আরম্ভ করার প্রথম দিকে, অজিত পুরো ব্যাক অবস্থানে খেলতেন। ১৯৬৪ সালে তিনি লয়লাপুর খালসা কলেজ, জলন্ধর এ ভর্ত্তি হন এবং সেখানে ৪ বছর থাকাকালীন ৪ বছর, পাঞ্জাব বিশ্ববিদ্যালয় কলেজ টুর্নামেন্টেের  নেতৃত্ব  দেন ও ৩টি টুর্নামেন্টেে জয়লাভ করেন। অজিত পরে ফুলব্যাক অবস্থান থেকে সেন্টার হাফ অবস্থানে খেলতে থাকেন। তিনি ১৯৬৬ সালে পাঞ্জাব বিশ্ববিদ্যালয় হকি দলের অধিনায়ক হন এবং ১৯৬৮ সালে   ভারতীয় বিশ্ববিদ্যালয় হকি দলেের প্রতিনিধিত্ব করেন।


title: অজিত পাল সিং

text: অজিত পাল সিং এর আন্তর্জাতিক হকিতে আত্মপ্রকাশ ১৯৬০ সালে মুম্বইতে একটি টুর্নামেন্টেে। ১৯৬৬ সালের ভারতীয় হকি দলেের যে দলটি জাপান গিয়েছিল সেই দলে তিনি নির্বাচিত হন এবং পরের বছর লন্ডনে অনুষ্ঠিত  প্রাক-অলিম্পিক টুর্নামেন্টেে অংশগ্রহণ করেন।  এছাড়াও তিনি ১৯৬৮ সালে মেক্সিকোতে অলিম্পিক গেমস খেলেন, এবং একটি দুর্দান্ত খেলা প্রদর্শন করেন, যদিও ভারতীয় হকি দল তৃতীয়  স্থানে ছিল।  অজিত ১৯৭০ সালে ভারতীয় হকি দলের হয়ে ব্যাংকক এশিয়ান গেমসে খেলেন। ১৯৭১ সালে সিঙ্গাপুরেে পোস্ট শুয়ান টুর্নামেন্টে ভারতীয় হকি দলের নেতৃত্ব দেন। ১৯৭৪ সালে তেহরান এশিয়ান গেমসে খেলেন। দুটি ক্ষেত্রেই, ভারতীয় দল একটি করে রৌপ্য পদক পায়। ১৯৭২ সালে তিনি দলে থাকাকালীন মিউনিখ অলিম্পিক গেমসেে ভারতীয় দল তৃতীয় স্থানে খেলা শেষ করে, ব্রোঞ্জ পদক লাভ করে। ১৯৭৫ সালে কুয়ালালামপুরেে অনুষ্ঠিত বিশ্ব কাপ হকি টুর্নামেন্টে তাঁর নেতৃত্বে ভারতীয় হকি দল  জয় লাভ করে। ১৯৭৬ সালে মন্ট্রিঅল অলিম্পিক গেমসে ভারতীয় দল সপ্তম স্থানে খেলা শেষ করে।এরপর, অজিত পাল সিং আন্তর্জাতিক হকি থেকে অবসর গ্রহণ করলেও, তিনি ১৯৮০ সালে করাচিতে চ্যাম্পিয়ন্স ট্রফি টুর্নামেন্টেে শেষবারের মত আন্তর্জাতিক হকিতে অংশগ্রহণ করেন। আন্তর্জাতিক হকি থেকে অবসর গ্রহণের পরও, অজিত বর্ডার সিকিউরিটি ফোর্স (বি এস এফ) দলের হয়ে জাতীয় হকিতে খেলতে থাকেন।


title: শ্রী চৈতন্য মন্দির, সিলেট

text: শ্রী চৈতন্য মন্দির বাংলাদেশের সিলেটের গোলাপগঞ্জে অবস্থিত একটি হিন্দু ধর্মালম্বীদের ঐতিহাসিক তীর্থস্থান।


title: শ্রী চৈতন্য মন্দির, সিলেট

text: সিলেটের গোলাপগঞ্জের ঢাকা দক্ষিণ ইউনিয়নের মিশ্রপাড়া গ্রামে ভারতীয় উপমহাদেশের বৈষ্ণব ধর্মের প্রবর্তক শ্রী চৈতন্য দেবের পৈতৃক নিবাস এবং এখানেই এই মন্দিরটি অবস্থিত; যা হিন্দু ধর্মালম্বীদের নিকট তীর্থস্থান হিসেবে পরিচিত।


title: শ্রী চৈতন্য মন্দির, সিলেট

text: শ্রী চৈতন্য দেবের দাদা শ্রী উপেন্দ্র মিশ্রের বাড়ি ছিল ঢাকা দক্ষিণের মিশ্রপাড়ায় যেখানে তার পিতা শ্রী জগন্নাথ মিশ্র এবং মাতা শচীদেবী বিবাহ পরবর্তী সময়ে বসবাস করতেন। বিবাহের কিছু দিন পর শচীদেবীর গর্ভবতী হলে তার দিদিমা স্বপ্নে দেখেন যে এই সন্তান হচ্ছেন স্বয়ং ভগবান; তবে শচীদেবীর সন্তান যেন অন্যত্র ভূমিষ্ঠ হয়। তাই তিনি শ্রী জগন্নাথ মিশ্র এবং শচীদেবীকে নবদ্বীপে পাঠিয়ে দেন ও বলেন যেন তার নাতি তার সাথে দেখা করতে আসেন। ফলে শ্রী চৈতন্য দিদিমার কথা রক্ষার্থে ঢাকা দক্ষিণে এসেছিলেন।


title: শ্রী চৈতন্য মন্দির, সিলেট

text: অষ্টাদশ শতকের মধ্যভাগে তৎকালীন সিলেটের গোলাব রায়ের উদ্যোগে এখানে একটি মন্দির নির্মীত হয়। এটি হিন্দু ধর্মালম্বীদের নিকট একটি ঐতিহাসিক তীর্থস্থান হিসেবে পরিচিত। প্রতিবছর এখানে তীর্থস্থান পরিদর্শনে অসংখ্য পর্যটক আসেন।


title: শ্রী চৈতন্য মন্দির, সিলেট

text: শ্রী চৈতন্য মহাপ্রভু তার দিদিমার কথা রক্ষার জন্য ঢাকা দক্ষিণে আসেন এবং সেখানে ২ দিন অবস্থান করেন। যদিও কেউ তথ্য-প্রমাণ দিয়ে বলতে পারেন না যে তিনি ঠিক কবে এখানে এসেছিলেন; তবে ধারণা করা হয় যে সেটি চৈত্র মাসের কোন এক রবিবার ছিলো। তাই প্রতি বছর চৈত্র মাসে তার আগমন উপলক্ষে এখানে উৎসবের আয়োজন করা হয়। মাসব্যাপী চলমান এই উৎসবে মেলা, সংকীর্তন, পূঁজা প্রভৃতির ব্যবস্থা করা হয়।


title: শ্রী চৈতন্য মন্দির, সিলেট

text: কয়েক বছর আগে সরকারী উদ্যোগে বিশেষত সিলেট জেলা পরিষদ এবং তৎকালীন সচিব মিজানুর রহমানের উদ্যোগে মন্দির সংস্কার করা হয়। এখানে বর্তমানে অতি সুদৃশ্য ৪টি মন্দির রয়েছে।


title: কামাঠিপুরা

text: কামাঠিপুরা (অথবা কামাটিপুরা বানানও প্রচলিত) হল মুম্বাই'র বৃহত্তম তথা এশিয়া'র দ্বিতীয় বৃহত্তম পতিতালয় এলাকা। এলাকাটিতে প্রথম বসতী স্থাপন করা হয় ১৭৯৫ সালের পর; যখন বোম্বাইয়ের সপ্তদ্বীপ সংযুক্ত করতে কজওয়ে নির্মিত হয়। প্রাথমিকভাবে স্থানটি লাল বাজার নামে পরিচিত, এবং কামাঠিপুরা নামটি তেলেঙ্গানা রাজ্যের কামাঠিদের (শ্রমিক) নামানুসারে রাখা হয়, যারা কজওয়ে নির্মাণকার্যে নিযুক্ত ছিল। কঠোর পুলিশী কর্মকাণ্ড এবং সরকারের উন্নয়ন নীতির দরুন, ১৯৯০-এর দশকের পর এইডস নির্মূলন করতে যৌনকর্মীদের কামাঠিপুরা থেকে বাইরে যাওয়ায় ও এলাকার যৌনকর্মীদের সংখ্যা কম করতে সাহায্য করে। ১৯৯২ সালে বোম্বাই পৌর নিগম (বিএমসি)-এর হিসেব অনুযায়ী কামাঠিপুরা এলাকাজুড়ে প্রায় ৫০,০০০ যৌনকর্মী ছিল, ২০০৯ সাল পর্যন্ত তা কমিয়ে ১,৬০০তে আনা হয়, পলায়নকৃত যৌনকর্মীদের অনেকে রিয়েল স্টেট ব্যবসার সাথে জুড়ে যায় এবং অনেকে মহারাষ্ট্রের অন্যান্য শহরে পলায়ন করে।>


title: কামাঠিপুরা

text: কামাঠিপুরা এলাকাটি ১৪টি গলিতে বিভক্ত যা যৌনকর্মীদের ভাষাগত ও অঞ্চল অনুযায়ী ভাগ করা হয়েছে। বেশীরভাগ যৌনকর্মী ভারতের অন্য রাজ্য এবং নেপাল থেকে এখানে এসেছে। এই এলাকয় সামান্য মিথষ্ক্রিতা থাকায়, সামাজিক সংগঠন গোড়ে তোলার পথে বাধা হয়ে দাঁড়িয়েছে।


title: কামাঠিপুরা

text: ২০০৭ সালের পৌর নিগম কর্তৃক গণনা অনুযায়ী কামাঠিপুরায় ৫৫,৯৩৬ জন নির্বাচনকারী মতদাতা (ভোটার) আছে, যার মধ্যে ৬,৫০০ জন তেলেগু; বাকিগুলি মারাঠী, দক্ষিণ ভারতীয়, পূর্ব ভারতীয় লোকভুক্ত।


title: মহামৃত্যুঞ্জয় মন্ত্র

text: মহামৃত্যুঞ্জয় মন্ত্র (, ), ঋগ্বেদের একটি পঙতি।


title: মহামৃত্যুঞ্জয় মন্ত্র

text: মহামৃত্যুঞ্জয় মন্ত্র হলো:


title: অলিম্পিকে ইরান

text: ইরান প্রথম অলিম্পিক গেমসে অংশগ্রহণ করে ১৯৪৮ সালে, তারপর থেকে প্রতিটি গ্রীষ্মকালীন অলিম্পিক গেমসে ক্রীড়াবিদ পাঠিয়েছে শুধু ১৯৮০ ও ১৯৮৪ গেমস বয়কট করেছিল। এছাড়া ইরান ১৯৫৬ সাল থেকে কিছু শীতকালীন অলিম্পিক গেমসেও অংশগ্রহণ করেছে।


title: অলিম্পিকে ইরান

text: ইরানি ক্রীড়াবিদ হিসাবে ফ্রেদম ম্যালকম প্রথম ১৯০০ অলিম্পিক অংশগ্রহণ করেছিল, তিনি অসিচালনা ইভেন্টে প্রতিদ্বন্দ্বিতা করেছিলেন। ইরানি ক্রীড়াবিদগন মোট ৬০ টি পদক জিতেছে, সবচেয়ে বেশি পদক জিতেছে কুস্তি, ভারোত্তোলন, কায়কোয়ান্দো প্রতিযোগিতায়।


title: অলিম্পিকে ইরান

text: ইরানের জাতীয় অলিম্পিক কমিটি ১৯৪৭ সালে গঠিত হয়।


title: অলিম্পিকে আয়ারল্যান্ড

text: আয়ারল্যান্ড গ্রীষ্মকালীন অলিম্পিক গেমস ১৯২৪ সাল থেকে এবং শীতকালীন অলিম্পিক গেমসে ১৯৯২ সাল থেকে অংশগ্রহণ করে আসছে। আয়ারল্যান্ডের জাতীয় অলিম্পিক কমিটি ১৯২২ সালে গঠিত হয়, যখন স্বায়ত্তশাসনের অধিকার লাভ করে এবং প্যারিস অলিম্পিকের জন্য ১৯২৪ সালে আইওসির স্বীকৃতি লাভ করে।


title: অলিম্পিকে আয়ারল্যান্ড

text: আয়ারল্যান্ডের ক্রীড়াবিদগন সর্বমোট ৫১টি পদক জিতেছে। তারমধ্যে সবচেয়ে বেশি পদক জিতেছে মুষ্টিযুদ্ধে।


title: ডগলাস অ্যাডামস

text: ডগলাস নোয়েল অ্যাডামস (১১ মার্চ ১৯৫২ – ১১ মে ২০০১) ছিল একজন ইংরেজ লেখক, চিত্রনাট্যকার, প্রবন্ধকার, কৌতুকপূর্ণ কাহিনী-রচয়িতা, ব্যঙ্গরচয়িতা এবং নাট্যকার।


title: ডগলাস অ্যাডামস

text: "দ্য হিটচিকার'স গাইড টু দ্য গ্যালাক্সি" বইটি লেখার জন্য তিনি বিশেষ পরিচিতি লাভ করেন।


title: কালা নদী

text: কালা নদী বাংলাদেশের উত্তর-পশ্চিমাঞ্চলের রংপুর ও দিনাজপুর জেলার একটি নদী। নদীটির দৈর্ঘ্য ২১ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৭।


title: কালা নদী

text: কালা নদীটি দিনাজপুর জেলার পার্বতীপুর উপজেলার হরিরামপুর ইউনিয়ন এলাকায় প্রবহমান ঘিরনাই নদী হতে উৎপত্তি লাভ করেছে। অতঃপর এই নদীর জলধারা একই জেলার নবাবগঞ্জ উপজেলার কোশদহ ইউনিয়ন পর্যন্ত প্রবাহিত হয়ে ঘিরনাই নদীতেই নিপতিত হয়েছে। স্থানীয়ভাবে নদীটি কালনদী নামে পরিচিত। শুকনো মৌসুমে নদীটি প্রায় পুরোপুরি শুকিয়ে যায়। এ সময় নদীর কোলজুড়ে চাষাবাদ করা হয়। পূর্বের তুলনায় এই নদীর প্রবাহ ক্রমশ হ্রাস পাচ্ছে।


title: যোরহাট জিমখানা ক্লাব

text:
যোরহাট জিমখানা ক্লাব (; ) অসমের যোরহাটে অবস্থিত একটি ক্লাব । ১৮৭৬ সনে চেকনীধরা গাঁও নামক স্থানে ক্লাবটি প্রতিষ্ঠা করা হয়। স্থাপনা হওয়ার বছর থেকেই এখানে নিয়মিত ঘোড়া দৌড় অনুষ্ঠিত হয়ে আসছে । এখানকার নাইন হোল গোল্ফ কোর্স এশিয়ার সবচেয়ে পুরাতন ও বিশ্বের তৃতীয় সর্বোচ্চ পুরাতন । যোরহাট নগর থেকে ক্লাবে যাওয়া ব্রিটিস নির্মিত পথ, যোরহাটের প্রথম পাকা পথ।
১৮৬০ ও ১৮৭০ দশকে সমগ্র যোরহাট জেলায় বহু চা-বাগান প্রতিষ্ঠা করা হয়। চা-বাগানের সহিত জড়িত ব্যক্তিরা বিণোদনের জন্য একটি ক্লাব প্রতিষ্ঠা করার জন্য সিদ্ধান্ত নেয়। ১৮৭৬ সনে চেকেনিধরা গাঁও নামক স্থানে সেই সময়ের যোরহাট টি কম্পেনির অধ্যক্ষ জে.হাটমেন ক্লাবের জন্য একটি গৃহ নির্মাণ করেন । প্রথমে নির্মাণ করা গৃহটি বর্তমান ক্লাব থেকে ২কি:মি দূরত্বে ছিল। বর্তমানের ক্লাবটি ১৮৮৫ সনে নির্মাণ করা হয়েছিল।
ক্লাবটি প্রতিষ্ঠা করা বৎসর থেকে এখানে নিয়মিতভাবে ঘোঁড়া দৌড় অনুষ্ঠিত হয়ে আসছে। এই প্রতিযোগীতায় বিজেতারদের গোভার্ণরস কাপ প্রদান করা হয়। বর্তমানের যোরহাট জিমখানা ক্লাবে সুইমিং পুলের ব্যবস্থা রয়েছে।


title: হাওড়া-নাগপুর-মুম্বই লাইন

text: হাওড়া-নাগপুর-মুম্বই লাইন বা কলকাতা-মুম্বই লাইন পূর্ব ভারত এর বৃহত্তম মহানগরী কলকাতার সঙ্গে মুম্বই এর সরাসরি সংযোগ ঘটিয়েছে। এই রেলপথের মোট দৈর্ঘ্য হল ১৯৬৮ কিলোমিটার (১২২৩ মাইল)। এই রেলপথ ভারত এর পাঁচটি রাজ্য অতিক্রম করেছে। এই রাজ্য গুলি হল -


title: হাওড়া-নাগপুর-মুম্বই লাইন

text: ১৮৫৩ সালে এই লাইন এর থানের অংশে রেল চলাচল শুরু করে। এর পর ১৮৫৪ সালে কল্যান, ১৮৫৭ সালে ভুষাল, ১৮৬০ সালে নাগপুর ও ১৮৬৭ সলের মধ্যে ছত্তিশগড় পর্যন্ত রেল পথ চালু হয়। ১৮৭০ সালে হাওড়া থেকে এলাহাবাদ হয়ে মুম্বই রেলপথ চালু হয়। কিন্তু এই পথ ছিল দীর্ঘ। এর পর ১৮৯৯ সালের মধ্যে ছত্তিশগড় থেকে আসানসোল পর্যন্ত রেল চালু হয়। ১৯০০ সালে খড়গপুর-কলাঘাট হয়ে মুম্বই লাইন যুক্ত হয় হাওড়ার সঙ্গে।


title: হাওড়া-নাগপুর-মুম্বই লাইন

text: এই লাইন কয়েকটি শাখাতে বিভক্ত। এইগুলি হল-


title: হাওড়া-নাগপুর-মুম্বই লাইন

text: এই রেলপথটি একটি "এ শ্রেণীর" রেল পথ।এই রেল পথের সর্বোচ্চ গতি ১৬০ কিমি/ঘন্টা।


title: অলিম্পিকে কেনিয়া

text: কেনিয়া প্রথম অলিম্পিক গেমসে অংশগ্রহণ করে ১৯৫৬ সালে। তারপর ১৯৭৬ ও ১৯৮ত গেমস বয়কট করা ছাড়া প্রতিটি গ্রীষ্মকালীন অলিম্পিকে অংশগ্রহণ করেছে। কেনিয়া শীতকালীন অলিম্পিক গেমসে ২০০৬ সালে প্রথম অংশগ্রহণ করে। তবে শেষ ২০১০ ও ২০১৪ শীতকালীন গেমসে অংশগ্রহণ করেনি।


title: অলিম্পিকে কেনিয়া

text: কেনীয় ক্রীড়াবিদগন গ্রীষ্মকালীন অলিম্পিকে সর্বমোট ৮৬ পদক জিতেছে এবং সবচেয়ে বেশি পদক জিতেছে দৌড়বাজীতে। শীতকালীন অলিম্পিকে কেনিয়া কোন পদক জিততে পারেনি।


title: অলিম্পিকে কেনিয়া

text: কেনিয়ার জাতীয় অলিম্পিক কমিটি ১৯৫৫ সালে গঠিত হয় এবং একই বছর আইওসির স্বীকৃতি পায়।


title: খলিল আল-ওয়াজির

text: খলিল ইবরাহিম আল-ওয়াজির (, কুনিয়াত আবু জিহাদ (—"সংগ্রামের পিতা") নামেও পরিচিত ; ১০ অক্টোবর ১৯৩৫ – ১৬ এপ্রিল ১৯৮৮) ছিলেন একজন ফিলিস্তিনি নেতা এবং ফিলিস্তিনি জাতীয়তাবাদি দল ফাতাহর সহপ্রতিষ্ঠাতা। ফাতাহর সামরিক কর্মকাণ্ডে তার উল্লেখযোগ্য প্রভাব ছিল। তিনি সংগঠনের সামরিক শাখা আল-আসিফার কমান্ডার ছিলেন।


title: খলিল আল-ওয়াজির

text: ১৯৪৮ সালে আরব-ইসরায়েলি যুদ্ধের সময় আল-ওয়াজির সপরিবারে রামলা থেকে নির্বাসিত হয়। এরপর তিনি গাজায় একটি ক্ষুদ্র "ফেদাইন" দলের নেতৃত্ব প্রদান শুরু করেন। ১৯৬০ এর দশকে ফাতাহর জন্য তিনি কমিউনিস্ট শাসকগোষ্ঠী ও তৃতীয় বিশ্বের গুরুত্বপূর্ণ নেতাদের সাথে যোগাযোগ স্থাপন করেন। আলজেরিয়ায় তিনি ফাতাহর প্রথম ব্যুরো চালু করেন। অবরুদ্ধ ফিলিস্তিনি যোদ্ধাদেরকে অস্ত্র ও সহায়তা সরবরাহ করে ১৯৭০-৭১ সালের কালো সেপ্টেম্বরের সময় তিনি গুরুত্বপূর্ণ ভূমিকা রেখেছেন। জর্ডানের সেনাবাহিনীর কাছে প্যালেস্টাইন লিবারেশন অর্গানাইজেশনের (পিএলও) পরাজয়ের পর তিনি লেবাননে পিএলওর সাথে যোগ দেন।


title: খলিল আল-ওয়াজির

text: ১৯৮২ সালে ইসরায়েল কর্তৃক লেবাননে আক্রমণের পূর্বে ও আক্রমণের সময় তিনি ইসরায়েলের ভেতরে বেশ কয়েকটি আক্রমণের পরিকল্পনা করেছিলেন। আগ্রাসী ইসরায়েলি সেনাদের বিরুদ্ধে তিনি বৈরুতের প্রতিরক্ষা ব্যবস্থা প্রস্তুত করেছিলেন। তবে ইসরায়েলি সেনারা জয়ী হয় এবং অন্যান্য ফাতাহ নেতৃবৃন্দসহ খলিল আল-ওয়াজির লেবানন থেকে বহিস্কৃত হন। দুই বছর আম্মানে থাকার পর ১৯৮৬ সালে তিনি তিউনিসে নির্বাসিত হন। এখান থেকে তিনি ফিলিস্তিনের তরুণ কমিটিগুলি সংগঠিত করতে শুরু করেন। প্রথম ইন্তিফাদার সময় এরা ফিলিস্তিনি শক্তির মেরুদন্ড হিসেবে কাজ করেছে। ১৯৮৮ সালের ১৬ এপ্রিল তিউনিসে ইসরায়েলি কমান্ডোরা তাকে হত্যা করে।


title: খলিল আল-ওয়াজির

text: খলিল আল-ওয়াজির ১৯৩৫ সালে মেন্ডেটরি প্যালেস্টাইনের রামলায় একটি সুন্নি মুসলিম পরিবারে জন্মগ্রহণ করেন। তার বাবা ইবরাহিম আল-ওয়াজির শহরের একজন মুদি দোকানদার ছিলেন। ১৯৪৮ সালে আরব-ইসরায়েলি যুদ্ধের সময় আরো ৫০,০০০-৭০,০০০ ফিলিস্তিনিসহ তার পরিবার উদ্বাস্তু হয়। তারা গাজার বুরেইজ উদ্বাস্তু শিবিরে আশ্রয় নেন। খলিল আল-ওয়াজির এখানে ইউএনআরডব্লিউএ পরিচালিত একটি মাধ্যমিক বিদ্যালয়ে পড়াশোনা করেছেন। উচ্চ বিদ্যালয়ে পড়াশোনা করার সময় গাজা উপত্যকা ও সিনাই উপদ্বীপের ইসরায়েলি সামরিক অবস্থানে হামলার জন্য তিনি ফেদাইনদের একটি ছোট দল সংগঠিত করতে শুরু করেন।


title: খলিল আল-ওয়াজির

text: ১৯৫৪ সালে গাজায় ইয়াসির আরাফাতের সাথে তার সাক্ষাত হয়। পরবর্তীতে তিনি আরাফাতের ডান হাত হয়ে উঠেছিলেন। গাজায় থাকাকালীন সময় খলিল মিশরের মুসলিম ব্রাদারহুডের সদস্য হন। মিশরে এই সংগঠন নিষিদ্ধ ছিল তাই এর ফলে তাকে কারারুদ্ধ হতে হয়েছিল। মুক্তি পাওয়ার কয়েকমাস পরে ১৯৫৬ তিনি কায়রোতে সামরিক প্রশিক্ষণ লাভ করেন। আলেক্সান্দ্রিয়া বিশ্ববিদ্যালয়ে তিনি স্থাপত্যবিদ্যার উপরও পড়াশোনা করেছেন। তবে তিনি স্নাতক সম্পন্ন করেননি। ইসরায়েলের বিরুদ্ধে তৎপরতার জন্য ১৯৫৭ সালে খলিল পুনরায় বন্দী হয়ে সৌদি আরবে নির্বাসিত হন। সেখানে তিনি স্কুল শিক্ষক হিসেবে কাজ করেছেন। ১৯৫৯ সালে কুয়েতে যাওয়ার পরও তিনি শিক্ষকতায় ছিলেন।


title: খলিল আল-ওয়াজির

text: কুয়েতে থাকাকালীন সময়ে খলিল আল-ওয়াজির আরাফাতসহ মিশরে সাক্ষাতলাভ করা অন্যান্য নির্বাসিত ফিলিস্তিনি সাথে সম্পর্ক বৃদ্ধি করেন। ১৯৫৯-৬০ সালের মধ্যে তারা মিলে ফিলিস্তিনি জাতীয়তাবাদি গেরিলা ও রাজনৈতিক সংগঠন ফাতাহ গঠন করেন। নবগঠিত সংগঠনের মাসিক পত্রিকা "ফিলাস্তিনুনা, নিদা আল-হায়াত" ("আমাদের ফিলিস্তিন, জীবনের দিকে আহ্বান") সম্পাদনার দায়িত্ব পাওয়ার পর তিনি বৈরুত চলে আসেন।


title: খলিল আল-ওয়াজির

text: আলজেরিয়ার রাষ্ট্রপতি আহমেদ বেন বেল্লা কর্তৃক ইয়াসির আরাফাত ও ফারুক কাদুমিসহ অন্যান্য ফাতাহ নেতাদের একটি প্রতিনিধিদল আলজেরিয়ায় আমন্ত্রিত হওয়ার পর ১৯৬২ সালে তিনি আলজেরিয়ায় স্থায়ী হন। আলজিয়ার্স‌ে তিনি ফাতাহর দপ্তর ও সামরিক প্রশিক্ষণ শিবির চালু করেন। ১৯৬৪ সালে বেইজিঙে প্রেরিত আলজেরীয়-ফাতাহ প্রতিনিধি দলে তিনিও সদস্য ছিলেন। সফরের সময় তিনি প্রধানমন্ত্রীসহ চীনের অন্যান্য নেতাদের কাছে ফাতাহর চিন্তাধারা তুলে ধরেন। এর মাধ্যমে চীনের সাথে ফাতাহর সুসম্পর্ক তৈরী হয়। পাশাপাশি তিনি পূর্ব এশিয়ার অন্যান্য দেশেও সফর করেন। উত্তর কোরিয়া ও ভিয়েত কঙের সাথে তিনি সম্পর্ক স্থাপন করেছেন। গেরিলা যোগ্যতা ও অস্ত্র সরবরাহকারী জাতিসমূহের সাথে তার যোগাযোগের কারণে তাকে যোদ্ধা সংগ্রহ ও প্রশিক্ষণের দায়িত্ব দেয়া হয়। তিনি ফাতাহর সামরিক শাখা "আল-আসিফা" গঠন করেছিলেন। আলজিয়ার্সে অবস্থানের সময় তিনি আবু আলি ইয়াদকে দলে নেন। আবু আলি তার ডেপুটি হয়েছিলেন এবং তিনি সিরিয়া ও জর্ডানে আল-আসিফার অন্যতম উচ্চপদস্থ কমান্ডার ছিলেন।


title: খলিল আল-ওয়াজির

text: ১৯৬৫ সালে খলিল আল-ওয়াজির ও ফাতাহ নেতৃবৃন্দ দামেস্কে স্থায়ী হন। এখানে প্যালেস্টাইন লিবারেশন আর্মির (পিএলএ) ব্যাপক সংখ্যক সদস্যদের কাছে থেকে সুবিধা আদায় তাদের উদ্দেশ্য ছিল। সিরিয়াপন্থি ফিলিস্তিনি নেতা ইউসুফ উরাবিকে তিন তলা থেকে ফেলে হত্যার ঘটনার পর ১৯৬৬ সালের ৯ মে খলিল আল-ওয়াজির ও ইয়াসির আরাফাতকে সিরিয়ার আসাদের প্রতি অনুগত পুলিশ গ্রেপ্তার করে। তারা ফাতাহকে উরাবির দলের সাথে ঐক্যবদ্ধ করতে বা ফাতাহ নেতাদের মধ্যে আরাফাতের বিপক্ষের বিরুদ্ধে উরাবির সমর্থন আদায় করতে চাইছিলেন। বাকবিতন্ডা শুরু হওয়ার পর এই দুর্ঘটনা ঘটে। তবে এর পূর্বেই খলিল ও আরাফাত এই স্থান ত্যাগ করেছিলেন। ফিলিস্তিনি সাংবাদিক আবুরিশের মতে উরাবি ও আসাদ ঘনিষ্ঠ বন্ধু ছিলেন এবং ঘটনা তদন্তের জন্য আসাদ একটি প্যানেলকে নিয়োগ দিয়েছিলেন। এই প্যানেল আরাফাত ও খলিলকে দোষী সাব্যস্ত করলেও রাষ্ট্রপতির ডেপুটি মহাসচিব সালাহ জাদিদ তাদের ক্ষমা করে দেন।


title: খলিল আল-ওয়াজির

text: ১৯৬৭ সালে ছয়দিনের যুদ্ধে আরব জোটের পরাজয়ের পর যুদ্ধ অংশ নেয়া বা অংশগ্রহণকারী আরব রাষ্ট্রসমূহ থেকে সহায়তা পাওয়া ফিলিস্তিনি গেরিলা সংগঠনগুলি ফিলিস্তিনিদের সমর্থন হারায়। এর ফলে পিএলও এর মধ্যে ফাতাহ প্রধান অংশ হয়ে উঠে। তারা ফিলিস্তিনের জাতীয় কাউন্সিলের ১০৫টি আসনের মধ্যে ৩৩টি আসন লাভ করে। কোনো গেরিলা দলকে প্রদত্ত আসনের মধ্যে এই সংখ্যা সর্ববৃহৎ ছিল। এর ফলে খলিল আল-ওয়াজিরের অবস্থান দৃঢ় হয়। ১৯৬৮ সালের মার্চে কারামার যুদ্ধের সময় ফাতাহ যোদ্ধাদের মধ্যে তিনি ও সালাহ খালাফ ইসরায়েলের বিরুদ্ধে গুরুত্বপূর্ণ অবস্থানে ছিলেন। সামরিক কৌশলপ্রণেতা হিসেবে যোগ্যতা বৃদ্ধিতে এই ভূমিকা তাকে সহায়তা করেছে। পাশাপাশি তাকে অধিকৃত ফিলিস্তিনি ভূখন্ড ও ইসরায়েলে গেরিলা হামলা চালানোর দায়িত্ব দেয়া হয়।


title: খলিল আল-ওয়াজির

text: জর্ডানে কালো সেপ্টেম্বরের সময় জিরাশ ও আজলুনের অবরুদ্ধ ফিলিস্তিনি যোদ্ধাদেরকে খলিল আল-ওয়াজির অস্ত্র ও সহায়তা প্রেরণ করেছেন। কিন্তু ঘটনার ফলাফল জর্ডানের অনুকূলে চলে যায়। আরাফাতসহ কয়েক হাজার ফাতাহ যোদ্ধা লেবাননে পিছু হটার পর তিনি বাদশাহ হুসাইন ও পিএলও'র প্রধান সংগঠকের মধ্যে সমঝোতার আলোচনা করেছেন। এরপর অন্যান্য পিএলও নেতাদের সাথে তিনি বৈরুতে আসেন।


title: খলিল আল-ওয়াজির

text: লেবানিজ গৃহযুদ্ধে খলিল আল-ওয়াজির প্রধান ভূমিকা রাখেননি। তিনি এসময় সংঘর্ষে পিএলও'র প্রধান মিত্র লেবানিজ জাতীয় আন্দোলন সংগঠনে নিয়োজিত ছিলেন। লেবানিজ রণাঙ্গনে তেল আল-জাতার শিবিরের পতনের সময় উদ্ধার তৎপরতা সংগঠিত না করার কারণে তিনি নিজেকে দোষারোপ করেছিলেন।


title: খলিল আল-ওয়াজির

text: লেবাননে অবস্থানকালে উচ্চপর্যায়ের অপারেশন পরিচালনার দায়িত্ব তার উপর অর্পিত ছিল। ১৯৭৫ সালে সাভোয় অপারেশন তিনি পরিকল্পনা করেছিলেন বলে কথিত আছে। এই অপারেশনের সময় আটজন ফাতাহ যোদ্ধা তেল আভিভের সাভোয় হোটেলে হামলা চালিয়ে অনেককে জিম্মি করে। ১৯৭৮ সালে উপকূলীয় সড়কে হত্যার ঘটনায় তার পরিকল্পিত। এই হামলায় ছয়জন ফাতাহ যোদ্ধা একটি বাস ছিনতাই করে ৩৫ জন ইসরায়েলিকে হত্যা করে।


title: খলিল আল-ওয়াজির

text: ১৯৮২ সালে ইসরায়েল কর্তৃক বৈরুত অবরোধের সময় পিএলও'র বামপন্থি নেতারা এবং সালাহ খালাফের সাথে তার মতানৈক্য হয়। তিনি পিএলওকে বৈরুত ত্যাগের প্রস্তাব দেন। তবে তিনি ও তার সহকারী আবু আল-ওয়ালিদ বৈরুতের প্রতিরক্ষার পরিকল্পনা করেছিলেন এবং ইসরায়েলি সেনাদের বিরুদ্ধে পিএলও যোদ্ধাদেরকে সরাসরি সহায়তা করেছেন। পিএলও বাহিনী পরাজিত হয়ে লেবানন থেকে নির্বাসিত হয়। অধিকাংশ নেতা তিউনিসে চলে যান। তবে খলিলসহ ২৬৪ জন অন্যান্য পিএলও সদস্যকে জর্ডানে বাদশাহ হুসাইন আশ্রয় দিয়েছিলেন।


title: খলিল আল-ওয়াজির

text: ১৯৮২ সালে লেবাননের যুদ্ধে ফিলিস্তিনি শক্তির পরাজয়ের পর খলিল আল-ওয়াজির ফিলিস্তিনি অঞ্চলে ফাতাহর শক্ত ভিত্তি গড়ে তোলার কাজে মনোনিবেশ করেন। সেই বছর তিনি তরুণ কমিটিগুলিকে অর্থায়ন শুরু করেন। এসব সংগঠন ১৯৮৭ সালের ডিসেম্বর প্রথম ইন্তিফাদা শুরু করেছিল।


title: খলিল আল-ওয়াজির

text: ইন্তিফাদা ছিল পশ্চিম তীর ও গাজায় ইসরায়েলি দখলদারিত্বের বিরুদ্ধে একটি অভ্যুত্থান। ১৯৮৬ সালের ৭ জুন ইন্তিফাদা শুরু হওয়ার এক বছর পূর্বে তিনি আম্মান থেকে বাগদাদে নির্বাসিত হন। বাদশাহ হুসাইন ইসরায়েলি-ফিলিস্তিনি সংঘাত নিয়ে জর্ডান ও পিএলও’র যৌথ উদ্যোগ প্রতিষ্ঠা প্রচেষ্টার অবসান ঘোষণার পর তিনি তিউনিসিয়া চলে যান।


title: খলিল আল-ওয়াজির

text: প্রথম ইন্তিফাদার সময় পিএলও অভ্যুত্থানে নেতৃত্বদানের চেষ্টা করে। আরাফাত তাকে ফিলিস্তিনি অঞ্চলের দায়িত্ব দেন। স্থানীয় অবস্থা সম্পর্কে খলিলের ভালো জ্ঞান ছিল। নির্বাসিত অবস্থায় তিনি অভ্যুত্থানে অর্থনৈতিক সহায়তা ও কৌশলগত সমর্থন প্রদান করেছেন।


title: খলিল আল-ওয়াজির

text: ১৯৮৮ সালের ১৬ এপ্রিল তিউনিসে নিজ বাড়িতে খলিল আল-ওয়াজির নিহত হন। খুব কাছ থেকে তাকে কয়েকবার গুলি করা হয়েছিল। এসময় তার স্ত্রী ও পুত্র নিদাল উপস্থিত ছিলেন। একটি ইসরায়েলি কমান্ডো দল তাকে হত্যা করে। তারা মোসাদের সহায়তায় ইসরায়েল থেকে নৌকাযোগে এবং লেবানিজ জেলেদের আইডি ব্যবহার করে এখানে পৌছে বলে জানা যায়। পিএলও এলাকায় ঢোকার জন্য এই জেলেদের অপহরণ করা হয়েছিল। ইসরায়েল তার বিরুদ্ধে ইন্তিফাদার সময় সহিংসতা ছড়ানোর অভিযোগ আনে। ২১ এপ্রিল দামেস্কের ইয়ারমুক উদ্বাস্তু শিবিরে তাকে দাফন করা হয়। তার জানাজায় ইয়াসির আরাফাত উপস্থিত ছিলেন।


title: খলিল আল-ওয়াজির

text: ১৯৯৭ সালে "মারিভ" পত্রিকায় তার হত্যাকান্ডের উপর রিপোর্ট প্রকাশিত হয়। এতে বলা হয় যে এহুদ বারাক একটি মিসাইল বোট থেকে খলিলের হত্যাকান্ড তদারককারী কমান্ড সেন্টারের নেতৃত্ব দিয়েছিলেন। তবে ২০১২ সালের ১ নভেম্বর পর্যন্ত ইসরায়েল এই বিষয়ে সরকারিভাবে দায় স্বীকার করেনি। সরকারের মুখপত্র মোশে ফোগেল এবং বারাক উভয়ে এ ব্যাপারে মন্তব্য করতে অস্বীকার করেন। এই রিপোর্ট অনুসারে তৎকালীন ডেপুটি সামরিক প্রধান এহুদ বারাক মোসাদসহ অন্যান্য সামরিক প্রতিষ্ঠানের প্রণীত পরিকল্পনার সমন্বয় করেছিলেন। হত্যার পূর্বে মোসাদের গুপ্তচররা কয়েকমাস যাবত খলিলের বাড়িতে নজরদারি করে। ২১ এপ্রিল ওয়াশিংটন পোস্টে জানায় যে ১৩ এপ্রিল ইসরায়েলের মন্ত্রীসভা তার হত্যাকাণ্ডে অনুমোদন দেয় এবং মোসাদ ও ইসরায়েলের প্রতিরক্ষা বাহিনীর মধ্যে পরিকল্পনার সমন্বয় করা হয়।


title: খলিল আল-ওয়াজির

text: ২০১৩ সালে ইসরায়েল বেসরকারিভাবে হত্যাকাণ্ডে নিজেদের সম্পৃক্ততা নিশ্চিত করে। ইসরায়েলি সাংবাদিক রোনেন বার্গমেনকে দেয়া হামলায় নেতৃত্ব দেয়া নাহুম লেভের সাক্ষাতকারে একথা জানানো হয়। এই সাক্ষাতকারে লেভ অপারেশনের বিস্তারিত বিবরণ বার্গমেনকে জানিয়েছিলেন।


title: খলিল আল-ওয়াজির

text: যুক্তরাষ্ট্র এই হত্যাকান্ডকে "রাজনৈতিক হত্যাকান্ড" বলে নিন্দা জানায়। জাতিসংঘের নিরাপত্তা পরিষদ ৬১১ নম্বর প্রস্তাবে ইসরায়েলের নাম উল্লেখ না করে এই ঘটনাকে তিউনিসিয়ার সার্বভৌমত্ব ও আঞ্চলিক অখন্ডতার উপর আগ্রাসন বলে নিন্দা জানায়।


title: খলিল আল-ওয়াজির

text: ১৯৬২ সালে খলিল আল-ওয়াজিরের সাথে ইন্তিসার আল-ওয়াজিরের বিয়ে হয়। তাদের পাঁচ সন্তান রয়েছে। এদের মধ্যে পুত্র হলেন জিহাদ, বাসিম, নিদাল ও কন্যা হলেন ইমান ও হানান। ইসরায়েল ও পিএলও'র মধ্যে অসলো চুক্তি স্বাক্ষরের পর ইন্তিসার ও তার সন্তানেরা গাজা ফিরে আসেন। ১৯৯৬ সালে তিনি ফিলিস্তিনি জাতীয় কর্তৃপক্ষের প্রথম নারী মন্ত্রী হন।


title: শিয়ালদহ দক্ষিণ লাইন

text: শিয়ালদহ দক্ষিণ লাইন চারটি পরস্পর যুক্ত রেলপথ নিয়ে গঠিত। এটি শিয়ালদহ রেলওয়ে স্টেশন থেকে শুরু করে দক্ষিণ চব্বিশ পরগণা জেলার বিভিন্ন প্রান্তে ছড়িয়ে পড়েছে। এর মোট দৈর্ঘ্য হল ২২১ কিলোমিটার। এই রেলপথের চারটি প্রান্তিক রয়েছে। এগুলি হল বজবজ, ক্যানিং, ডায়মন্ড হারবার ও নামখানা।


title: শিয়ালদহ দক্ষিণ লাইন

text: ১৮৬২ সালে প্রথম শিয়ালদহ থেকে ক্যানিং পর্যন্ত ৪৬ কিলোমিটার পথে রেল চালু হয়। এই রেল চালু করে তৎকালীন দক্ষিণ-পূর্ব রেল কোম্পানি। পরে এটি সরকার অধিগ্রহন করে। ১৮৮২ সালে ইস্টার্ন বেঙ্গল রেলওয়ে জয়নগর মজিলপুর পর্যন্ত রেল চালু করে। ১৯২৮ সালে এটি লক্ষীকান্তপুর পর্যন্ত সম্প্রসারিত হয়। এরপর ২০০১ সালে এটি কাকদ্বীপ ও ২০০৬ সালে এটি নামখানা পর্যন্ত সম্প্রসারিত হয়। বর্তমানে এটি পূর্ব রেল এর একটি ব্যস্ততম শাখা। ১৮৮৩ সালে দক্ষিণ-পূর্ব রেল কোম্পানি ডায়মন্ড হারবার পর্যন্ত রেল চালু করে। ১৮৯০ সালে ইস্টার্ন বেঙ্গল রেলওয়ে বজবজ পর্যন্ত রেল চালু করে।


title: শিয়ালদহ দক্ষিণ লাইন

text: প্রতি বছর মকর সংক্রান্তির দিনে দেশের বিভিন্ন প্রান্ত থেকে পূণ্যার্থী আসে গঙ্গাসাগর মেলা উপলক্ষ্যে। এই কারনে এই সময় নামখানা পর্যন্ত বিশেষ রেল চালানো হয়।


title: শিয়ালদহ দক্ষিণ লাইন

text: গঙ্গা সাগরে সাগর বন্দর নামে একটি গভীর সমুদ্র বন্দর গড়ে তুলার কথা হয়েছে। এর জন্য শিয়ালদহ দক্ষিণ লাইন এর ৪০ কিমি নতুন রেলপথ যুক্ত করতে হবে এবং মুড়ি গঙ্গার উপর ৪.৫ কিমি রেল-সড়ক সেতু তৈরি করা হবে। অপর দিকে ১.২৪ বিলিয়ন টাকা খরচে ক্যানিং থেকে রেলপথ গোসাবা পর্যন্ত প্রসারিত করা হবে।


title: নাকবা

text: নাকবা (, "al-Nakbah", অর্থ "দুর্যোগ"), দ্বারা ১৯৪৮ সালে সংঘটিত ফিলিস্তিন যুদ্ধের সময় ফিলিস্তিনি আরবদের দেশত্যাগকে বোঝানো হয়। এসময় ৭,০০,০০০ এর বেশি ফিলিস্তিনি গৃহহীন হয়েছিল। এছাড়াও নাকবা দ্বারা মূল যুদ্ধ এবং ১৯৪৭ সালের ডিসেম্বর থেকে ১৯৪৯ সালের জানুয়ারি পর্যন্ত ফিলিস্তিনিদের উপর প্রভাব ফেলা ঘটনাবলীকেও বোঝানো হয়।


title: নাকবা

text: উদ্বাস্তুদের সঠিক সংখ্যা নিয়ে বিতর্ক রয়েছে। তবে পরবর্তীতে গঠিত ইসরায়েলের ভূখন্ড থেকে ৮০% এর কাছাকাছি আরব বাসিন্দা গৃহহীন হয়েছিল।


title: নাকবা

text: ইহুদিদের সামরিক আগ্রাসন, আরব গ্রামগুলিতে হামলা, দেইর ইয়াসিন গণহত্যার মত আরেকটি গণহত্যার ভয়সহ বিভিন্ন কারণে এই ঘটনা ঘটেছিল। পরবর্তীতে ইসরায়েলের প্রথম সরকারের জারিকৃত আইনসমূহে বাস্তুচ্যুত ফিলিস্তিনিদেরকে ফিরতে বাঁধা দেয়া হয়। বাস্তুচ্যুত ফিলিস্তিনি ও তাদের বংশধররা ফিলিস্তিনি উদ্বাস্তুতে পরিণত হয়।


title: নাকবা

text:
ইসরায়েলি-ফিলিস্তিনি সংঘাতে উদ্বাস্তু ইস্যু খুবই গুরুত্বপূর্ণ ভূমিকা রাখে। ফিলিস্তিনি অঞ্চল এবং অন্যত্র ১৫ মে তারিখকে নাকবা দিবস হিসেবে স্মরণ করা হয়।Nur Masalha (2012): The Palestine Nakba: Decolonising History, Narrating the Subaltern, Reclaiming Memory. London: Zed Books,
Abu Sitta, Salman (2001): "From Refugees to Citizens at Home." London: Palestine Land Society and Palestinian Return Centre, 2001


title: দোয়াব

text: দোয়াব ( হিন্দি: दोआब, উর্দু: ,) (শব্দের উৎস: ফারসি: دوآب "দোআব", "দো" অর্থাৎ "দুই" + "আব" অর্থাৎ, "জল" বা "নদী" থেকে) হল ভারত ও পাকিস্তানে ব্যবহৃত একটি শব্দ, যার অর্থ 'জিহ্বা' বা দুটি নদীর সংযোগস্থল বা প্রবাহের মধ্যবর্তী অঞ্চল। "অক্সফোর্ড হিন্দি-ইংলিশ ডিকশনারি"-তে আর. এস. ম্যাকগ্রেগর দোয়াব শব্দটির সংজ্ঞা দিয়েছেন: "a region lying between and reaching to the confluence of two rivers (esp. that between the Ganges and Jumna)." ("দুটি নদীর মধ্যবর্তী স্থান এবং সংযোগস্থলের মধ্যবর্তী অঞ্চল (বিশেষত গঙ্গা নদী ও যমুনা নদীর মধ্যবর্তী"))


title: দোয়াব

text: উত্তর ভারত ও পাকিস্তানে অনেক নদী প্রবাহিত হয়েছে, যেগুলির উৎস হিমালয়। সেই কারণে এই অঞ্চলের সমভূমি একাধিক দোয়াবে বিভক্ত। সিন্ধু-গাঙ্গেয় সমভূমি ক্রমান্বয়ে একাধিক খাদর ও বাঙ্গর অঞ্চলে বিভক্ত। বন্যাপ্রবণ নিম্নভূমি অঞ্চলটিকে বলা হয় বাঙ্গর এবং নদী থেকে উচ্চতর অংশে অবস্থিত অংশটির নাম খাদর।


title: দোয়াব

text: ঐতিহাসিকভাবে, দোয়াবের গ্রামগুলি সরকারিভাবে 'খাদর', 'খাদর-বাঙ্গর' (অর্থাৎ, মিশ্র) ও 'বাঙ্গর' - এই তিন শ্রেণিতে বিভক্ত ছিল। বহু শতাব্দী এই শ্রেণিবিভাগের ভিত্তিতেই স্তরভিত্তিক জমি-উৎপাদনশীলতার মান অনুসারে এখানে বিভিন্ন প্রকার কৃষিকর আরোপিত হয়েছে।


title: বাগনান কলেজ

text: বাগনান কলেজ হল ভারতের পশ্চিমবঙ্গ রাজ্যের বাগনানে অবস্থিত একটি স্নাতক কলেজ। এটি হাওড়া জেলায় অবস্থিত। এই কলেজটি কলকাতা বিশ্ববিদ্যালয় কর্তৃক অনুমোদিত।


title: বাগনান কলেজ

text: বাগনান কলেজটি বাগনান থানার অধীন খালোর গ্রামে অবস্থিত। ১৯৫৮ সালে এই কলেজটি প্রতিষ্ঠা করেন বাদল চন্দ্র মাঝি।


title: বাগনান কলেজ

text: এই কলেজের বিভাগগুলি হল:


title: বাগনান কলেজ

text: এই কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত। ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) এই কলেজটি খ শ্রেণির কলেজের মর্যাদা দিয়েছে।


title: ডায়নামো (জাদুকর)

text: স্টিভেন ফ্রেনি (জন্মঃ ১৭ই ডিসেম্বর ১৯৮২ সাল), যিনি তাঁর স্টেজ নাম "ডায়নামো" নামে পরিচিত; হলেন একজন বৃটিশ জাদুকর। তাঁকে ""-এর জন্য বেশি জানা যায়। অনুষ্ঠানটি একটি আমেরিকান শো ডেভিড ব্লেইনের ‘স্ট্রিট ম্যাজিকের’ সাফল্যে অনুপ্রাণিত হয়েই শোটি তৈরি করা হয়। ডায়নামো আসলে যুক্তরাজ্যের আমেরিকান জাদুকর যেমন ডেভিড ব্লেইন ও ক্রিস এঞ্জেল-এর সংস্করণ।


title: ডায়নামো (জাদুকর)

text: ফ্রেনি (ডায়নামো) ব্র্যাডফোর্ড ইংল্যান্ডে একজন যুবতী বৃটিশ মা (যার বয়স ছিল মাত্র ১৭ বছর) এবং পিতা পাঠান বংশধরের কাছে জন্মেছিলেন। In the same year, "Dynamo: Magician Impossible" won the Best Entertainment Programme award at the Broadcast Awards.


title: ডায়নামো (জাদুকর)

text: Series 2 of "Dynamo: Magician Impossible" won the Broadcast Award for Best Entertainment Programme for the second year in a row and won TV show of the year at the Virgin Media Awards.


title: ডায়নামো (জাদুকর)

text: Dynamo won the Magician of the Year award from The Academy of Magical Arts 48th Annual Awards Show.


title: ডেভিড ব্লেইন

text: ডেভিড ব্লেইন (জন্মঃডেভিড ব্লেইন ওয়াইট; ৪ঠা এপ্রিল, ১৯৭৩ সাল) হলেন একজন আমেরিকান জাদু শিল্পী, মায়াবী কলাকার এবং সহিষ্ণু কলাকার। তিনি উচ্চ পদস্থ সহিষ্ণু কসরতদার হিসেবে প্রসিদ্ধ এবং অনেকগুলো ভিন্ন ভিন্ন বিশ্ব রেকর্ড ভাঙেন।


title: ডেভিড ব্লেইন

text: ব্লেইন নিউ ইয়র্কের ব্রুকলিনে জন্মগ্রহণ করেন এবং বেড়ে উঠেন। তিনি প্যাট্রিস মাউরিন হোয়াইট (১৯৪৬-১৯৯৫ সাল)-এর ছেলে যিনি একজন স্কুল শিক্ষক, এবং উইলিয়াম পেরেজ, যিনি ভিয়েতনাম যুদ্ধের একজন ভেটেরান। তাঁর পিতা অর্ধ পুয়ের্ত রিকান ও অর্ধ ইতালীয় পরিপাটি বংশের লোক এবং মাতা রাশীয় ইহুদী বংশধর।


title: পার্থানন

text: পার্থানন (গ্রীক: Παρθενώνας) প্রাক এথেন্সের আর্কোপলস পাহাড়ের উপর দেবী অ্যাথিনা কে উৎসর্গ করে ডরিক রীতিতে নির্মিত একটি মন্দির।


title: পার্থানন

text: পার্থানন মন্দিরের নির্মাণ কাজ শুরু হয় 447 BC তে যখন অ্যাথিয়ান সম্রাজ্য ক্ষমতার শীর্ষে অবস্থান করছিল, এবং শেষ হয় 438 BC তে যদিও এর অভ্যন্তরিন সজ্জার কাজ 432 BC পর্যন্ত চলতে থাকে। পার্থানন মন্দির টি অত্যন্ত দৃঢ় ভৃত্তির উপর নির্মিত হওয়াই ১৬৮৭ খ্রিষ্টাব্দ পর্যন্ত এটি অটুট অবস্থায় দন্ডায়মান ছিল, কিন্তু ইহার অভন্তরস্থ বারুদাগারে অগ্নি সংক্রমনের ফলে যে দারুন বিস্ফোরন ঘটে উহার ফলে মন্দিরটি অত্যন্ত ক্ষতিগ্রস্থ হয় তবুও এথেন্সের চর্তূদিকস্থ বিপুল ধ্বংষলীলার মধ্যে অতীত গৌরবের সাক্ষীরুপে মন্দিরটি এখনও দন্ডায়মান আছে।


title: নরেন্দ্র চন্দ্র ঘোষ

text: নরেন্দ্র চন্দ্র ঘোষ (১৪ এপ্রিল, ১৯১২ - ৪ আগস্ট ১৯৯৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। বিপ্লবী মৃণাল কান্তি ঘোষ চৌধুরীর সংস্পর্শে যুগান্তর দলে যোগ দেন। বিপ্লবী কর্মকাণ্ডে জড়িত থাকার অপরাধে তিনি বহুবার গ্রেপ্তার হন, কারাবরণ করেন এবং শাস্তি ভোগ করেন। অস্ত্রসহ পলাতক জীবন কাটিয়েছেন বহু বছর।


title: নরেন্দ্র চন্দ্র ঘোষ

text: নরেন্দ্র চন্দ্র ঘোষ ১৯১২ সালে ঠাকুরগাঁওয়ের বালুবাড়িয়া গ্রামে জন্মগ্রহণ করেন। তাঁর পিতার নাম দুর্গাদাস ঘোষ।


title: নরেন্দ্র চন্দ্র ঘোষ

text: পুলিস ফাইল অনুযায়ী জানা যায় দুর্ধর্ষ বিপ্লবী নরেন্দ্র চন্দ্র ঘোষ ১৯৩৫ সালের ৮ ডিসেম্বর অস্ত্রসহ দিনাজপুরের পতিরামে গ্রেপ্তার হন। বিচারে ভারতীয় দণ্ডবিধির ৪১১, (আইপিসি) অনুসারে ঐ বছরেরই ২৩ ডিসেম্বর তাঁর তিন মাসের কারাবাস হয়। সাজা শেষ হলেও তিনি ছাড়া পাননি। পুনরায় ১৯৩৬ সালের ২৭ জানুয়ারি বেঙ্গল ক্রিমিনাল ল অ্যামেন্ডমেন্ড অ্যাক্ট অনুযায়ী বিচারে তাঁর ৫ বছরের সাজা ঘোষণা হয়। ষড়যন্ত্রকারী ইংরেজরা নানা ফন্দি ফিকির করে মিথ্যা মামলায় জড়িয়ে বিপ্লবী নরেন্দ্র চন্দ্র ঘোষকে বারবার জেলে ঢুকিয়েছে। ১৯৩৫ সালে তাঁর বিরুদ্ধে আনা হল ১২০ বিআইপিসি ধারা, সাথে জুড়ে দেয়া হলো ৩৯৫ ধারাও। ১৯৩৬ সালের ২৩ মার্চ ১০ বছরের সশ্রম কারাদণ্ড দেয়া হল নরেন্দ্র চন্দ্র ঘোষকে।


title: নরেন্দ্র চন্দ্র ঘোষ

text: ইংরেজ শাসকের মহাশত্রু নরেন্দ্র চন্দ্র ঘোষকে পায়ে বেড়ি পরিয়ে আন্দামানে সেলুলার জেলে পাঠানো হয়। আন্দামান সেলুলার জেলের গারদে দিনগুনতে থাকেন তিনি। সেখানে গিয়েও বন্দীদের সুব্যবস্থার দাবিতে সংগঠিত দ্বিতীয় দফার আন্দোলনে অংশ নিয়ে নরেন্দ্র চন্দ্র ঘোষ ১৯৩৭ সালে ৩৭ দিন অনশন করেন। দীর্ঘ পনের বছরের অধিক জেলে কাটানোর পরে তিনি মুক্তি পান।


title: নরেন্দ্র চন্দ্র ঘোষ

text: নরেন্দ্র চন্দ্র ঘোষ ১৯৪৭-এর পর জলপাইগুড়ি জেলায় চলে আসেন।পরবর্তীতে তিনি পাণ্ডাপাড়ায় বসবাসের জন্য প্লট পান। স্বাধীনতা পরবর্তী সময়ে তিনি সংসার জীবনে প্রবেশ করেন এবং সংসার প্রতিপালনে মনোনিবেশ করেন। তাঁর তিন পুত্র রয়েছে। ১৯৯৪ সালের ৪ আগস্ট তিনি শেষ নিঃশ্বাস ত্যাগ করেন।


title: ড্যারেন গঙ্গা

text: ড্যারেন গঙ্গা (; জন্ম: ১৪ জানুয়ারি, ১৯৭৯) পূর্ব ভারতীয় বংশোদ্ভূত সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি শীর্ষসারির ব্যাটসম্যান ছিলেন। পাশাপাশি দলের প্রয়োজনে ডানহাতে অফ ব্রেক বোলিং করতেন তিনি।


title: ড্যারেন গঙ্গা

text: ২১ ফেব্রুয়ারি, ১৯৯৭ তারিখে ত্রিনিদাদ ও টোবাগো দলের পক্ষে ১৮ বছর বয়সে তার প্রথম-শ্রেণীর ক্রিকেটে অভিষেক ঘটে। কুইন্স পার্ক ওভালে অনুষ্ঠিত খেলায় প্রতিপক্ষ ছিল গায়ানা দল। বার্বাডোসের বিপক্ষে দলের সঙ্কটময় ৩৩/৩ মুহূর্তে চার নম্বরে ব্যাটিংয়ে নেমে সর্বোচ্চ ১৩৮ রান তোলে ১ উইকেটের নাটকীয় জয় এনে দেন।


title: ড্যারেন গঙ্গা

text: আগস্ট, ১৯৯৮ সালে দক্ষিণ আফ্রিকা সফরে ওয়েস্ট ইন্ডিজ দলের সদস্যরূপে অন্তর্ভূক্ত হন। ১৯ বছর বয়সে ত্রিনিদাদ ও টোবাগোর সর্বকনিষ্ঠ খেলোয়াড়রূপে ৩৫ বছরের মধ্যে টেস্ট দলে খেলার সুযোগ পান। গ্রিকুয়াল্যান্ড ওয়েস্টের বিপক্ষে প্রস্তুতিমূলক খেলায় অর্ধ-শতক করলেও বর্ডার এবং দক্ষিণ আফ্রিকার বিপক্ষে ব্যর্থ হন।


title: ড্যারেন গঙ্গা

text: ১৯ বছর বয়সে ওয়েস্ট ইন্ডিজ দলের পক্ষে অভিষেক ঘটে। অনিয়মিত অবস্থায় খেলার পর দলের নিয়মিত সদস্য হন। দলের বাইরে থাকাবস্থায় ওয়েস্ট ইন্ডিজ এ দলের অধিনায়কের দায়িত্ব পালন করেন তিনি। দক্ষিণ আফ্রিকা সফরের সিরিজের ৫ম ও চূড়ান্ত টেস্টে ফিলো ওয়ালেসের সাথে ব্যাটিং উদ্বোধনে নেমে আবারো শন পোলকের বিপক্ষে লড়াইয়ে অবতীর্ণ হন। উভয় ইনিংসেই পোলক তাকে যথাক্রমে শূন্য ও ৯ রানে আউট করেন।


title: ড্যারেন গঙ্গা

text: ২০০৬ সালে ওয়েস্ট ইন্ডিজ প্লেয়ার্স অ্যাসোসিয়েশন কর্তৃক বর্ষসেরা টেস্ট খেলোয়াড় হিসেবে মনোনীত হন। এরফলে প্রথমবারের মতো দলে স্থায়ীভাবে জায়গা করে নেন।


title: ড্যারেন গঙ্গা

text: ২০০৭ সালে ইংল্যান্ড সফরে নিয়মিত অধিনায়ক রামনরেশ সারওয়ান কাঁধে আঘাত পেলে ওয়েস্ট ইন্ডিজ ক্রিকেট বোর্ড সিরিজের বাকী সময়ের জন্য গঙ্গাকে অধিনায়কের দায়িত্বে রাখে। এরপূর্বে ত্রিনিদাদ টোবাগো ও ওয়েস্ট ইন্ডিজ অনূর্ধ্ব-২৩ দলের অধিনায়কের দায়িত্ব পালন করেছেন তিনি।


title: ড্যারেন গঙ্গা

text: মার্চ-এপ্রিল, ২০০৭ সালে ক্যারিবীয় দ্বীপপুঞ্জে অনুষ্ঠিত ক্রিকেট বিশ্বকাপে খেলার জন্য তাকে ছাড়াই ওয়েস্ট ইন্ডিজ দলের সদস্যদের তালিকা প্রকাশ করা হয়। বিশ্বকাপের পর মে, ২০০৭ সালে ইংল্যান্ড সফরে তাকে নেয়া হয়। ব্রায়ান লারা'র অবসর গ্রহণ ও নিজ দেশকে ধারাবাহিকভাবে দুইবার ক্যারিব বিয়ার কাপে শিরোপা লাভে সহায়তা করার প্রেক্ষিতে তাকে ওয়েস্ট ইন্ডিজ দলের সহঃ অধিনায়কের মর্যাদা দেয়া হয়।


title: মুহাম্মদ আলি শাহ

text:
মুহাম্মদ আলি শাহ (, ) (উর্দু:محمّد علی شاہ) (১৭৭৭ – ৭ মে ১৮৪২)
ছিলেন আওধের তৃতীয় বাদশাহ ১৮৩৭ সালের ৭ জুলাই থেকে ১৮৪২ সালের ৭ মে পর্যন্ত তিনি ক্ষমতায় ছিলেন। তিনি ছিলেন দ্বিতীয় সাদাত আলি খানের পুত্র, গাজিউদ্দিন হায়দার শাহর ভাই এবং নাসিরউদ্দিন হায়দার শাহর চাচা


title: নাসিরউদ্দিন হায়দার শাহ

text: নাসিরউদ্দিন হায়দার শাহ (, ) (৯ সেপ্টেম্বর ১৮০৩ – ৭ জুলাই ১৮৩৭) ছিলেন আওধের দ্বিতীয় বাদশাহ। ১৯ অক্টোবর ১৮২৭ থেকে ৭ জুলাই ১৮৩৭ পর্যন্ত তিনি ক্ষমতায় ছিলেন। নাসিরউদ্দিন ছিলেন গাজিউদ্দিন হায়দার শাহর পুত্র। গাজিউদ্দিনের মৃত্যুর পর নাসিরউদ্দিন ২৫ বছর বয়সে সিংহাসনে বসেন।


title: নিশা দেশাই বিসওয়াল

text: নিশা দেশাই বিসওয়াল হলেন একজন ইন্দো-আমেরিকান যিনি ইউনাইটেড স্টেটস ডিপার্টমেন্ট অব স্টেটের দক্ষিণ ও মধ্য এশিয়া বিষয়ক সহকারী মার্কিন পররাষ্ট্রমন্ত্রী। তিনি পূর্বে আন্তর্জাতিক উন্নয়ন সংস্থা (ইউএসএআইডি)-এর পক্ষে এশিয়ার সহকারী প্রশাসক ছিলেন। ১৯ই জুলাই ২০১৩ সালে তিনি মার্কিন প্রেসিডেন্ট বারাক ওবামা কর্তৃক যুক্তরাষ্ট্রের দক্ষিণ ও মধ্য এশিয়ার সহকারী পররাষ্ট্রমন্ত্রী পদের জন্য মনোনীত হয়েছিলেন। বিসওয়াল তাঁর পিতামাতার সহিত ভারত থেকে যুক্তরাষ্ট্রে অভিবাসী হন।


title: গাজিউদ্দিন হায়দার শাহ

text:
গাজিউদ্দিন হায়দার শাহ ( উর্দু:) (১৭৬৯ – ১৯ অক্টোবর ১৮২৭)
ছিলেন আওধের শেষ নবাব উজির এবং প্রধম বাদশাহ। তিনি ১১ জুলাই ১৮১৪ থেকে ১৯ অক্টোবর ১৮১৮ সাল পর্যন্ত নবাব এবং ১৯ অক্টোবর ১৮১৮ থেকে ১৯ অক্টোবর ১৮২৭ পর্যন্ত বাদশাহ ছিলেন


title: গাজিউদ্দিন হায়দার শাহ

text: গাজিউদ্দিন ছিলেন নবাব দ্বিতীয় সাদাত আলি খানের তৃতীয় পুত্র। পিতার মৃত্যুর পর ১৮১৪ সালের ১১ জুলাই তিনি নবাব উজির হন। ১৮১৮ সালে ফোরট উইলিয়াম প্রেসিডেন্সির গভর্নর ওয়ারেন হেস্টিংসের প্রভাবে তিনি নিজেকে "পাদশাহ-ই-আওধ" ঘোষণা করেন। ১৮২৭ সালে লখনৌয়ের ফারহাত বখশ প্রাসাদে তিনি ইন্তেকাল করেন। এরপর তার পুত্র নাসিরউদ্দিন হায়দার শাহ সিংহাসনে বসেন।


title: গাজিউদ্দিন হায়দার শাহ

text: গাজিউদ্দিন লখনৌয়ের বেশ কিছু স্থাপনা গড়ে তুলেছেন। তিনি ছতর মঞ্জিল নির্মাণ করেছেন। মোতি মহলে তিনি মুবারাক মঞ্জিল ও শাহ মঞ্জিল যুক্ত করেছেন। এছাড়াও তিনি তার বাবা সাদাত আলি খান ও মা মুশির জাদি বেগমের মাজার নির্মাণ করেছেন। নিজের ইউরোপীয় স্ত্রীর জন্য তিনি ইউরোপীয় শৈলীতে "ভিলায়েত বাগ" নির্মাণ করেছিলেন। তার নিজের মাজার "শাহ নাজাফ ইমামবাড়া" স্থাপনাটি ইরাকের নাজাফে অবস্থিত চতুর্থ খলিফা আলির মাজারের আদলে নির্মিত হয়েছে। তার তিন স্ত্রী সরফরাজ মহল, মুবারাক মহল ও মমতাজ মহলকেও এখানে দাফন করা হয়।


title: গাজিউদ্দিন হায়দার শাহ

text: গাজিউদ্দিন ব্রিটিশ শিল্পী রবার্ট হোমকে দরবারের শিল্পী হিসেবে নিয়োগ দেন। ১৮২৮ সালে তার অবসরের পর আরেকজন ব্রিটিশ জর্জ ডানকান বিচে দরবারের শিল্পী হিসেবে নিয়োগ পান। ১৮১৫ সাল রাজা রতন সিং তার দরবারে যোগ দেন। গাজিউদ্দিনের প্রচেষ্টায় ১৮২১ সালে লখনৌয়ে রাজকীয় লিথো প্রিন্টিংপ্রেস স্থাপিত হয়। একই বছর এই প্রেস থেকে "হাফত কুলজুম" নামে দুইখন্ডের ফারসি অভিধান ও ব্যাকরণ প্রকাশিত হয়।


title: গাজিউদ্দিন হায়দার শাহ

text: নিজেকে বাদশাহ ঘোষণার পর মুঘল সম্রাট দ্বিতীয় শাহ আলমের পরিবর্তে তিনি নিজের নামে মুদ্রা চালু করেন।


title: আমজাদ আলি শাহ

text: আমজাদ আলি শাহ (, ) (১৮০১ – ১৩ ফেব্রুয়ারি ১৮৪৭) ছিলেন আওধের চতুর্থ বাদশাহ। ৭ মে ১৮৪২ থেকে ১৩ ফেব্রুয়ারি ১৮৪৭ পর্যন্ত তিনি ক্ষমতায় ছিলেন।


title: ওয়াজির আলি খান

text: ওয়াজির আলি খান (, )(১৯ এপ্রিল ১৭৮০ – ১৫ মে ১৮১৭) ছিলেন আওধের চতুর্থ নবাব উজির ২১ সেপ্টেম্বর ১৭৯৭ থেকে ২১ জানুয়ারি ১৭৯৮ পর্যন্ত তিনি ক্ষমতায় ছিলেন।


title: ওয়াজির আলি খান

text:
ওয়াজির আলি খান ছিলেন নবাব আসাফউদ্দৌলার পালকপুত্র।
আসাফউদ্দৌলার কোনো পুত্র ছিল না।


title: ওয়াজির আলি খান

text: আসাফউদ্দৌলার মৃত্যুর পর ১৭৯৭ সালের সেপ্টেম্বরে ওয়াজির আলি খান সিংহাসনে বসেন। ব্রিটিশরা তাকে সমর্থন দিয়েছিল। তবে চার মাস পরে ব্রিটিশরা তাকে অবিশ্বস্ত বলে অভিযোগ করে। স্যার জন শোরকে এসময় ১২ ব্যাটেলিয়নসহ প্রেরণ করা হয় এবং ওয়াজির আলি খানের স্থলে তার চাচা দ্বিতীয় সাদাত আলি খানকে ক্ষমতায় বসানো হয়।


title: পল্লবী সুভাষ

text:
পল্লবী সুভাষ () একজন ভারতীয় চলচ্চিত্র এবং ধারাবাহিক নাটকের অভিনেত্রী। তিনি একজন মহারাষ্ট্রীয় মডেল যিনি অভিনেত্রীতে পরিণত হন, সুভাষ এরি মধ্যে এক ডজন মারাঠি ছায়াছবি, টিভি ধারাবাহিকে, বিজ্ঞাপন এবং নাটক করেছেন। তিনি পৌরাণিক সিরিজের "মহাভারতে" রুখমণি চরিত্রে এবং "করম আপনা আপ্নাতে" গৌরি চরিত্র ফুটিয়ে তোলার জন্য জনপ্রিয় হয়ে উঠেন।
বর্তমানে তিনি ঐতিহাসিক ধারাবাহিক সিরিজ "চক্রবর্তী অশোক সম্রাটে" রাণী ধর্মার ভূমিকায় কাজ করছেন।


title: পল্লবী সুভাষ

text: সুভাষ মারাঠি অভিনেতা অনিকেত ভিসওয়াস রাওয়ের সাথে আট বছর ধরে প্রেম করেন, কিন্তু জোড়াটি ২০১৪ সালে আলাদা হয়ে যায়।


title: হাজরাডাঙ্গা শহীদুল্লাহ উচ্চ বিদ্যালয়

text: হাজরাডাঙ্গা শহীদুল্লাহ উচ্চ বিদ্যালয় () পঞ্চগড় জেলার দেবীগঞ্জ থানার হাজরাডাঙ্গা রোডে অবস্থিত একটি মাধ্যমিক বিদ্যালয়। এটি মাধ্যমিক ও উচ্চ শিক্ষা অধিদপ্তর, বাংলাদেশ দ্বারা পরিচালিত। বিদ্যালয়টি ১৯৯৬ সালে স্থানীয় সমাজসেবক আলহাজ্জ মোঃ শাহিদুল্লাহ (আকা শ্যামল) প্রতিষ্ঠা করেন।


title: জৈনধর্মে ঈশ্বর

text: জৈনধর্মে ঈশ্বর ধারণাটি অন্যান্য ধর্মের ঈশ্বর ধারণার তুলনায় অনেকটাই স্বতন্ত্র। জৈনধর্মে ঈশ্বরত্বকে প্রত্যেক আত্মার অন্তর্নিহিত গুণ মনে করা হয়। জৈন বিশ্বাস অনুসারে, আত্মার এই গুণটি কর্ম-সংক্রান্ত বিষয়ের সংযোগের কারণে প্রচ্ছন্ন থাকে। যে সকল আত্মা অনন্ত আনন্দ, অনন্ত শুদ্ধ জ্ঞান (‘কেবল জ্ঞান’), অনন্ত শক্তি ও অনন্ত অন্তর্দৃষ্টি অর্জন করতে সমর্থ হন, তাঁদেরই জৈনধর্মে ‘ঈশ্বর’ বলা হয়। ব্রহ্মাণ্ডের অভিপ্রকাশ, সৃষ্টি ও পালনের জন্য দায়ী সৃষ্টিকর্তা দেবতার ধারণাটি জৈনধর্মে প্রত্যাখ্যান করা হয়। জৈন মতবাদ অনুসারে, ব্রহ্মাণ্ড ও তার উপাদানগুলি (আত্মা, বস্তু, মহাকাশ, কাল ও গতির নিয়মাবলি) সর্বদাই বিদ্যমান। সকল উপাদান ও কর্ম পরিচালিত হয় বিশ্বজনীন প্রাকৃতিক বিধান অনুসারে। জগত-বহির্ভূত আত্মা ব্রহ্মাণ্ডের ন্যায় জাগতিক বস্তুকে প্রভাবিত করতে পারেন না।


title: জৈনধর্মে ঈশ্বর

text: সাধারণ দৃষ্টিকোণ থেকে দেখলে, প্রত্যেক জীবিত সত্ত্বার আত্মা সকল দিক থেকেই যথাযথ এবং সকল প্রকার কর্মের বন্ধন থেকে মুক্ত। এই ধরনের আত্মাকেই ‘ঈশ্বর’ বা ‘ঈশ্বরীয় গুণসম্পন্ন আত্মা’ মনে করা হয়। এই ‘ঈশ্বর’ ধারণাটি কেবলমাত্র সেই সব আত্মার ক্ষেত্রেই প্রযোজ্য, যে আত্মার মধ্যে ঈশ্বরীয় গুণগুলি নিজস্ব অন্তর্নিহিত প্রকৃতি অনুসারে প্রকাশিত হয়েছে।


title: জৈনধর্মে ঈশ্বর

text: "রত্নকরন্দ শ্রাবকাচার" (একটি প্রধান জৈন ধর্মগ্রন্থ) অনুসারে:


title: জৈনধর্মে ঈশ্বর

text: জৈন বিশ্বাস অনুসারে, ঈশ্বরত্ব প্রত্যেক আত্মার (বা প্রত্যেক জীবিত সত্ত্বার) একটি অন্তর্নিহিত গুণ। এই গুণের বৈশিষ্ট্য হল অনন্ত আনন্দ, অনন্ত শক্তি, অনন্ত শুদ্ধ জ্ঞান (‘কেবল জ্ঞান’) অনন্ত অন্তর্দৃষ্টি এবং গণনাযোগ্য অন্যান্য অনন্ত গুণাবলির যথাযথ অভিপ্রকাশ। এই বিষয়টি দুটি দৃষ্টিকোণ থেকে দেখা যায়। প্রথমত, আত্মাকে দেখা যায় আত্মারই দৃষ্টিকোণ থেকে। "সময়সার", "নিয়মসার" ও "প্রবচনসূত্র" নামক গূঢ় ও গুপ্ত গ্রন্থগুলিতে এই দৃষ্টিকোণ থেকে আত্মার গুণাবলি, যথাযথ গঠনভঙ্গিমা, উপাদান ও প্রকৃতি এবং আত্মা ও আত্মার সূত্র গুণাবলি থেকে উদ্ভুত বিভিন্ন অবস্থার ব্যাখ্যা দেওয়া হয়েছে। দ্বিতীয়ত, আত্মাকে আত্মার থেকে ভিন্ন বস্তু এবং সেগুলির সঙ্গে আত্মার সম্পর্কের দৃষ্টিকোন থেকে দেখা। এই মত অনুসারে, আত্মার গুণাবলি কর্মের কারণে প্রচ্ছন্ন থাকে। জৈনধর্মে কর্ম হল প্রকৃতির মৌলিক উপাদান। যিনি সঠিক বিশ্বাস, সঠিক জ্ঞান ও সঠিক আচরণের মাধ্যমে কর্মের বন্ধন ছিন্ন করতে পারেন, তাঁকেই একজন ‘ঈশ্বর’ বলা চলে। আত্মার এই যথার্থতাকে বলা হয় ‘কেবলী’। একজন ঈশ্বর কেবলী ভাব অর্জন করে মুক্ত আত্মায় পরিণত হন। দুঃখ, জন্ম ও মৃত্যুর ধারাবাহিক চক্র, জগত, কর্ম এবং দেহের থেকে মুক্তি লাভ করেন। এটিকে বলা হয় ‘নির্বাণ’ বা মোক্ষ।


title: জৈনধর্মে ঈশ্বর

text: জৈনধর্ম জ্ঞান লাভের জন্য কোনও সর্বোচ্চ সত্ত্বার উপর নির্ভরশীলতার শিক্ষা দেয় না। তীর্থঙ্করেরা হলেন পথপ্রদর্শক ও শিক্ষক। তাঁরা জ্ঞানলাভের মার্গদর্শন করান। তবে জ্ঞানলাভের জন্য ব্যক্তিকে নিজেকে সংগ্রাম করতে হয়। নৈতিক পুরস্কার ও যন্ত্রণাগুলি কোনও দিব্য সত্ত্বার কাজ নয়। এগুলি বিশ্বের একটি অন্তর্নিহিত নৈতিক শৃঙ্খলার ফল। এটি একটি স্বয়ংক্রিয় যন্ত্রস্বরূপ। তাই ব্যক্তি কর্মের মাধ্যমে নিজ কর্মের ফল ভোগ করেন।


title: জৈনধর্মে ঈশ্বর

text: জৈনরা বিশ্বাস করেন, জ্ঞান ও সকল কর্মের বন্ধন থেকে সর্বোচ্চ মুক্তি লাভ করার জন্য ব্যক্তিকে অবশ্যই নৈতিক আদর্শগুলি পালন করতে হবে। শুধুমাত্র চিন্তার ক্ষেত্রে নয়, বাক্য ও কার্যের ক্ষেত্রেও এই আদর্শগুলি পালন করা আবশ্যিক। জীবনব্যাপী কাজের মাধ্যমে এই অনুশীলনকে বলা হয় ‘মহাব্রত’ পালন।


title: জৈনধর্মে ঈশ্বর

text: ঈশ্বরদের দুইভাগে ভাগ করা যায়। যথা: সাকার ঈশ্বর, যাঁরা ‘অরিহন্ত’ নামে পরিচিত এবং নিরাকার ঈশ্বর, যাঁরা ‘সিদ্ধ’ নামে পরিচিত। জৈনধর্মে ‘দেবী’ ও ‘দেব’দের স্বর্গবাসী আত্মা মনে করা হয়। তাঁর পূর্ব পূর্ব জন্মে সৎ কর্মের আচরণের ফলে স্বর্গবাসী হওয়ার সুযোগ পেয়েছেন। এই আত্মাদের স্বর্গবাসের কাল নির্দিষ্ট। এই সময়কাল উত্তীর্ণ হলে তাঁদেরও মোক্ষ লাভ করার জন্য আবার মানুষ রূপে পুনর্জন্ম গ্রহণ করতে হয়।


title: জৈনধর্মে ঈশ্বর

text: এই জন্য জৈনধর্মে ঈশ্বরের সংখ্যা অনন্ত। সকলেই গুণাবলির অভিপ্রকাশের ক্ষেত্রে সমান, মুক্ত ও অনন্ত। আত্মা ও কর্ম জৈনধর্মে পৃথক। আত্মা সজীব এবং কর্ম নির্জীব। যাঁরা জ্ঞান লাভের অবস্থায় থাকেন এবং পরে জ্ঞান লাভ করেন, জৈনধর্মে তাঁদেরই ‘ঈশ্বর’ বলা হয়। তাই যে সত্ত্বারা (‘অরিহন্ত’) সর্বোচ্চ জ্ঞান (‘কেবল জ্ঞান’) অর্জন করেছেন, তাঁদের ‘ঈশ্বর’ বলে পূজা করা হয়। ঈশ্বরত্বের গুণ সকলের ক্ষেত্রে এক ও সমান। জৈনধর্মকে কখনও কখনও একটি ঈশ্বর-নিরপেক্ষ ধর্ম মনে করা হয়। যদিও ঈশ্বর ধারণার সংজ্ঞা অনুসারে এটিকে নাস্তিক্যবাদী বা বহু-ঈশ্বরবাদী ধর্মও বলা যায়।


title: জৈনধর্মে ঈশ্বর

text: জৈনধর্মে ‘পঞ্চ-পরমেষ্টী’রা (সংস্কৃত ভাষায় যার অর্থ ‘পাঁচ সর্বোচ্চ সত্ত্বা’) হলেন ধর্মীয় কর্তৃপক্ষ কর্তৃক নির্দিষ্ট পদমর্যাদাক্রমে ন্যস্ত পাঁচ প্রকারের সর্বোচ্চ পূজনীয় সত্ত্বা। এই পাঁচ ধরনের সর্বোচ্চ সত্ত্বারা হলেন:


title: জৈনধর্মে ঈশ্বর

text: যে মানব সকল অন্তর্নিহিত কামনাবাসনা জয় এবং অনন্ত সত্য জ্ঞান (‘কেবল জ্ঞান’) অর্জন করতে পারেন, তাঁকেই জৈনধর্মে ‘অরিহন্ত’ নামে পূজা করা হয়। তাঁদের বলা জয় ‘জিন’ (বিজয়ী) বা ‘কেবলী’ (সর্বজ্ঞ সত্ত্বা)। অরিহন্ত হলেন এমন এক আত্মা যিনি সকল কামনা ধ্বংস করেছেন, যাঁর কোনও বন্ধন নেই এবং কোনও বাসনাও নেই। এই কারণেই তিনি চারটি ‘ঘাটিয়া কর্ম’ ধ্বংস করতে সমর্থ হয়েছেন এবং ‘কেবল জ্ঞান’ অর্জন করে সর্বজ্ঞ হয়েছেন। এই ধরনের আত্মার তবু একটি শরীর ও চারটি ‘অঘাটিয়া কর্ম’ থাকে। নিজেদের মানবজীবনের শেষে অরিহন্তেরা সকল অবশিষ্ট অঘাটিয়া কর্ম ধ্বংস করে সিদ্ধত্ব প্রাপ্ত হন। দুই ধরনের ‘কেবলী’ বা ‘অরিহন্ত’ আছেন:


title: জৈনধর্মে ঈশ্বর

text: ‘তীর্থঙ্কর’ শব্দটির অর্থ ‘তীর্থের প্রতিষ্ঠাতা’। জৈনধর্মে ‘তীর্থ’ শব্দটির অর্থ ‘সমুদ্রের মধ্যে দিয়ে যাওয়া একটি গমনযোগ্য পথ’। তীর্থঙ্করেরা জন্ম ও মৃত্যুর অনন্ত সমুদ্রের মধ্য দিয়ে ‘গমযোগ্য পথে’র সন্ধান দেন। জৈন বিশ্বজনীন সময়চক্র অনুসারে, অবসর্পিণী যুগে ঋষভনাথ ছিলেন প্রথম তীর্থঙ্কর এবং মহাবীর ছিলেন শেষ তীর্থঙ্কর।


title: জৈনধর্মে ঈশ্বর

text: তীর্থঙ্কররা শ্রমণ, শ্রমণী, শ্রাবক ও শ্রাবিকা নিয়ে গঠিত চতুর্মুখী সংঘের পুনরুজ্জীবন ঘটান। জৈন সাহিত্য অনুসারে, প্রত্যেক বিশ্বজনীন সময়চক্রের অর্ধেক কালে ঠিক ২৪ জন তীর্থঙ্কর কৃপা করেন। তীর্থঙ্করদের বলা যায় শিক্ষক ঈশ্বর। তাঁরা জৈন দর্শন শিক্ষা দেন। জৈন ও হিন্দুধর্মে দেবপূজার নিয়মে কিছু সাদৃশ্য থাকলেও, দেবতা হিদেবে তীর্থঙ্করেরা হিন্দু দেবমণ্ডলীর দেবদেবীগণের অনুরূপ নন। তীর্থঙ্করেরা মুক্ত। তাঁরা ব্রহ্মাণ্ডের অপর কিছুর সঙ্গে কোনও প্রকার আদানপ্রদানের উর্ধ্বে। তাঁরা কোনও রকম সৃজনশীল কাজে লিপ্ত থাকেন না। প্রার্থনার উত্তরে মধ্যস্থতা করার যোগ্যতা বা ক্ষমতাও তাঁদের নেই।


title: জৈনধর্মে ঈশ্বর

text: ‘তীর্থঙ্কর-নাম-কর্ম’ হল এক বিশেষ ধরনের কর্ম। এই কর্মের বন্ধনে এক আত্মা তীর্থঙ্করের সর্বোচ্চ সত্ত্বায় উত্তীর্ণ হন।


title: জৈনধর্মে ঈশ্বর

text: নির্বাণ লাভের সময় সকল অরিহন্তই ‘সিদ্ধ’ বা মুক্ত আত্মায় পরিণত হন। সিদ্ধ হলেন এমন এক আত্মা, যিনি জন্ম ও মৃত্যুর ক্রমিক চক্রের থেকে নিষ্কৃতি লাভ করেছেন। এমন আত্মা নিজের সত্য সত্ত্বাটিকে জানতে পেরে সকল কর্ম ও দেহের বন্ধন থেকে মুক্ত হয়ে যান। তিনি নিরাকার। অনন্ত আনন্দ, অনন্ত অন্তর্দৃষ্টি, অনন্ত জ্ঞান ও অনন্ত শক্তির অধিকারী হয়ে তিনি ব্রহ্মাণ্ডের শীর্ষদেশে ‘সিদ্ধশিলা’ (মুক্ত আত্মাদের রাজ্য) নামক স্থানে বাস করেন।


title: জৈনধর্মে ঈশ্বর

text: "আচারাঙ্গ সূত্র" (১.১৯৭) গ্রন্থে সিদ্ধদের সম্পর্কে বলা হয়েছে:


title: জৈনধর্মে ঈশ্বর

text: সিদ্ধত্ব হল সকল আত্মার সর্বোচ্চ লক্ষ্য। অসংখ্য আত্মা সিদ্ধ হয়েছেন এবং আরও অসংখ্য আত্মা সিদ্ধ হবেন। জৈনধর্ম অনুসারে, ঈশ্বরত্ব কয়েকজন সর্বজ্ঞ ও শক্তিমান সত্ত্বার একচেটিয়া অধিকার নয়। সঠিক ধারণা, জ্ঞান ও আচরণের মাধ্যমে সকল আত্মা আত্মস্বরূপ উপলব্ধি করে সিদ্ধত্ব অর্জন করতে পারেন। এই অনন্ত আনন্দের অবস্থা লাভ করে এবং সকল কামনা ধ্বংস করে আত্মা আর জাগতিক বিষয় নিয়ে চিন্তা করেন না এবং ব্রহ্মাণ্ডের কাজকর্মেও হস্তক্ষেপ করেন না। কারণ, কোনও ধরনের ক্রিয়াকর্ম বা কামনা পুনরায় কর্মের বন্ধনে আত্মাকে আবদ্ধ করে এবং সেক্ষেত্রে মুক্তি লুপ্ত হয়।


title: জৈনধর্মে ঈশ্বর

text: জৈনরা এই কামনাবাসনাহীন দেবতাদের উদ্দেশ্যে প্রার্থনা জানান। তাঁদের থেকে বিশেষ কিছু লাভ করার উদ্দেশ্যে তাঁরা প্রার্থনা করেন না। যে গুণাবলি কর্মের বন্ধন ধ্বংস করে ঈশ্বরত্ব লাভে সহায়ক হয়েছে, সেই গুণাবলির প্রতিই তাঁরা প্রার্থনা জানান। ‘বন্দেতদ্গুনলব্ধায়’ (‘সেই দেবতাদের গুণাবলির প্রতি আমরা প্রার্থনা জানাই সেই সব গুণাবলি অর্জনের জন্য’) শব্দটির মাধ্যমে এই ধারণাটি আরও স্পষ্ট হয়।


title: জৈনধর্মে ঈশ্বর

text:
অ্যানি ভ্যালেলির মতে:
জৈন বিশ্বতত্ত্বে ‘দেব’ বা দৈব সত্ত্বাগুলির বিস্তারিত বিবরণ পাওয়া যায়। তবে এই সত্ত্বারা সৃষ্টিকর্তা বা ঈশ্বর – কোনও অর্থেই গৃহীত হয়নি। অন্যান্য জীবিত সত্ত্বার মতো তাঁরাও দুঃখ ও পরিবর্তনের মুখাপেক্ষী। এঁদের মৃত্যুও অবশ্যম্ভাবী।


title: জৈনধর্মে ঈশ্বর

text: জৈনধর্মে তীর্থঙ্করদের সহচর রূপে ‘শাসনদেবতা’ ও ‘শাসনদেবী’দের অস্তিত্বের বিবরণ পাওয়া যায়। এঁরা তীর্থঙ্করদের দিব্য প্রচার সভা ‘সমবসরণ’ সৃজন করেন। এই ধরনের দৈব সত্ত্বারা নিম্নোক্ত শ্রেণিতে বিভক্ত:


title: জৈনধর্মে ঈশ্বর

text: যে সব আত্মারা সৎ কর্মের অনুষ্ঠান করেন, তাঁরা স্বর্গে দেবতা রূপে জন্মগ্রহণ করেন। তাঁর জীবনকাল বেশ দীর্ঘ। তবে সৎ কর্মের প্রভাব ফুরালে তাঁরা কর্মের ফল অনুসারে আবার মানবলোক, পশুলোক বা নরকে জন্মগ্রহণ করেন। এই সকল দেবগণ মুক্ত নন। তাঁদের আসক্তি ও কামনাবাসনা রয়েছে। তাই তাঁরা পূজনীয়ও নন।


title: জৈনধর্মে ঈশ্বর

text:
আচার্য হেমচন্দ্র এই ধরনের দেবপূজার সমালোচনা করে লিখেছেন:
এই ধরনের দেবতাদের পূজাকে ‘মিথ্যাত্ব’ বা ভ্রান্ত বিশ্বাস বলা হয়। মনে করা হয়, এই ধরনের পূজা মানুষকে কর্মের বন্ধনে আবদ্ধ করে।


title: জৈনধর্মে ঈশ্বর

text:
জৈন ধর্মগ্রন্থে ব্রহ্মাণ্ডের সৃষ্টিকর্তা রূপে ঈশ্বরের ধারণাটি প্রত্যাখ্যান করা হয়েছে। আরও বলা হয়েছে যে, কোনও জীবিত সত্ত্বার কর্মের জন্য দায়ী বা কর্মের কারণস্বরূপ কোনও ঈশ্বরের অস্তিত্ব নেই। খ্রিস্টীয় ১২শ শতাব্দীতে আচার্য হেমচন্দ্র "যোগশাস্ত্র" গ্রন্থে ব্রহ্মাণ্ড সম্পর্কে জৈন দৃষ্টিভঙ্গি বর্ণনা করতে গিয়ে লিখেছেন:
শাস্ত্রীয় নির্দেশবাক্য ছাড়াও সৃষ্টিতত্ত্ব-সংক্রান্ত ধারণাগুলির প্রত্যাখ্যান করার জন্য জৈনরা ন্যায় ও অবরোহী যুক্তিবাদের প্রয়োগ ঘটিয়ে থাকেন। জৈন আচার্যগণ বৈদিক, সাংখ্য, মীমাংসা, বৌদ্ধ ও অন্যান্য দর্শনে দৈবত্ব ও ব্রহ্মাণ্ড সম্পর্কে ধারণাগুলি পর্যালোচনা করেন। তারপর বিতর্কের মাধ্যমে তাঁরা সেগুলি প্রত্যাখ্যান করেন। আচার্য জিনসেন তাঁর "মহাপুরাণ" গ্রন্থে সবচেয়ে সুস্পষ্টভাবে এই প্রত্যাখ্যানের ব্যাখ্যা দিয়েছেন। কার্ল স্যাগান তাঁর "কসমস" গ্রন্থে জিনসেনের উক্ত গ্রন্থটি থেকে নিম্নোক্ত অংশটি উদ্ধৃত করেন:


title: অলিম্পিকে ক্রোয়েশিয়া

text: ক্রোয়েশিয়া স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯২ সালে এবং তারপর থেকে প্রতিটি গ্রীষ্মকালীন ও শীতকালীন গেমসে অংশগ্রহণ করে আসছে।


title: অলিম্পিকে ক্রোয়েশিয়া

text: ক্রোয়েশিয়ার জাতীয় অলিম্পিক কমিটি ক্রোয়েশীয় অলিম্পিক কমিটি ১৯৯১ সালে গঠিত হলেও আন্তর্জাতিক অলিম্পিক কমিটির স্বীকৃতি পায় ১৯৯৩ সালে।


title: ওয়াজেদ আলি শাহ

text: ওয়াজেদ আলি শাহ () (৩০ জুলাই ১৮২২ – ১ সেপ্টেম্বর ১৮৮৭) ছিলেন আওধের নবাব। তিনি ১৩ ফেব্রুয়ারি ১৮৪৭ থেকে ১১ ফেব্রুয়ারি ১৮৫৬ পর্যন্ত ক্ষমতায় ছিলেন।


title: ওয়াজেদ আলি শাহ

text: ১৮৫৬ সালে তার রাজ্য ব্রিটিশরা অধিকার করে নেয়। এরপর তিনি কলকাতার মেটিয়াবুরুজে নির্বাসিত হন। বাকি জীবন তিনি পেনশন নিয়ে অতিবাহিত করেন। ব্যক্তিজীবনে তিনি একজন কবি এবং শিল্পের পৃষ্ঠপোষক ছিলেন।


title: ওয়াজেদ আলি শাহ

text: ওয়াজিদ আলি অযোধ্যা হারালেন ৭ ফেব্রুয়ারি ১৮৫৬, লখনউ ছাড়লেন সে বছরেরই ১৩ মার্চ, কলকাতা এলেন ৬ মে। তৎকালীন মেটিয়াবুরুজ (বর্তমান গার্ডেনরিচ)এ তার নির্বাসনের কাল অতিবাহিত করেন।


title: ওয়াজেদ আলি শাহ

text: কেউ কেউ তাঁকে হিন্দুস্তানি থিয়েটারের প্রথম নাট্যকার বলে বর্ণনা করেছেন। তখনও তিনি নবাব হননি, ১৮৪৩ সালে ভাই সিকন্দর হাসমতের সম্মানে এক জলসার আয়োজন করেন ওয়াজিদ আলি। সেখানে নিজের লেখা নাটক ‘রাধা কানহাইয়া কা কিস্সা’ মঞ্চস্থ করেন। এই কিস্সাকেই বলা যায় প্রথম আধুনিক উর্দু নাটক। কৃষ্ণ ছিলেন তাঁর রোল মডেল। যমুনাতীরে পূর্ণিমা রাতে গোপিনীদের সঙ্গে কৃষ্ণের লীলা নবাবের চিরকালীন অনুপ্রেরণা ছিল। কৃষ্ণের রাসলীলা থেকেই লখনউয়ে ‘রহস’-এর সৃষ্টি। ওয়াজিদ আলির রহস বস্তুত অপেরা, যেখানে তিনি ব্রজ অঞ্চলে কৃষ্ণের জীবন নিয়ে প্রচলিত নৃত্যের সঙ্গে নিজস্ব কত্থকের কম্পোজিশন মিলিয়েছিলেন। রহস নাটক হল নৃত্যনাট্য, যেখানে নির্দিষ্ট গল্প থাকত। লখনউয়ে নবাবির সময় ওয়াজিদ আলি মোট চারটি জলসার আয়োজন করেন, আর মেটিয়াবুরুজে ১৮৫৯ থেকে ১৮৭৫-এর মধ্যে অন্তত ২৩টি। ১৮৬১ থেকে মেটিয়াবুরুজে নিয়মিত ‘রাধা কানহাইয়া কা কিস্সা’ মঞ্চস্থ হয়েছে, সেখানে তা আরও পরিণত।


title: ওয়াজেদ আলি শাহ

text: মেটিয়াবুরুজের দরবার যন্ত্রসংগীতেও তুলনাহীন। ‘তারিখ-ই-পরিখানা’-য় ওয়াজিদ লিখেছেন, তিনি বিখ্যাত সেতারি কুতুব আলি খানের কাছে সেতার শেখেন। সেনি ঘরানার উস্তাদ বসত খান মেটিয়াবুরুজে রবাব নিয়ে আসেন। সুরশৃঙ্গারও তাঁরই আনা, ওয়াজিদ এই যন্ত্রটিকে জনপ্রিয় করেন। ছিলেন বিখ্যাত বিনকার ও রবাবিয়া কাসিম আলি খান। ওয়াজিদের আহ্বানে কালীপ্রসন্ন বন্দ্যোপাধ্যায় তাঁর দরবারে সুরবাহার বাজিয়েছিলেন। এই দরবারেই নাকি উস্তাদ নিয়ামতুল্লা খান আধুনিক সরোদ সৃষ্টি করেন। এগারো বছর তিনি ওয়াজিদ আলির কাছে ছিলেন। ওয়াজিদ তবলাকেও এ শহরে জনপ্রিয় করেন। সানাই, এসরাজের সঙ্গেও জড়িয়ে তাঁর নাম।


title: ওয়াজেদ আলি শাহ

text: সুদীপ্ত মিত্র সবিস্তারে দেখিয়েছেন, কলকাতার আরও অনেক ঐতিহ্যের সূচনাই মেটিয়াবুরুজে। আলিপুর চিড়িয়াখানার জন্ম ১৮৭৬-এ, তার অনেক আগেই নিজস্ব বিশাল চিড়িয়াখানা তৈরি করেন ওয়াজিদ আলি। সেখানে জীবজন্তুর সংখ্যা ও বৈচিত্র ছিল ঈর্ষণীয়। ‘দমপোখ্‌ত’ বা ঢিমে আঁচে রান্না তিনিই নিয়ে আসেন কলকাতায়, বিশেষ করে বিরিয়ানি। বিরিয়ানিতে আলুর প্রচলনও তাঁর হাতেই কি না, তা নিয়ে অবশ্য বিতর্ক আছে। লখনউ পানের কদর আজও কম নয়।


title: বেগম হজরত মহল

text: বেগম হজরত মহল (; আনুমানিক ১৮২০ - ৭ এপ্রিল ১৮৭৯) ছিলেন আওধের বেগম এবং ওয়াজেদ আলি শাহর স্ত্রী। ওয়াজেদ আলি শাহ কলকাতায় নির্বাসিত হওয়ার পর তিনি আওধের রাষ্ট্রীয় দায়িত্ব নেন। সিপাহী বিদ্রোহের সময় তিনি ইস্ট ইন্ডিয়া কোম্পানির বিরুদ্ধে বিদ্রোহ করেছিলেন। তবে শেষ পর্যন্ত তিনি পরাজিত হন। তিনি নেপালে আশ্রয় নেন। ১৮৭৯ সালে কাঠমান্ডুতে তার মৃত্যু হয়।


title: বেগম হজরত মহল

text: বেগম হজরত মহলের কবর কাঠমান্ডুর কেন্দ্রে জামে মসজিদের নিকটে অবস্থিত।কবরটি বিখ্যাত দারবার মার্গ থেকে দূরে নয়। জামে মসজিদ কমিটি এর তদারক করে থাকে। ১৯৬২ সালের ১৫ আগস্ট লখনৌয়ের হজরতগঞ্জের পুরনো ভিক্টোরিয়া পার্কে তাকে সম্মান জানানো হয়। ১৯৮৪ সালের ১০ মে ভারত সরকার তার সম্মানে ডাকটিকেট প্রকাশ করে।


title: নাসিরউদ্দিন মাহমুদ

text: নাসিরউদ্দিন মাহমুদ, নাসিরউদ্দিন ফিরোজ শাহ (শাসনকাল: ১২৪৬–১২৬৬) ছিলেন দিল্লির মামলুক সালতানাতের ৮ম সুলতান। তিনি নাসিরউদ্দিন মাহমুদের পুত্র ও সুলতান ইলতুতমিশের পৌত্র ছিলেন। ইলতুতমিশ তাকে তার বাবার নাম প্রদান করেছিলেন। আলাউদ্দিন মাসুদ ক্ষমতাচ্যুত হওয়ার পর তিনি মসনদে বসেন।


title: নাসিরউদ্দিন মাহমুদ

text: মাহমুদ ধার্মিক হিসেবে পরিচিত ছিলেন। নামাজ এবং কুরআন লিপিবদ্ধকরণে তিনি অনেক সময় ব্যয় করতেন। তার শ্বশুর গিয়াসউদ্দিন বলবন মূলত শাসনকাজ তদারক করতেন।


title: নাসিরউদ্দিন মাহমুদ

text: ১২৬৬ সালে মাহমুদ নিঃসন্তান অবস্থায় মৃত্যুবরণ করার পর বলবন মসনদে বসেন।


title: নাসিরউদ্দিন মাহমুদ

text: নাসিরউদ্দিন মাহমুদ সহজসরল জীবন যাপন করতেন। নিজের হাতে কুরআন বিক্রি করে তিনি ব্যক্তিগত খরচের ব্যস্থা করতেন। তার কোনো চাকর ছিল না এবং তার স্ত্রী পরিবারের জন্য খাবার রান্না করতেন।


title: গিয়াসউদ্দিন বলবন

text:
গিয়াসউদ্দিন বলবন (reigned: 1266–86) () ছিলেন দিল্লির ৯ম মামলুক সুলতান,
মামলুক বংশকে দাস বংশ বলা হয়ে থাকে।। তিনি প্রথমে নাসিরউদ্দিন মাহমুদের উজির ছিলেন। নাসিরউদ্দিন নিঃসন্তান অবস্থায় মারা যাওয়ার পর বলবন মসনদে বসেন।
বলবন ১২৬৬ থেকে ১২৮৬ সালে মৃত্যুর পূর্ব পর্যন্ত শাসন করেছেন। তার জ্যেষ্ঠ পুত্র মুহাম্মদ খান মঙ্গোলদের বিরুদ্ধে যুদ্ধে নিহত হয়েছিলেন। আরেকপুত্র নাসিরউদ্দিন বুগরা খান বাংলার শাসক হিসেবে থাকা পছন্দ করতেন। তাই বলবন তার পৌত্র কায়খসরুকে উত্তরাধিকারী মনোনীত করেন। তবে তার মৃত্যুর পর অভিজাত ব্যক্তিরা কায়কোবাদকে সুলতান মনোনীত করে।


title: গিয়াসউদ্দিন বলবন

text: আসল নাম=উলুঘ খাঁ


title: মুইজউদ্দিন কায়কোবাদ

text: মুইজউদ্দিন কায়কোবাদ (শাসনকাল ১২৮৭ – ১৪ অক্টোবর ১২৯০) ছিলেন দিল্লির ১০ম মামলুক সুলতান। তিনি ছিলেন বাংলার সুলতান বুগরা খানের পুত্র।


title: মুইজউদ্দিন কায়কোবাদ

text: পুত্র মুহাম্মদের মৃত্যুর পর গিয়াসউদ্দিন বলবন তার পুত্র বুগরা খানকে উত্তরাধিকারী মনোনীত করতে চেয়েছিলেন। কিন্তু বুগরা খান বাংলার গভর্নর হিসেবে থাকা শ্রেয় বিবেচনা করেছিলেন। তাই বলবন তার পৌত্র ও মুহাম্মদের পুত্র কায়খসরুকে উত্তরাধিকারী মনোনীত করেন। তবে বলবনের মৃত্যুর পর অভিজাতরা বুগরা খানের পুত্র কায়কোবাদকে মসনদে বসায়।


title: শামসউদ্দিন কায়ুমারস

text: কায়ুমারস (শাসনকাল: ১২৮৬–১৩ জুন ১২৯০) ছিলেন দিল্লির শেষ মামলুক সুলতান।


title: বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেত্রী

text: শ্রেষ্ঠ পার্শ্বচরিত্রে অভিনেত্রীর জন্য জাতীয় চলচ্চিত্র পুরস্কার বাংলাদেশের চলচ্চিত্রের পার্শ্বচরিত্রে অভিনেত্রীদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৫ সাল থেকে প্রতি বছর দেওয়া হয়। আনোয়ারা সর্বাধিক সাতবার এই পুরস্কার লাভ করেন। রওশন জামিল, মেহবুবা মাহনূর চাঁদনী, চম্পা, নিপুণ আক্তার, ও ববিতা দুইবার করে এই পুরস্কার লাভ করেন। শাবানা ১৯৭৭ সালের "জননী" চলচ্চিত্রের জন্য এই পুরস্কার পেলেও তিনি তা প্রত্যাখান করেন।


title: চারচালা

text: চারচালা হল বাংলার মন্দির স্থাপত্যের একটি শৈলী। এই ধরনের মন্দিরে চারটি ত্রিকোণাকৃতি কর্তিত অংশ দ্বারা নির্মিত একটি বাঁকানো ছাদ দেখা যায়।


title: বঙ্কিম সর্দার কলেজ

text: বঙ্কিম সর্দার কলেজ হল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলায় ট্যাংরাখালিতে অবস্থিত একটি স্নাতক কলেজ। এটি ১৯৫৫ সালে প্রতিষ্ঠিত হয়। এই কলেজটি কলকাতা বিশ্ববিদ্যালয় কর্তৃক অনুমোদিত। কলেজটি ক্যানিং মহকুমায় অবস্থিত


title: বঙ্কিম সর্দার কলেজ

text: বঙ্কিম সর্দার কলেজের বিভাগগুলি হল:


title: বঙ্কিম সর্দার কলেজ

text: এই কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত।


title: রেয়াজউদ্দীন বাজার

text: রেয়াজউদ্দীন বাজার চট্টগ্রাম শহরের একটি ঐতিহাসিক বাজার। এটি চট্টগ্রাম রেলওয়ে ষ্টেশনের নিকট অবস্থিত।


title: রেয়াজউদ্দীন বাজার

text: চট্টগ্রাম নোয়াখালী অঞ্চলের প্রথম গ্র্যাজুয়েট শেখ রিয়াজউদ্দিন আহমদ সিদ্দিকীর নামে এই বাজারের নামকরণ হয়। চট্টগ্রাম রেলওয়ে স্টেশনের নিকট জঙ্গলাকীর্ণ বিশাল অঞ্চল তিনি কম দামে কিনে নেন এবং এই বাজারটি প্রতিষ্ঠা করেন।


title: মাহালী

text: মাহালী ভারতীয় উপমহাদেশে বসবাসকারী একটি ক্ষুদ্র জাতিসত্তা। সুপ্রাচীন কাল থেকেই এরা এই ভূখন্ডে বসবাস করে আসছে, মূলত অস্ট্রোরয়েড জাতিসত্তাগুলোর বংশধর এরা। বর্তমানে ভারতের পশ্চিমবঙ্গ, আসাম, ঝাড়খন্ড ও বাংলাদেশে এদের বসবাস। বাংলাদেশে এদের জনসংখ্যা প্রায় ৪০ হাজার, এরা বাংলাদেশের উত্তরবঙ্গের বিভিন্ন জেলায় ছড়িয়ে ছিটিয়ে বাস করে যেমন তানোর, চাপাইনবাবগঞ্জ, রাজশাহী, নওগা, জয়পুরহাট, রংপুর, দিনাজপুর, গাইবান্ধা ইত্যাদি। জাতিসত্তাগতভাবে এরা সাঁওতাল জাতিগোষ্ঠীর কাছাকাছি হলেও এরা পৃথক একটি জাতিসত্তা যাদের রয়েছে নিজস্ব ভাষা-সংস্কৃতি,সামাজিক আচার-বিধান ও ধর্মীয় বিশ্বাস। জাতিসত্তাগতভাবে অনান্য ক্ষুদ্র জাতিগোষ্ঠীর মতই এরা প্রান্তিক জনগোষ্ঠী এবঙ্গি ক্রমাগত অস্তিত্ব রক্ষার তাগিদে সংগ্রামরত। বাংলাদেশে অনান্য জাতিসত্তার অস্তিত্ব স্বীকার করা হলেও সরকারীভাবে মাহালী জাতিগোষ্ঠীর জনগণ আজও স্বীকৃতি প্রাপ্ত হয়নি, বর্তমানে সান্তাল ও মাহালী একটি জাতিসত্তা হিসেবে দেখা হয় যদিও তা সম্পূর্ণ পৃথক।


title: মাহালী

text: শারীরিক গঠনের দিক থেকে মাহালীরা মূলত এ ভূখন্ডের অস্ট্রিক গোত্রভুক্ত। এদের গায়ের রং তামাটে,কম উচ্চতা,কালো চুল (কোকড়ানো),নাক ছোট ও সুঠাম দেহ ইহাই এদের শারীরিক বৈশিষ্ট। মাহালী জাতিসত্তা খুবই শান্তিপ্রিয়, এদের প্রধান পেশা বাশ ও বেতের দ্বারা নির্মিত বিভিন্ন কুটিরশিল্পজাত দ্রব্য তৈরী পাশাপাশি এরা কৃষিকাজের সঙ্গেও যুক্ত তবে বর্তমানে তা অনেক কমে গিয়েছে। বাশ ও বেতের কুটিরশিল্পের কাজ মাহালীরা সুপ্রাচীনকাল থেকেই করে আসছে এটি অনেকটা তাদের সংস্কৃতির অংশ।


title: মাহালী

text: মাহালী জাতিসত্তার মাতৃভাষা মাহালী, তবে এ ভাষার কথ্য রূপ থাকলেও এর লেখ্যরূপ নেই। তবে রোমান হরফে মাহালী ভাষা লেখার প্রচলন রয়েছে। মাহালী জাতিগোষ্ঠী অতীতে সনাতন ধর্মের অনুসারী ছিলো তবে বররতমানে তারা খ্রিস্টান হয়েছে। মাহালী জাতিসত্তার পুরুষদের ঐতিহ্যবাহী পোশাক পুরুষদের জন্য ছিলো ধুতি আর মেয়েরা পাঞ্চি পারহাট(লুংগি ও ওড়নার সংমিশ্রিত পোশাক) নামক পোশাক পরিধান করতো।


title: মাহালী

text: মেয়েরা বিভিন্ন ধরনের গহনা ব্যবহার করতো যা সাধারণত রূপার তৈরী হত যেমন, হাতে বালা বা বাজু,মিশি(এক ধরনের প্রসাধনী যা দাতে লাগানো হতো, এটি দাত সাদা ও এর চারপাশে কালো রং করে সৌন্দর্য বৃদ্ধি করতো।), পায়ে বাক এবং পায়ের আংগুলে বাটরী ব্যবহার করা হতো, এছাড়াও মাজায় বিছা,মাথায় পানপাতা স্লোক(পান পাতার মতো দেখতে দুটি কাটা যুক্ত গহনা),কানে টানা দুল, গলায় হাসুলি।


title: মাহালী

text: মাহালীদের সামাজিক উতসবের মধ্যে রয়েছে লুবান,জিতিয়া এছাড়াও সনাতনী প্রকৃতি পূজা।


title: মাহালী

text: এরা বিভিন্ন ধরনের খাবার খায়।


title: মাহালী

text: বিষয়শ্রেণীঃবাংলাদেশের জাতিগোষ্ঠী


title: বাংলাদেশ জাতীয় চলচ্চিত্র পুরস্কার শ্রেষ্ঠ গীতিকার

text: শ্রেষ্ঠ গীতিকারের জন্য জাতীয় চলচ্চিত্র পুরস্কার বাংলাদেশের গীতিকারদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৯ সাল থেকে দেওয়া হয়। প্রথমবারের মত এই পুরস্কার অর্জন করেন আমজাদ হোসেন "গোলাপী এখন ট্রেনে" চলচ্চিত্রের জন্য। সর্বাধিক পাঁচবার এই পুরস্কার অর্জন করেন গাজী মাজহারুল আনোয়ার, চারবার এই পুরস্কার অর্জন করেন কবির বকুল এবং তিনবার অর্জন করেন মনিরুজ্জামান মনির ও মোহাম্মদ রফিকউজ্জামান।


title: লক্ষ্য প্রস্তাব

text: লক্ষ্য প্রস্তাব ১৯৪৯ সালের ১২ মার্চ পাকিস্তানের গণপরিষদে গৃহিত হয়। প্রধানমন্ত্রী লিয়াকত আলি খান সেই বছরের ৭ মার্চ এটি পরিষদে উপস্থাপন করেছিলেন। এতে ঘোষণা করা হয় যে পাকিস্তানের ভবিষ্যত সংবিধান পুরোপুরি ইউরোপীয় আদলে প্রণীত না হয়ে ইসলামের আদর্শ ও গণতান্ত্রিক বিশ্বাসের উপর ভিত্তি করে প্রণীত হবে। পাকিস্তানের সংবিধানের ২(ক) অনুচ্ছেদ অনুযায়ী এই প্রস্তাব সংবিধানের অংশ।


title: লক্ষ্য প্রস্তাব

text: লক্ষ্য প্রস্তাবে নিম্নোক্ত ধারাসমূহ ছিল:


title: নোকিয়া ই৭২

text: নোকিয়া ই৭২ হচ্ছে নোকিয়ার ই-সিরিজ রেঞ্জের একটি স্মার্টফোন। এটি নোকিয়া ই৭১ এর উত্তরসূরী যেটি ডিজাইন ও ফিচারের দিক দিয়ে প্রায় একি রকম। নোকিয়া ই৭২ এ স্টেন্ডার্ড ডি প্যাড ন্যাভি কী এর বদলে অপটিক্যাল ন্যাভি কী ব্যবহার করা হয়েছে। যাতে ন্যাভিগেশন করা আরো সহজ হয়। ফোনটিতে ৬০০ মে.হা এআরএম প্রসেসর ও ৫মে.পি ক্যামেরা সেন্সর যোগ করা হয়েছে। নোকিয়া ই৭২ বাজারে ১৫ই জুন, ২০০৯ সালের সিঙ্গাপুরে ছাড়া হয়।


title: গুরুসদয় সংগ্রহশালা

text: গুরুসদয় সংগ্রহশালা হল ভারতের পশ্চিমবঙ্গ রাজ্যের রাজধানী কলকাতায় অবস্থিত একটি লোকশিল্প জাদুঘর। এই জাদুঘরের সংগ্রহে তিন হাজারেরও বেশি প্রত্নসামগ্রী, দেবদেবীর মূর্তি, পুথি, মুখোস, বাদ্যযন্ত্র, চিত্র, বস্ত্র ও কাষ্ঠশিল্প রয়েছে। গুরুসদয় দত্তের সারা জীবনের সংগ্রহের ভিত্তিতে এই জাদুঘরটি গড়ে উঠেছে। জাদুঘরটি তাঁরই নামাঙ্কিত। গুরুসদয় দত্তের পুত্র বীরেন্দ্রসদয় দত্তের সুপারিশে এই জাদুঘরটি স্থাপিত হয়। তাঁর পুত্রবধূ আরতি দত্ত এটি পরিচালনা করতেন। তিনি দীর্ঘ সময় এই জাদুঘরের অধ্যক্ষা ছিলেন।